
PARTEA I 


Elemente de teoria comunicarii. 


Manipularea 


Charisma (Hitler) 


Minciuna 


Zvonul 


Intoxicarea şi dezinformarea. 


Progagandă şi publicitate 


Ideologie, propagandă şi îndoctrinare 


Polemica 


ELEMENTE DE TEORIA COMUNICĂRII. 
MANIPULAREA 


Comunicarea umană. Formele comunicării. 
Influență socială, persuasiune şi manipulare 
În sens larg, comunicarea umană poate fi definită drept procesul de 
transmitere de informaţii, idei, opinii, păreri, fie de la un individ la altul, fie de la 
un grup la altul. 
În literatura de specialitate definițiile sunt numeroase şi diferite. 
Dicţionarul enciclopedic (vol. I) oferă termenului comunicare o definiție 
deosebit de complexă, acoperind aproape toate domeniile în care acest termen este 
folosit: 
> înştiinţare, ştire, veste. Aducere la cunoştiința părților dintr-un proces a unor 
acte de procedură (acţiune, întâmpinare, hotărâre) în vederea exercitării 
drepturilor şi executării obligațiilor ce decurg pentru ele din aceste acte, în 
limita unor termene care curg obişnuit de la data comunicării; 
> prezentare într-un cerc de specialişti a unei lucrări ştiinţifice; 
> mod fundamental de interacțiune psiho-socială a persoanelor, realizată în 
limbaj articulat sau prin alte coduri, în vederea transmiterii unei informaţii, 
a obținerii stabilităţii sau a unor modificări de comportament individual 
sau de grup. 


Ce este comunicarea? 

„În sensul cel mai general, se vorbeşte de comunicare de fiecare dată 
când un sistem, respectiv o sursă, influențează un alt sistem, în speță un destinatar, 
prin mijlocirea unor semnale alternative care pot fi transmise prin canalul care le 
leagă”. 

„Cuvântul comunicare are un sens foarte larg, el cuprinde toate 
procedeele prin care un spirit poate afecta un alt spirit. Evident, aceasta include 
nu numai limbajul scris sau vorbit, ci şi muzica, artele vizuale, teatrul, baletul şi, 
în fapt, toate comportamentele umane. În anumite cazuri, este poate de dorit a 
lărgi şi mai mult definiția comunicării pentru a include toate procedeele prin care 
un mecanism (spre exemplu, echipamentul automat de reperaj al unui avion şi de 
calcul al traiectoriei acestuia) afectează un alt mecanism (spre exemplu, o rachetă 
teleghidată în urmărirea acestui avion)” (Shannon şi Weaver). 

Limitând definițiile de mai sus prin introducerea unei condiții, J.J.Van 
Cuilenburg, O.Scholten, G.W.Noomen definesc comunicarea „un proces prin 

care un emiţător transmite informaţii receptorului prin intermediul unui canal, cu 
. . 332 
scopul de a produce asupra receptorului anumite efecte”. 


Elementele ale procesului de comunicare: 

e cel puțin doi parteneri (emițător şi receptor), între care se stabileşte o 
anumită relație; 

e cod, cunoscut de ambii parteneri (de menţionat faptul că, în general, în 
orice proces de comunicare partenerii joacă pe rând rolul de emiţător şi 
receptor); 
mesaj; 
mijloc de transmitere a mesajului; 
feed-back (mesaj specific prin care emițătorul primeşte de la destinatar un 
anumit răspuns cu privire la mesajul comunicat); 

e canale de comunicare; reprezintă drumurile, căile urmate de mesaje (canale 
formale, canale neformale); 

e mediul comunicării este influențat de modalităţile de comunicare; există 
mediu oral sau mediu scris, mediu vizual etc.; 

e barierele (filtrele, zgomotele) reprezintă perturbațiile ce pot interveni în 
procesul de comunicare: 

Procesul de comunicare ia naştere ca urmare a relației de interdependenţă 
ce există între elementele structurale enumerate mai sus. 


Formele comunicării 

În funcţie de criteriul luat în considerare, distingem mai multe forme ale 
comunicării. 

Un prim criteriu luat în clasificarea formelor comunicării îl constituie 
modalitatea sau tehnica de transmitere a mesajului. Identificăm astfel, după Ioan 
Drăgan, (Paradigme ale comunicării de masă) comunicarea directă, în situația în 
care mesajul este transmis uzitându-se mijloace primare - cuvânt, gest, mimică; şi 
comunicarea indirectă, în situația în care se folosesc tehnici secundare - scriere, 
tipăritură, semnale transmise prin unde hertziene, cabluri, sisteme grafice etc. 

În cadrul comunicării indirecte distingem între: 
comunicare imprimată (presă, revistă, carte, afiş, etc.); 
comunicare înregistrată (film, disc, bandă magnetică etc.); 
comunicare prin fir (telefon, telegraf, comunicare prin cablu, fibre optice etc.); 
comunicare radiofonică (radio, TV, având ca suport undele hertziene). 
În funcţie de modul în care individul, sau indivizii, participă la procesul 
de comunicare identificăm urmatoarele forme ale comunicării: 
e comunicare intrapersonală (sau comunicarea cu sinele; realizată de fiecare 
individ în forul său interior); 
e comunicarea interpersonală (sau comunicare de grup; realizată între indivizi 
în cadrul grupului sau organizației din care fac parte; în această categorie 
intră şi comunicarea desfaşurată în cadrul organizației); 

e comunicarea de masă (este comunicarea realizată pentru publicul larg, de 
către instituții specializate şi cu mijloace specifice); 

Un alt criteriu îl reprezintă modul de realizare a procesului de comunicare 
în funcţie de relația existentă între indivizii din cadrul unei organizații; putem 
astfel identifica: 

e comunicare ascendentă (realizată de la nivelele inferioare ale unei organizaţii 
către cele superioare); 

e comunicare descendentă (atunci când fluxurile informaţionale se realizează 
de la nivelele superioare către cele inferioare); 

e comunicare orizontală (realizată între indivizi aflați pe poziţii ierarhice similare 
sau între compartimentele unei organizaţii în cadrul relaţiilor de colaborare 
ce se stabilesc între acestea). 


Comunicarea de masă 

De cele mai multe ori, la nivelul cunoaşterii comune, comunicarea de 
masă este identificată drept mass-media. Deoarece şi acest concept de mass-media 
este mai nou se impune o definire a sa: termenul medium (la plural media) este un 
cuvânt de origine latină, transplantat într-un ansamblu anglo-saxon. El desemnează în 
principiu procesele de mediere, mijloacele de comunicare şi se traduce, în general, 
cu expresia comunicațiile de masă (...). Deci: media = mijloace de comunicare; mass- 
media = mijloace de comunicare pentru un public mare, un public de masă, 
inventate şi utilizate în civilizațiile moderne şi având drept caracteristică esențială 
marea lor forță, putere, vasta lor rază de acțiune. Nu există nici o îndoială că 
trebuie să se înscrie în această categorie radiodifuziunea şi televiziunea (...). 
Cinematograful se înscrie în aceeaşi categorie (...). Presa, pentru aceleaşi motive, 
este considerată ca fiind unul dintre principalele mass-media (...). Cartea (...), 
discursurile, benzile, casetele sau videocasetele pot, de asemenea, să fie încadrate 
în categoria mass-media. De asemenea, afişul publicitar. "Se poate considera, aşa 
cum pe bună dreptate afirmă Marshall McLuhan, că şi cuvântul, telefonul, 
telegraful, scrisul sunt mijloace de comunicare... Chiar dacă ele servesc mai curând 
la stabilirea de relații interpersonale decât ca emiţători către marele public.” 

Se impun totuşi unele precizări faţă de acest punct de vedere. Între 
noțiunile de mass media, comunicare de masă şi mijloace ale comunicării de masă 
este evident că nu poate exista o sinonimie perfectă. Confuziile care se fac în acest 
sens limitează sensurile conceptelor printr-un reducționism simplist, inadecvat. 
Între comunicare de masă, înţeleasă ca mesaje şi procese de comunicare şi mijloace 
de comunicare, (instrumentele comunicării, mijloacele tehnice de transmitere a 
mesajelor), există diferenţe vizibile, care nu pot fi ocolite sau trecute cu vederea. 
Astfel, o celebra definiție dată de sociologul francez A.Cuvillier comunicări de masă 
„ansamblul procedeelor - presă, radio, televiziune, cinema etc. - prin care se 
realizează informarea, propaganda şi acțiunea asupra opiniei publice” este, din 
acest punct de vedere, lipsită de precizie şi poate fi amendată. 


3 Jean Cazeneuve, La societé de l'ubicuite, Densel-Gonthier, Paris, 1972. 
* Jean Cazeneuve, La societé de l'ubicuite, Densel-Gonthier, Paris, 1972. 

Expresia mass-media nu poate şi nu trebuie să înlocuiască noțiunea de 
comunicare de masă. Chiar mass-media semnifică şi are o cuprindere mai mare 
decât cea de mijloace. 

Noţiunea de mass înseamnă de fapt un public numeros, dar poate fi 
înțeleasă şi ca o amplitudine socială a mesajului, ca o simultaneitate a receptării pe 
o arie largă, ca o standardizare a consumului de produse culturale şi, în acelaşi 
timp ca un nivel scăzut de receptivitate. Din această perspectivă, conceptul de 
comunicare de masă este definit în sens unilateral, simplist, creându-se în mod 
artificial o despărțire între cultura înaltă, a elitelor sociale şi cultura de masă, 
producția de masă, receptarea de masă, consumul de masă. Acesta este şi motivul 
care îi determină pe unii teoreticieni să prefere noţiunile de tehnici de difuzare 
colectivă, canale de difuzare colectivă. 


Caracteristici ale comunicării de masă 

1. Nu putem defini conceptul de comunicare de masă fără să ținem cont 
de faptul că este vorba despre un ansamblu de fenomene socio-culturale strâns 
legate de evoluțiile în domeniul ştiinţei şi tehnologiei, ceea ce implică unele 
trăsături specifice. Deşi începuturile comunicării de masă pot fi situate în secolul al 
XV-lea datorită inventării tiparului, aceasta este pregnantă în secolul XX, după 
prima conflagrație mondială, o dată cu dezvoltarea mijloacelor tehnice în domeniul 
audio-vizualului. Abia în aceste condiții se poate spune că ea face posibilă 
transmiterea unui mesaj către un public variat şi numeros, care îl recepționează 
simultan, fiind despărțit din punct de vedere spaţio-temporal de sursă. Emiţătorul, 
în acest caz, este un profesionist al comunicării, un jurnalist o "persoană 
instituționalizată” (W.Schramm) sau o organizație de comunicare, un post de 
radio, un canal de televiziune, un ziar (grupuri sociale specializate — antrepenorii 
de presă şi personalul lor). Aceasta este de fapt şi prima dintre caracteristicile 
comunicării de masă: emițătorul, o persoană instituționalizată, care reprezintă, de 
obicei, un grup de persoane, este un mare producător de mesaje. 

2. Prin comparaţie, în toate celelalte modalități de comunicare (directă, 
indirectă, multiplă) emițătorul de mesaje este unul singur. Diferenţa dintre modurile 
de comunicare este dată, în acelaşi timp, de mijloacele prin care se face comunicarea, 
ca şi de numărul receptorilor de mesaje. 

Din această perspectivă se poate aprecia că, în cazul comunicării de 
masă, comunicarea se socializează, devine colectivă. Revenind, emițătorii de 
mesaje nu mai sunt indivizi, ci grupuri formate din indivizi, iar mesajele, care nu 
mai reprezintă doar părerea unui singur individ, ci a întregului grup, trec printr-un 
mijloc de informare (ziarul, radioul, televiziunea). În acelaşi timp, destinatarii 
comunicării formează grupuri largi, colectivități umane, fapt care constituie 
socializarea audienței (a receptării). Se poate spune, cu alte cuvinte, că "presa de 
masă, reprezintă conversaţia tuturor cu toţi şi a fiecăruia cu celălalt” . Este vorba, 
în acest caz, de a doua trăsătură distinctivă a comunicării de masă. 

3. O altă caracteristică a conceptului analizat vizează caracterul uni- 
direcțional şi mediat al comunicării. Emiţătorii şi receptorii de mesaje sunt separați 


$ Bernard Voyenne, La presse dans la société contemporaine, Armand Colin, Paris, 1962 

spațial şi temporal, iar informațiile se transmit prin intermediul unei tehnologii 
moderne, specifice erei electronice. 

4. În fine, o nouă trăsătură a comunicării de masă este dată de faptul că 
reacția grupului receptor de mesaje faţă de grupul emițător (feed-back-ul) este 
lentă, chiar de indiferență. Când ea se produce, receptorii devin, la rândul lor, 
purtători ai unor noi mesaje. 

Pe marginea acestui subiect Bernard Voyenne vorbeşte de trei caracteristici 
ale comunicării sociale prin intermediul presei, care o diferențiază de toate celelalte 
forme ale comunicării, şi anume: 

e caracterul instantaneu (sau quasiinstantaneu), deoarece informează despre un 
eveniment aproape în acelaşi timp cu desfăşurarea lui sau cu un decalaj 
foarte mic; 

e permanenţa, pentru că nu cunoaşte nici o întrerupere şi jalonează istoria în 
continuitatea ei; 

e caracterul universal, pentru că este prezentă peste tot şi în orice moment. 

Dacă obiectivul presei îl constituie schimbul de informaţii între conştiinţe 
(comunicarea) — se poate spune că şi conştiinţa colectivă se fundamentează, 
edificându-se din ce în ce mai mult prin presă. 

Un alt cercetător, Rogers Clausse, defineşte presa drept un tip de 
comunicare socială şi consideră că aceasta îndeplineşte următoarele condiții: 

e periodicitatea pregnantă (apariție cotidiană); 

e consum imediat, fără întârziere. Mesajul jurnalistic este extrem de perisabil 
în timp; 
de aceea el trebuie consumat imediat, altfel îşi pierde orice savoare. 

e cterogenitatea conținuturilor efemere şi varietatea incoerentă a funcţiilor. 
Ziarul este un conglomerat de ştiri; satisface gusturile cele mai diverse; 

e grija pentru actualitate, dominantă şi copleşitoare. Totul porneşte de la 
actualitatea imediată şi se reduce la ea. Cotidianul, prin faptele, opiniile, 
evenimentele, întâmplările şi incidenţele sale, invadează totul, cuprinde 
totul, se impune pretutindeni; 

e producție — difuzare cu mare densitate pentru o mare şi enormă conglomerație 
de persoane: colectivitate în omogenitate, masă în eterogenitate. 


Definiţii ale comunicării de masă 

Cercetătorul american H.D.Lasswell, în lucrarea sa Structura şi funcția 
comunicării în societate, a determinat direcțiile majore ale cercetării comunicării 
de masă, pornind de la ideea că în orice acţiune de comunicare trebuie să avem în 
vedere cele cinci întrebări fundamentale: cine spune? ce spune? prin ce canal? 
cui? cu ce efect? 

În viziunea lui Lasswell modelul comunicării de masă se poate rezuma 
la formula someone says something to somebody (cineva spune ceva cuiva). 


ê Rogers Clausse, Breves considerations sur la terminologie et la méthodologie de la communication, 
în Economies et societé, 1972 


J.Lazar apreciază: „Comunicarea de masă este un proces social 
organizat. Cei care lucrează pentru media, fie că este vorba de ziar sau de un 
canal TV, fac parte dintr-o mare întreprindere care este reglementată şi orga- 
nizată ca orice altă întreprindere din societate. Imaginea ziaristului independent, 
izolat în fața maşinii sale de scris, este la ora actuală depăşită. Fiecare jurnalist, 
fie că lucrează pentru un cotidian, pentru radio sau TV, aparține unui ansamblu de 
salariați din întreprinderea respectivă şi execută o muncă bine definită în sensul 
unei echipe”. 

Georges Friedman este de părere că: „sub neologismul mass-media se 
ascunde o nouă realitate, în acelaşi timp tehnică, socială şi etică — un nou tip de 
om este în cauză, care vrea să se exprime şi care într-adevăr se va naşte. În alți 
termeni, se poate spune că semnul timpului este tocmai timpul semnelor. În tot 
cazul, multiplicarea şi accelerarea neîncetată a semnelor fac urgentă o nouă 
lectură. O lectură critică presupune cunoaşterea progresivă a tehnicii noilor 
mijloace de comunicare, posibilităţii lor de semnificare, în raport cu mediul socio- 
cultural în care ele se desfăşoară”. 

Spre deosebire de Lasswell, Marshall McLuhan reduce paradigma 
comunicării de masă la doi termeni: ce se spune? (mesaj + mijloc de comunicare) 
şi cine? (producător + receptor). În acest sens el afirmă: „Societăţile se deosebesc 
între ele mai mult prin natura mijloacelor prin care comunică oamenii decât prin 
conținutul comunicării” (Medias et societé). 


Comunicarea politică 

Politica se referă la cine, ce obține, când şi cum obține scria în 1936 
Harold Lasswell. 

I-am putea răspunde că indivizii şi grupurile obțin ceea ce doresc prin 
acțiunile lor şi ale altora de tip politic, datorită modului în care este structurată 
societatea la un moment dat prin regulile şi convențiile ce guvernează modalitățile 
acceptate de acțiune. 

Unu specialişti arată că pentru a spune povestea cauzală a modului în 
care un individ sau un grup ajung la un rezultat politic dorit trebuie: 

e să înțelegem natura regulilor şi a convențiilor conform cărora se comportă 
oamenii (abordare instituțională); 

e să înțelegem modul în care este structurată societatea şi cum se naşte această 
structură (abordare structurală); 

e să descriem şi să explicăm elementele concrete ale comportamentului actorilor 
relevanţi (abordare comportamentală). 

Dintr-o perspectivă comunicațională, ultimul tip de abordare, cel 
comportamental, pare să dea cel mai bine seama de noile moduri de relaționare 
politică. Democraţiile sunt produsul societăților, dar tot pe atât ele sunt 
producătoare de moduri de viaţă şi stiluri colective de existenţă. 


7 J Lazar, Sociologie de la communication de masse, Armand Colin, Paris, 1991 
3 Georges Friedman, Dictionnaire des medias, Mome, Paris, 1971 

Comunicarea politică s-a impus ca disciplină de studiu relativ recent, 
fiind înţeleasă ca acțiune teleologică — o acțiune orientată, programată, proiectată 
pentru anumite scopuri politice. Fiind vorba de o acţiune strategică, acest tip de 
comunicare ar implica reguli, proceduri, tehnici şi resurse activate în anumite 
evenimente politice. 

Pentru Gosselin” "comunicarea politică este un câmp în care se intersec- 
tează diverse modalităţi de persuadare a electoratului”. 

Încercând să distingă specificul comunicării politice, D.Wolton'”, dă o 
definiție restrictivă acestui fenomen, separându-l de spațiul public, marketingul 
politic, sau mediatizarea politicii. Prin urmare, comunicarea politică este spațiul în 
care se schimbă discursurile contradictorii a trei actori, care au legitimitatea de a se 
exprima public asupra politicii şi care sunt: 

e oamenii politici, 
e ziariştii (mass media); 
e opinia publică prin intermediul sondajelor de opinie. 

Fiecare dintre cei trei actori dispune de un mod specific de legitimare în 
spațiul public: legitimarea reprezentativă (pentru partide şi oameni politici); legiti- 
marea statistică (ştunţifică) pentru sondaje şi opinia publică; legitimarea deținerii 
şi utilizării informației (pentru media şi profesioniştii acestora — ziariştii.) 

Belanger"! asimilează comunicarea politică relaţiilor sociale tipice pentru 
procesul de influențare, „o influențare în primul rând voită, apoi transformată în 
acțiune sau, dimpotrivă, în acţiune omisă. Întotodeauna este vorba de o intervenţie 
intențională referitoare la un eventual comportament al receptorului”. 

Negrine'” abordează comunicarea politică din perspectiva unui sistem 
complex de comunicare a informaţiei politice centrat pe practici jurnalistice, pe o 
anumită socializare politică a societății şi pe democratizarea instituțiilor statului. 

Orice act de comunicare este o „interacțiune reglementată nu numai de 
identitățile interlocutorilor ci şi de situaţia în care actul este inițiat”. Comunicarea 
este deopotrivă sistem şi interacțiune. 

Comunicarea politică este o interacțiune instituțională - o interacțiune 
între actorii politici, mass-media, public şi electorat, aşadar între participanți cu 
identitate formală, reprezentativă. În fapt, actorii comunicării politice constituie 
genuri instituționale cu resurse, proiecte, motivații şi mize diferite. Ei interacționează 
utilizând o serie de coduri şi ritualuri menite de a produce vizibilitatea domeniului 
politic - un domeniu destinat prin convenție publicităţii. Din această cauză, nu de 
puţine ori comunicarea politică trece drept apanajul unei alte instituţii, cea a 
producătorului de imagine publică. 

Pe de altă parte, comunicarea politică este asimilată tot mai mult unei 
acțiuni dramaturgice şi se uită faptul că avem de-a face şi cu o practică socială care 


? Camelia Beciu, Politica discursivă, Editura Polirom, Iaşi, 2000 

19 D.Wolton, Les contradictions de la communication politique, în La communication, Etat des 
savoirs 

!! Camelia Beciu, Politica discursivă, Editura Polirom, Iaşi, 2000 

12 Camelia Beciu, Politica discursivă, Editura Polirom, Iaşi, 2000 

poate servi democraţia. În relaţia dintre actorul politic, spaţiul democraţiei şi 
spațiul public mediatic vom constata că fiecare contribuie la producerea celuilalt. 
Spațiul public mediază între acţiunea politică şi normele democrației. Comunicarea 
politică este un produs al spaţiului public în măsura în care mediatizarea a devenit 
un proces constitutiv tuturor practicilor publice, inclusive politicului. 

Dacă în publicitate tendinţa este de a muta accentul de pe reclama unui 
anumit produs pe crearea şi întreținerea imaginii de marcă, nici în domeniul politic, 
dată fiind similaritatea de fond, lucrurile nu stau cu mult mai diferit. Dacă în loc de 
publicitate am spune marketing politic, vom vedea că şi aici tendinţa este de a se 
acorda întâietate unei comunicări politice permanente, în detrimentul unei campanii 
electorale periodice şi agresive. Ca şi în economie, şi în politică întregul creşte în 
complexitate. 


Comunicarea publicitară 

Publicitatea poate fi abordată şi explicată din cel puţin trei perspective 
culturale, fiecare generând şi o anumită atitudine față de acest fenomen socio- 
comunicațional. 

1. Teoria persuasiunii clandestine, prezentată de V.Packard'” respinge 
publicitatea, argumentele sale fiind de natură etică: publicitatea reprezintă o formă de 
manipulare, ori nimeni nu are dreptul de a manipula. Publicitatea nu manipulează doar 
în formele sale, ci în însăşi substanţa ei este o persuasiune clandestină. 

2. Ca o replică la acestă teorie, publicitatea a fost asimilată cu un factor de 
democrație. Fără a se confunda cu propaganda, ea presupune creativitate, origi- 
nalitate, seducţie, chiar dacă totul se decide la nivelul suprafeţei exterioare. Partidele 
politice şi statul se folosesc de această publicitate publicitatea de serviciu public şi 
de interes general, este vorba despre semnalizarea rutieră, promovarea programelor 
de protecție a pensionarilor, de asistență socială etc. Dincolo de aceste aspecte, 
publicitatea se dovedeşte de o importanţă decisivă pentru agenții economici, dar 
fără consecințe majore pentru ceilalți: puterea ei este superficială, frivolă, vizând 
auxiliarul şi indiferentul. Această teorie, destul de limitată, pare să explice mai 
degrabă incompatibilitatea dintre publicitate şi logica totalitară, decât virtuțile sale 
democratice. 

3. Abordată din perspectivă comunicațională, publicitatea a generat 
numeroase dispute, referitoare mai ales la valoarea informațională a mesajelor. 
Punctul de plecare l-a constituit teoria funcționalistă a lui Merton, care a 
recunoscut funcția publicitară a comunicării de masă. 

Teoriile structural-lingvistice se axează pe analiza semiologică a mesajului. 
Limita acestei analize constă în faptul că sunt vizate doar semnificațiile intenționale, 
neglijându-se contextul socio-cultural al comunicării şi rolul activ al receptorului, 
care decodifică mesajul şi instituie propriile semnificații. 

Jean Baudrillard" defineşte publicitatea drept regina pseudoeveni- 
mentului: ea preia obiectul din realitate, îi elimină caracteristicile obiective şi-l 


15 Vasile Dâncu, Comunicarea simbolică, Editura Dacia, Cluj-Napoca, 2001 
14 Jean Baudrillard, La societe de consommation, Gallimard, Paris, 1970 

reconstruieşte ca modă, ca fapt divers spectacular. Publicităţii nu i se pot aplica, 
prin urmare categoriile adevărului şi ale falsului, căci ea nu porneşte de la un 
referent real. Ea se bazează pe un alt tip de verificare, cea a cuvântului: obiectul 
devine pseudoeveniment şi apoi, prin adeziunea publicului la discursul publicitar, el 
se integrează în viaţa reală ca eveniment real. În publicitate funcţionează deci 
categoriile mitului. 


Comunicarea publică 

Pentru Bernard Miege, (Societatea cucerită de comunicare) comunicarea 
publică reprezintă recurgerea din ce în ce mai clară şi mai organizată din partea 
administrațiilor de stat la mijloacele publicitare şi la relațiile publice. Acest fapt se 
datorează faptului că, pe de o parte, statul trebuie să facă față unor noi responsa- 
bilități, iar pe de altă parte, recurge la noi procedee de gestionare, inclusiv la 
procedeele de gestionare a opiniei puse la punct în sfera afacerilor comerciale şi 
industriale. 

De menţionat că ce am afirmat despre comunicarea publică, apare la 
autorii menționați sub denumirea de comunicare socială (fără a intra aici într-o 
discuţie referitoare la legitimitatea unuia sau altuia dintre termeni) şi am preferat 
folosirea în toate contextele a termenului de comunicare publică. 

Folosirea expresiei comunicare publică merită câteva precizări. Trebuie, 
în primul rând, să deosebim comunicarea publică de comunicarea politică, cu care 
este adesea confundată. În perioade electorale, un guvern sau un ministru este 
tentat să valorizeze mai curând politica personală şi cea a partidului, decât acțiunile 
întreprinse de administrația pe care o conduce. Totuşi, comunicarea publică nu se 
limitează doar la campaniile ministeriale, iar interesul de a nu o transforma într-un 
apendice al comunicării politice este din ce în ce mai evident, dată fiind mai ales 
diversificarea metodelor şi răspândirea acestora la toate eşaloanele administrative. 

În al doilea rând, comunicarea publică nu trebuie asimilată comunicării 
instituționale. Accentul pus pe aspectul instituțional sau organizațional are ca efect 
disimularea caracteristicilor specifice comunicării de întreprindere, pe de o parte, şi 
comunicării publice, pe de alta. Comunicare guvernamentală, de exemplu, include 
comunicarea publică în ceea ce priveşte subiectele de interes public precum prevenirea 
accidentelor şi maladiilor, lupta contra şomajului şi inflației, promovarea valorilor 
culturale, sociale şi patrimoniale. 

Comunicarea publică urmăreşte patru categorii de efecte: 

a) modernizarea funcționării administrațiilor (este mai ales cazul dispozitivelor 
de relaţii cu publicul sau al sistemelor de prezentare şi transmitere a informației). 
Administrație trebuie să facă față unor cereri din ce mai complexe şi precise; 
cei administrați se aşteaptă să obțină informaţii la care socotesc că au dreptul 
şi nu mai acceptă răspunsuri care se ascund după secretul deciziilor admini- 
strative şi dau impresia de arbitrar; adaptarea şi modernizarea administraţiilor 
depind la fel de mult de schimbările comportamentului celor administrați 
care se consideră tot mai mult nişte consumatori, chiar nişte clienți; 

b) unele campanii îşi fixează ca obiectiv producerea unor schimbări de 
comportament; 

c) pentru unele administrații sau întreprinderi publice, grija principală este să 
îşi asigure prin comunicare o imagine modernă; 

d) căutarea adeziunii cetățenilor cu privire la o anumită problemă, prin acțiuni 
de sensibilizare. 

Trăsătura esențială comunicării publice este aceea de a acționa la nivelul 
reprezentărilor sociale şi de a permite o rapidă modificare a discursurilor publice; 
unii specialişti sunt de parere ca ea diferă în mod esențial de alte tipuri de 
comunicare prin finalitatea sa, aşa cum încearcă să demonstreaze şi exemplele 
următoare: 

Comunicarea publică: vizează în special viaţa personală a cetăţenilor 
prin mass-media, adresează mesaje într-o manieră specială cetăţenilor ca indivizi 
particulari (prevenirea maladiilor şi a accidentelor). Este centrată pe efectele, pe 
rezultatele studiate. Dezvoltă raporturi interactive în profitul progresului umanitar. 

Comunicarea societală: este în slujba națiunii, priveşte în mod mai direct 
teme legate de societate (ex. promovarea civismului şi a valorilor morale, salvgar- 
darea patrimoniului şi a culturii) vizând o colectivitate luată în ansamblul ei. 
Creează un climat psihologic propice acceptării mesajelor sociale. Lărgeşte câmpul 
preocupărilor individuale, încearcă să formeze şi să dezvolte o conştientizare. 
colectivă a subiectelor majore. 

Comunicarea publică: îşi propune un obiectiv de pură valoare individuală 
acțiuni de prevenire în favoarea sănătății şi securităţii, promovarea resurselor 
patrimoniale. Este un emițător neutru, care nu este aservit nici unei entități particulare, 
fie aceasta putere, grup ori persoană. Acţionează în mod independent în raport cu 
împrejurările politice, până la dispariția răului avut în vedere. 

Propaganda: difuzează credinţa în sensul ei primar, luptă pentru ca 
opinia publică să accepte anumite opinii politice şi sociale, să sprijine o orientarea 
politică, un guvern, un reprezentant. Este un ansamblu de mijloace de informare 
puse în mod deliberat în serviciul unei teorii, unui partid sau a unui om, în vederea 
strângerii de adeziuni şi a sprijinului cât mai multor persoane. Serveşte orice 
strategie politică în condiții de exploatare favorabilă cu tehnici de cucerire a 
spiritelor elaborate ştiinţific. 

Comunicarea publică: preconizează modificări comportamentale în vederea 
schimbării obiceiurilor; este mai curând anticonsum. Se sprijină pe fapte dovedite 
(relații între tabagism şi cancer, eficiența purtării centurii de siguranță). Se referă la 
comportamentele ideale ale cetăţenilor cu privire la propria lor persoană. Este 
finanțată de colectivitate: fonduri venite de la stat sau asociații, unde cea mai mare 
parte a resurselor provine din colecte de la populație. 

Publicitatea: încurajează achiziționarea unui produs nou, deci favorizează 
consumul. Pune accentul mai mult pe marcă decât pe produs, vrea mai mult să 
convingă decât să informeze. Face din consumator un personaj învingător. Este 
finanțată prin produsele cumpărate de consumatori. (Pomonti&Metayer, La comu- 
nication, Besoin social ou marche, apud Baylon şi Mignot, op. cit.) 

Comunicare guvernamentală: reflectă orientarea guvernului. Este expresia 
statului încarnat de miniştrii. Este indicatorul privilegiat al democrației: explică 
neclaritățile deciziilor şi informează asupra consecințelor lor. Este indicatorul eficienței 

guvernului: caută să folosească în mod optim resursele naționale. Societăţile demo- 
cratice cel mai bine informate sunt în general cele mai performante (consens relativ). 
Include comunicarea publică în ceea ce priveşte subiectele de interes public. 

Persuasiunea şi constrângerea sunt cele două mijloace complementare 
ale acțiunii guvernamentale în domeniul comunicări publice, al doilea mijloc 
neintervenind decât atunci când primul a eşuat. A convinge pentru a modifica 
comportamente prejudiciabile în sens individual sau colectiv implică o condiţie 
prealabilă: a face cunoscute motivele ce justifică modificările de atitudine preconizate, 
deci să difuzeze la maximum faptele şi comentariile explicative ale subiectului 
campaniei. Ceea ce nu este prea uşor: acțiunile publicitare comerciale pentru tutun 
şi alcool sunt mult mai prezente decât sloganele unei campanii antitabagice sau 
antialcoolice. Informaţiile astfel difuzate formează o părere care interpretează 
cunoştinţele, le conferă un sens, o importanţă, un rol; formarea acestei păreri este, 
după achiziționarea cunoştinţelor necesare, etapa care condiționează schimbarea de 
comportament. 

În virtutea cărei puteri, prin organisme interpuse, anumiţi indivizi pot să 
îşi aroge privilegiul încercării de a modifica în mod legal comportamentele 
semenilor lor? Când comunicarea publică serveşte bunăstării colective, colectivitatea 
nu are nici o rezervă. De obicei, comunicarea publică are o origine esențial guver- 
namentală, iar semnatarul campaniilor nu este neutru în ceea ce priveşte acțiunea 
angajată şi rezultatele sale. Oricare ar fi tema păstrată, se întâmplă frecvent ca 
ministrul în cauză să observe impactul comunicării asupra publicului şi să încerce 
să beneficieze în urma succesului acesteia în privinţa propriei imagini. Mai rămâne 
legitimitatea economică a comunicării publice, care poate fi bine apreciată în 
termeni financiari. Orice prevenire împotriva pericolelor sociale (boli cardio-vasculare, 
alcoolism, tabagism, toxicomanie etc.), antrenează economii importante în ceea ce 
priveşte costul îngrijirilor medicale şi sociale atunci când acțiunile desfăşurate se 
dovedesc eficiente. Apărarea mediului, informarea economică, îmbunătățirea imaginii 
de marcă a corpurilor sociale au, desigur, o explicație financiară, dau naştere la 
câştiguri ce contribuie la îmbogățirea comunităţii în ansamblu, precum şi a indivizilor 
care o formează. Comunicarea publică dobândeşte astfel o legitimitate economică 
apreciabilă în mod concret, ceea ce nu se întâmplă în cazul legitimităţii morale sau 
politice. 

Comunicarea publica denumeşte, de fapt, un deziderat moral în comuni- 
carea politică, instituțională şi publicitară. Din această perspectivă, respectivele 
forme de comunicare au un caracter inerent patologic (imoral). 


Influență socială, persuasiune şi manipulare 

Influență socială = acțiune exercitată de o entitate socială (persoană, grup 
etc.) orientată spre modificarea acţiunilor şi manifestărilor alteia. Influenţa socială 
este asociată cu domeniul relațiilor de putere şi control social, de care se 
deosebeşte întrucât nu apelează la constrângere. Se asociază cu procesele de 
socializare, învățare socială sau comunicare. În acest sens, R.Boudon şi F.Bourricaud 
apreciază că influenţa socială poate fi considerată ca o formă specifică a puterii, a 
cărei resursă principală este persuasiunea. Efectele influenţei sociale sunt profund 

dependente de context, întrucât aceasta stimulează sau blochează receptivitatea şi 
creează condiţii de acceptare, întărire şi manifestare a schimburilor eventualelor 
produse. Pentru ca procesul de influențare să poată avea loc trebuie îndeplinite 
două condiţii: 

e inițiatorul influenţei deliberate se presupune a deţine un grad acceptabil de 
competenţă şi informaţie, fiind animat de intenţii care sunt apreciate ce către 
receptor ca bine orientate; 

e relația de influențare trebuie să se bazeze pe un consens tacit al entităților 
implicate şi asupra valorilor împărtăşite şi al efectelor probabil produse. 

Persuasiune - activitate de influențare a atitudinilor şi comportamentelor 
unor persoane, în vederea producerii acelor schimbări care sunt concordante cu 
scopurile sau interesele agentului inițiator (persoane, grupuri, instituție sau organi- 
zație politică, socială, culturală, comercială etc.). Persuasiunea se realizează în 
condițiile în care se ţine cont de caracteristicile de receptivitate şi reactivitate ale 
persoanelor influențate. Persuasiunea este o activitate de convingere opusă impunerii 
sau forțării unei opţiuni organizată, astfel încât să ducă la adoptarea personală a 
schimbării aşteptate. Efectele persuasiunii sunt dependente atât de factorii personali, 
cât şi de factorii care se referă la modul de organizare al influențelor. Factorii 
personali sunt sintetizați în ceea ce se numeşte persuabilitate, adică acea tendinţă 
individuală de a fi receptiv la influenţe şi de a accepta schimbări în atitudini şi 
comportamente. Factorii cu referire la modul de organizare a influențelor sunt cel 
mai adesea centrați pe procesul de comunicare, respectiv pe acele relații dintre 
sursă, mesaj, canal de transmitere, receptare şi context social care o fac să fie 
persuasivă. 

Manipulare - acţiune de a determina un actor social (persoană, grup, 
colectivitate) să gândească şi să acționeze într-un mod compatibil cu interesele 
iniţiatorului, nu cu interesele sale, prin utilizarea unor tehnici de persuasiune care 
distorsionează intenționat adevărul, lăsând însă impresia libertăţii de gândire şi 
decizie. Spre deosebire de influența de tipul convingerii raționale, prin manipulare 
nu se urmăreşte înțelegerea mai corectă şi mai profundă a situației, ci încălcarea 
unei înțelegeri convenabile, recurgându-se atât la inducerea în eroare cu argumente 
falsificate, cât şi apelul la palierele emoționale non-raționale. Intenţile reale ale 
celui care transmite mesajul rămân insesizabile primitorului acestuia. Din punct de 
vedere politic, manipularea reprezintă o formă de impunere a intereselor unei clase, 
grup, colectivităţi, nu prin mijloacele coerciţiei, puterii, ci prin cele ideologice, prin 
inducere în eroare. Din acest motiv, recurgerea la manipulare în situațiile de 
divergență de interese devine tot mai frecventă în societatea actuală, manipularea 
reprezentând un instrument mai puternic decât utilizarea forței. (apud Cătălin Zamfir, 
Lazăr Vlăsceanu, Dicţionar de sociologie) 


Ce este, deci, manipularea? 

a 15 : IES z 

Intr-o exegeză recentă ' manipularea este definită ca "acțiune de a 
determina un actor social (persoană, grup, colectivitate) să gândească şi să 


15 Ştefan Buzărnescu, Sociologia opiniei publice, Editura Didactică şi Pedagogică, Bucureşti 

acţioneze într-un mod compatibil cu interesele iniţiatorului, iar nu cu interesele 
sale, prin utilizarea unor tehnici de persuasiune care distorsionează intenționat 
adevărul, lăsând însă impresia libertăţii de gândire şi de decizie. Spre deosebire de 
influența de tipul convingerii raționale, prin manipulare nu se urmăreşte 
înțelegerea mai corectă şi mai profundă a situaţiei, ci inocularea unei înţelegeri 
convenabile, recurgându-se atât la inducerea în eroare cu argumente falsificate, cât 
şi la apelul la palierele non-raţionale. Intenţiile reale ale celui care transmite 
mesajul rămân insesizabile primitorului acestuia". 

Manipularea este comunicare patologică, înțelegând prin această comu- 
nicare intenţii ascunse şi răuvoitoare, în măsura în care interesele interlocutorului 
sunt, în cel mai bun caz, ignorate de catre manipulator, iar autodeterminarea lui 
subminată. Patologia invocată aici este, evident, una de ordin moral. 

Manipulatorul îşi substituie voința sa voinţei manipulatului, îi răpeşte 
acestuia liberul arbitru, fie prin oferirea de fundamente false pentru o decizie 
aparent liberă, fie prin exploatarea necesităților fundamentale (de subzistență sau 
de informare, integrare şi afirmare) şi a reflexelor sociale, fie prin inducerea 
emoțiilor şi mobilizarea subconştientului individual sau colectiv. 

Există tipuri de comunicare cu caracter exclusiv patologic (manipulări): 
propaganda, dezinformarea, intoxicarea şi impostura. Dupa cum există şi tipuri de 
comunicare ce pot fi privite ca având sau care pot căpăta un caracter patologic: 
minciuna, zvonul, polemica, negocierea şi publicitatea. 

Diversificarea permanentă a surselor de concepere şi difuzare de mesaje, 
a condus la o practică manipulativă care are la bază coduri precise, dar identificabile 
numai de profesionişti şi total inaccesibile celor neinițiaţi în acest domeniu. Unul 
din scopurile fundamentale ale comunicării este de a convinge receptorul (receptorii) 
mesajului de o anumită opinie şi de a-i întări sau de a-i modifica în acest fel 
atitudinile. Dacă un emiţător doreşte să schimbe o atitudine altei persoane, el va 
trebui să identifice factorii procesului de comunicare care pot produce această 
schimbare. 

Mesajul care îşi propune să provoace o schimbare de atitudine la 
receptor, se numeşte mesaj persuasiv. 

Zilnic oamenii sunt bombardaţi cu multe mesaje persuasive. Cercetările 
desfăşurate asupra acestui subiect arată că reacţia la mesaj depinde adesea de 
caracteristicile persoanei care încearcă să convingă, fără a avea vreo legătură cu 
valoarea mesajului. În acest sens, există trei caracteristici de care s-au interesat 
psihologii: credibilitatea comunicatorului; calitățile fizice şi şarmul comunicatorului; 
intenţiile observate la el. 

În zilele noastre, nu numai oameni speciali pregătiţi pentru a guverna 
acced la posturi politice. Actori, poeţi, ziarişti, şi chiar vedete de filme pornografice au 
fost aleşi la diferite niveluri administrative. Este posibil ca succesele lor politice să 
fie rezultatul numai a atracției lor personale? 

Înainte de a discuta despre tipurile patologice sau potenţial patologice de 
comunicare, credem că este cazul să examinam ceea ce poate fi privit fie ca un 
factor favorizant al comunicarii, fie ca barieră sau bruiaj, dar care, oricum, nu 
poate fi ignorat, şi anume charisma. 

CHARISMA 


Charisma ar putea fi definită drept acea tasatură de personalitate, exprimată 
prin limbajul non-verbal - ținută, gesturi, timbrul vocii, privire - care induce o stare 
de receptivitate anormală a interlocutorilor sau publicului. 


Este charisma un catalizator al comunicarii? 

Dacă ea ar acţiona biunivoc, raspunsul nu ar putea fi decât afirmativ. Ori, 
charisma pare să catalizeze comunicarea într-un singur sens: de la comunicatorul 
charismatic la (publicul) receptor. Chiar şi aşa, ea ar apărea tot ca un factor 
favorizant. Însă, charisma nu sporeşte limpezimea exprimării şi nu contribuie la 
decodarea mai eficientă, mai precisă, a mesajului, ci doar amplifică efectul lui 
persuasiv. Drept urmare, am înclina să o socotim, mai degrabă, o barieră în calea 
unei comunicari sănătoase. 

Charisma este asociată cu puterea. Legatura dintre ele pare să fie de 
natura unei conexiuni inverse, cu efect sinergic. 

Există în istorie multe exemple de lideri charismatici, dar cel mai 
apropiat şi util pentru scopul demersului nostru ni se pare exemplul lui Adolf 
Hitler, în mare parte şi datorită proximităţii temporale şi similarității de mijloace, 
raportat la liderii şi contextele socio-culturale şi tehnologice contemporane. 

O cheie în înțelegerea extinderii graduale a puterii lui Hitler o putem găsi 
într-un concept al lui Max Weber: acela de conducere charismatică. 

În contrast cu dominaţia care se bazează pe autoritatea tradițională a 
conducătorilor ereditari sau pe birocrația impersonală, cu autoritatea legală caracte- 
ristică majorităţii sistemelor politice moderne, autoritatea charismatică se funda- 
mentează pe percepțiile eroismului, măreției şi misiunii pe care o are un lider 
proclamat de o turmă de credincioşi. Astfel, la începutul anilor 30, a apărut Hitler, 
care reclama puterea şi făcea dovada calităților personale eroice — atribute necesare 
pentru o conducere charismatică. El avea sprijinul unei organizații purtând toate 
însemnele unei comunităţi charismatice. Aceasta îi cuprindea, în primă instanţă, pe 
cei apropiaţi lui Hitler, pe cei care îi urmau imediat în rândul elitei conducerii 
naziste, care formau forța inițială de promovare a cultului personalității. Dincolo de 
acest grup restrâns de lideri nazişti, principalii popularizatori ai charismei lui Hitler 
erau militanții din mişcare, comisionarii şi furnizorii mesajului marilor sale fapte. 
Alți stegari şi exploatatori ai charismei lui Hitler erau liderii şi funcționarii acelor 
organizații, din care cea mai importantă era SS, şi care îşi datorau existența şi 
extinderea puterii prin demonstrarea unui ataşament puternic față de Fuhrer. Exista 
şi masa de credincioşi ai lui Hitler, din rândul populaţiei, a cărei adulație îi oferea o 
platformă de popularitate şi care a consolidat foarte mult poziţia lui la putere. Chiar 

ŞI cei mai şovăielnici admiratori, care oricum nu vedeau nici o alternativă, inclusiv 
oportuniştii erau gata să strige Heil Hitler, mai tare ca oricine, dacă acesta le servea 
propriile interese. Toţi aceştia au contribuit la sporirea imaginii charismatice a 
Fhurerului. 

Personalitatea lui Hitler nu trebuie supraestimată ca parte integrantă a 
puterii lui, dar nici trecută cu vederea. Aceasta a avut un impact foarte puternic 
asupra celor mai devotați şi fanatici adepţi ai lui, cercului său intim format din cei 
mai convinşi discipoli. Căutând o cauză şi un lider înainte de a descoperi nazismul 
şi pe Hitler, ei au format nucleul comunității charismatice care a crezut că recunoaşte 
în el grandoarea. Charisma lui Hitler, care a avut atâta influență asupra adepților lui 
apropiaţi şi care a avut sursa în puterea insuflată de ideea lui, mai ales pentru cei 
deja deschişi crezului său politic, dar şi remarcabila lui capacitate de a influența 
masele, s-a dovedit fertilă în momentul în care s-a implicat activ în politică. 

Se poate argumenta că la baza puterii sale de convingere şi de manipulare, 
stăteau ideile lui, care oricât de iraționale şi de respingătoare ar fi fost, el a reuşit să 
le închege într-o ideologie coerentă şi atrăgatoare pentru publicul său ţintă. 

Este drept că Hitler a avut întotdeauna o certitudine de neclintit în ce 
priveşte ideile sale. Dar aceste idei fixe, care nu s-au schimbat în esență până la 
moartea sa, nu pot prin ele însele să explice atracția exercitată asupra maselor sau 
ascensiunea Partidului Muncitoresc German Naţional Socialist. 

Primul pas al lui Hitler în politica activă a fost reprezentat de impactul pe 
care îl avea ca vorbitor asupra maselor, în timpul armatei fiind identificat drept un 
orator popular înnăscut, care prin stilul lui fanatic şi populist îşi obliga publicul să 
îl ia în seamă şi să-i împărtăşească convingerile. 

Mai apoi, lucru mai puţin cunoscut, el şi-a creat o reţea de relații în 
lumea bună a Berlinului frecventând saloanele unor doamne asupra carora se pare 
că facea o impresie deosebită. 

O altă dovadă că o parte a puterii lui se datora charismei sunt declarațiile 
liderilor nazişti care formau cercul său intim: 

> Rudolf Hess - unul dintre adepţii cei mai fanatici ai acestuia, vorbea despre 
puterea personalității lui Hitler ca de o iradiere “care îi vrăjea pe cei din 
jurul lui şi se răspândea în unde mereu largi. Numai în perioada întemnițării 
sale la Landsberg, a înţeles pe deplin semnificatia uriaşă a acestei personalități; 

> Alfred Rosenberg - a recunoscut pe când era închis la Nurnberg, după 
război, cât de mult l-a admirat din primele zile, văzând în el “creatorul 
Partidului Nazist şi în acelaşi timp cu o experienţă bogată în ceea ce priveşte 
tratarea numeroaselor probleme, definit de o mare credinţă în poporul lui şi 
în misiunea sa, plin de elan creator şi de o voinţă de fier”; 

> Hans Frank - spune că numai Hitler putea salva Germania. În momentul în 
carea s-a înrolat în trupele SA, în 1923, era “vrâjit totalmente” de personali- 
tatea lui; 

> Joseph Goebbels - după ce a citit lucrarea lui Hitler “Mein Kampf”, a întrebat: 
“Cine este acest om? Jumătate plebeu, jumătate Dumnezeu! Un adevărat 
Christos sau numai un Sfântul loan Botezătorul?" L-a socotit un geniu, l-a 
dorit ca prieten şi a scris în jurnalul său, la 19 aprilie 1926: “Adolf Hitler, te 
iubesc”. 

Toţi aceşti lideri nazişti, au fost “câinii devotați” ai lui Hitler şi nu nişte 
oportunişti. Credinţa şi devotamentul lor au apărut şi au crescut într-o perioadă în 
care cultul instituționalizat al Fhurerului nu fusese încă instaurat. Dacă după aceea 
au manipulat masele în numele lui Hitler, ei înşişi s-au numărat, înainte de asta, 
printre primele lui victime. 

Conform unor relatări, în ultimele săptămâni ale celui de-al treilea Reich, 
Hitler a declarat ca i-ar fi trebuit douăzeci de ani să producă o elită care să-i fi 
asimilat idealurile "așa cum ar fi supt laptele de la sânul unei mame". Dar, a mai 
adăugat el, problema a fost că “timpul a lucrat întotdeauna contra Germaniei ”. 

Puterea personalității lui Hitler a fost deci esențială în nucleul comunității 
charismatice. Dominante în această personalitate au fost fanatismul, ardenţa profetului 
autodidact, siguranţa ideologică şi siguranţa de sine, şi nu în ultimul rând acel ceva 
greu de definit, pe care îl numim charismă. 

Însă atracţia pe care o exercită un conducător charismatic asupra maselor 
are numai o legătură indirectă cu personalitatea reală şi trăsăturile de acaracter ale 
acestuia. Impresiile sunt mult mai importante decât realitatea. Puţini dintre cei 13 
milioane de germani care l-au votat pe Hitler în 1932 l-au cunoscut vreodată 
personal. Imaginea lui creată şi înflorită de propaganda de partid s-a potrivit cu 
ceea ce lumea auzea despre el, citea despre el în presă şi cu ceea ce vedeau la 
mitingurile electorale. Comercializarea imaginii sale a fost vitală. 

Dar la fel de vitală a fost predispoziția inițială de a accepta o asemenea 
imagine. Cei mai mulți aderenţi ai naziştilor au fost probabil cel puţin pe jumătate 
convertiți înainte de a-l întâlni pe Hitler în persoană, sau au cedat în vreun fel 
charismei sale. 

Hitler a inspirat miloane de oameni atraşi de el datorită convingerii lor 
că numai el, sprijinit de partidul său, ar putea pune capăt mizeriei cotidiene şi ar 
putea conduce Germania spre o nouă grandoare. Această viziune asupra viitorului 
conţinea promisiunea unor mari avantaje pentru toți care “erau potriviți din punct 
de vedere rasial”, în vreme ce inamicii poporului care până atunci l-au ţinut în 
robie ar fi fost, nu numai izgoniți, ci complet exterminați. 

Hitler scrie în Mein Kampf - "Sarcina propagandei, constă în grija ca o 
idee să-şi câştige adepți, fiind o incercare de a impune o doctrină asupra întregului 
popor". 

Imaginea pe care propaganda nazistă a configurat-o fără încetare a fost 
aceea de putere, forță, dinamism şi tinerețe, a unui marş inexorabil spre triumf, a 
unui viitor care avea să fie dobândit prin credința în Fuhrer. 

Iată un exemplu'S: 

Filmul Triumful voinței, realizat de Leni Riefensthal, înfăţişează grandioasa 
manifestaţie cu care debuta Congresul Partidului Național Socialist German din 
septembrie 1934. Filmul începe cu o vedere panoramică a cerului de un albastru 
splendid. Apoi, dinspre munții tiviți cu nori albi, apare un avion argintiu. Dedesubtul 
său, camera începe să înregistreze turnurile şi zidurile maiestuoase ale unui oraş 
medieval: Nurnberg. Umbra avionului trece peste o coloană uriaşă de oameni în 


16 Bogdan Ficeac, Tehnici de manipulare, Editura Nemira, București, 1998 

cămăşi brune, aflată în marş. Apar alte şi alte străzi, toate pline cu şiruri de oameni 
mărşăluind. În cele din urmă avionul aterizează şi se opreşte într-un loc fastuos 
amenajat. Din cabina sa sclipitoare, ca o zeitate coborâtă din ceruri, apare Adolf 
Hitler. O mulţime în extaz îi vine în întâmpinare. 

Deşi realizat în scop de propagandă, Triumful voinței conţine imagini 
reale, şocante, ce dezvăluie unele dintre metodele folosite pentru manipularea pe 
scară largă a colectivității umane, precum şi rezultatele cutremurătoare ale acestei 
manipulări. Circa un milion şi jumătate de cetăţeni s-au strâns la Nurnberg, în 
septembrie 1934. Şi nu au fost aduşi cu forța. Asemenea uriaşe adunări de oameni, 
care participau la procesiuni în lumina torțelor, asistau la parade militare impre- 
sionante, ascultau discursuri incendiare, ţinute de la înălțimea unor tribune grandioase, 
pavoazate cu gigantice însemne naziste, şi scandau la unison urale precum: "Sieg 
heil!", reprezentau o componentă vitală a „noii ordini” pe care naziştii o impuseseră 
Germaniei, după ce au preluat puterea în 1933. 


19 


MINCIUNA 


Eroare, ficțiune şi minciună 

Minciuna este definită, în Dicţionarul Explicativ, drept “denaturare 
intenționată a adevăarului având de obicei ca scop înşelarea cuiva”. Sinonime cu 
minciuna, în limba română, sunt înşelăciunea, vicleşugul, dar şi ficțiunea, născo- 
cirea. Pe de altă parte, printre sinonimele adjectivului mincinos sunt enumerate şi 
fals, neadevărat, neîntemeiat. 

În sensul demersului nostru, minciuna ca tip patologic de comunicare nu 
se referă la ficțiune, careia nu îi este fundamental caracteristic scopul imoral, şi nici 
la eroare, unde lipseşte intenția de a denatura adevărul. 

Pornind de la modelul rea/itate-reprezentare-discurs, descoperim că 
minciuna se deosebeşte fundamental de eroare, prin aceea că, în timp ce eroarea 
operează strict la nivelul reprezentării, minciuna funcționează la nivelul discursului, 
cu scopul de a schimba reprezentarea şi în ultimă instanță, realitatea. De aceea, 
prin minciună se poate înțelege manipulare, în sens larg, în oricare din formele ei, 
fie că este vorba de dezinformare, de propagandă, de intoxicare sau impostură. 


Minciuna în religiile şi culturile majore ale omenirii 

Se disting două mari fluxuri ideatice, atât în domeniul laic cât şi în cel 
religios, care au fost structurate post-factum de gânditorii contemporani în două 
modele de teorie etică: modelul deontologic şi modelul teleologic. 

Modelul deontologic, numit şi modelul legalist sau juridic, înțelege etica, 
ca pe o teorie a datoriei. Din punctul de vedere al sursei legilor morale acest model 
are mai multe variante: 

e teoria poruncii divine, în care autoritatea legislației morale este rațiunea lui 
Dumnezeu. Fundamentul acestei teorii îl constituie preceptele biblice puse în 
operă de către creştinismul occidental; 

e teoria etică a lui Kart, conform căreia autoritatea legislației morale este 
rațiunea umană însăşi, la temelia ei aflându-se "voința bună”; 

e teoria contractualistă, în care autoritatea legislației morale rezidă în voinţa 
politică consensuală a oamenilor de a organiza o societate care să se îndepăr- 
teze de "starea lor naturală" neevoluată. Această teorie alcătuită de către 
J.].Rousseau a fost împărtăşită şi de alți rationalişti ai vremii. 

Modelul teleologic. Teoriile teleologice reprezintă celălalt filon etic major 
al gândirii umanității, având o tradiţie şi o forță cel puţin egale cu ale opțiunii 
deontologiste. Modelul teleologic înțelege prin etică o artă (o stiință) practică, 
asemeni medicinei, să spunem, şi aşează în primul plan al opțiunilor comporta- 
mentale umane valorile, întruchipate în scopuri bune şi dezirabile. În funcţie de 
criteriul valorii supreme alese ca scop, teoriile teleologice s-ar clasifica în: 


20 


teorii eudemoniste (plăcerea ca valoare ultimă — hedonismul, epicureismul); 
teorii ale virtuții (centrate pe felul în care trebuie edificate caracterele morale 
ale oamenilor şi pe scopurile definitorii ale unei vieţi fericite - Platon, 
Aristotel); 

e teorii utilitariste (care subordonează moarala intereslor individuale sau de 
grup — Hobbes, Mill s.a.); 

e teorii perfecționiste (care situează perfecțiunea la zenitul eticii - Windelband). 

Din acesta perspectivă se analizeaza poziţia religiilor majore, care stau la 
baza diverselor culturi, în problema minciunii. 


Perspectiva religioasă a deontologismului etic 

A. Perspectiva iudaică şi creştină asupra minciunii 

Cuvântul Scripturii, al Vechiului Testament, este limpede în ceca ce 
priveşte comportamentul moral al omului şi păcatul capital pe care îl reprezintă 
minciuna. Tablele legilor, pe care Dumnezeu i le-a dat lui Moise pe muntele Sinai, 
conțin între cele 10 porunci şi porunca a 9-a: "Să nu ridici mărturie mincinoasă 
împotriva aproapelui tău!" (Exodul 20:16). Cu toate că unii exegeți ar putea 
interpreta într-o manieră particulară această poruncă, în sensul că, deşi Dumnezeu 
a interzis "mărturia mincinoasă impotriva aproapelui", el nu a proscris şi mărturia 
mincinoasă în favoarea aproapelui, totuşi hermeneutica biblică denotă că a 9-a 
poruncă cere sinceritate, respingerea duplicității, simulării şi ipocriziei, interzice, 
minciuna, calomnia, suspiciunile nefondate. Minciuna apare altfel ca neadevăr şi 
constă în a spune falsul cu intenţia de a înşela, ea fiind întotdeauna ilicită, un 
păcat capital. 

Mai mult, cele Zece Porunci sunt completate prin Cartea Legii, scrisă 
cu cerneală de Moise însuşi şi care interzice: 

e să minți sau să juri strâmb (Leviticul 6 : 3-8); 

e să juri cu uşurinţă / nesăbuit (Leviticul 5 : 4); 

e să răspândeşti zvonuri false (Exodul 23 : 1); 

e săte uneşti cu mulfimea ca să faci rău şi ca să aduci mărturie falsă (Exodul 
232% 

prevede: 

e pedeapsa martorului fals, a mărturiei mincinoase (Deuteronom 19:18-21). 

Minciuna nu este privită ca un păcat izolat, ci ca un element unitar al 
ansamblului de păcate decalogale, consecinţele utilizării ei fiind la fel de grave ca 
şi încălcarea oricărei alte porunci, căci: "Cine păzeşte toată legea şi greşeşte într-o 
singură poruncă se face vinovat de toate!" (Iacov 2 : 10-11). 

Minciuna este privită negativ atât in Psalmi: "Fereşte-ți limba de rău şi 
buzele de a spune înşelăciuni!" (Psalm 34 : 13), în proverbe: "buzele mincinoase 
sunt urâte Domnului” (Proverbe 19-22), ca de altfel în tot cuprinsul Vechiului 
Testament. 

Conform Cuvântului Scripturii, originea minciunii, tatăl ei, este însuşi 
diavolul, ea neavând de a face sub nici o formă cu Dumnezeu - "Este cu neputinţă ca 
Dumnezeu să mintă”" (Evrei 6 : 181); iar lisus a declarat "Eu sunt adevărul!” (loan 
14 : 6). Pe de altă parte, Diavolul "ori de câte ori spune o minciună, vorbeşte din 
ale lui, căci este mincinos şi tatăl minciunii” (loan 8 : 44). 

Astfel primele minciuni ale Satanei se găsesc în cap. 3 din Geneza. 
Aici, el concepe trei afirmaţii, primele două mincinoase: 

1. Adam şi Eva nu vor muri dacă vor mânca din rodul Pomului Cunoaşterii 
(versetul 4); 
2. Dacă vor face acest lucru ei vor deveni ca Dumnezeu (versetul 5). 

lar a treia, prin care nu spunea un neadevăr, ci aducea adevărul divin 
într-o lumină şi interpretare false, deoarece ca urmare a actului lor, ştiinta răului a 
nimicit în om viziunea despre bine: 

3. Dacă vor muşca din fructul oprit, ochii lor se vor deschide şi vor cunoaşte 
binele şi răul (versetul 5). 

După cum transpare din intreaga Sfantă Scriptură, Dumnezeu este foarte 
sever în problema minciunii, a comportamentului etic. Universul creat de el este 
moral şi este aşezat pe adevăr. Noul Testament întăreşte porunca lui Dumnezeu 
împotriva minciunii: "Dar acum lăsaţi-vă de toate acestea: de manie, de 
vrăjmăşie, de răutate, de clevetire, de vorbe ruşinoase care v-ar putea ieşi din 
gură. Nu vă mințiți unii pe alții, întrucât v-aţi dezbrăcat de omul cel vechi, cu 
faptele lui” (Coloseni 3: 8-9). Minciuna îi distruge, în primul rând, pe cei care o 
practică, ea fiind pentru caracter ce este rugina pentru fier şi mana pentru viţa de 
vie. Este, în acelaşi timp, datorită faptului că Dumnezeu le-a dat oamenilor liberul 
arbitru, atât o alegere cât şi un viciu. Şi ca orice viciu se dezvoltă zi după zi. Cu 
minciuna nu trebuie glumit (nu trebuie încercate nici măcar exagerările, 
minciunile de convenienţă, aşa-zisele minciuni albe, după cum nu este bine să 
glumim cu focul sau cu otrava. Mai mult, creştinii nu trebuie să se jure că spun 
adevărul; "felul vostru de vorbire să fie Da, da : Nu, nu. Ce trece peste aceste 
cuvinte, vine de la cel rău”. (Matei 5 : 37), (lacov 5 : 12). 

Cu o asemenea bază dogmatică extrem de fermă, concepția deontologistă 
s-a dezvoltat aproape nealterată în sânul Bisericii creştine până în zorii evului 
mediu, atunci când gânditorii de forță au început să filosofeze din interiorul 
instituţiei, încercând clarificări axiologice. În acest stadiu au apărut întelepți 
precum Sfântul Augustin: 
denumirea ei ca mărturie falsă (12 : 20); 
clasificarea minciunilor în 8 tipuri distincte (14 : 25); 
identificarea problemelor în care totuşi nu se poate minti; 
interoghează retoric şi asupra unor situații aflate în penumbră: 
"Cine minte? Cel ce spune un fals cu intenția de a nu minți sau 
cel ce spune un adevăr cu intenția de a minţi?” (3: 4). 

Mai mult, Sf.Augustin identifică şi câteva situaţii speciale în care 
minciuna ar fi permisă, deschizând drumul unor concesii morale care, însă, în nici 
un caz, nu îl imping spre teleologism. Astfel: 

e nueste păcat a minţi pentru a evita profanarea corpului (9 : 15); 
e se poate minţi când trebuie să asculți de părinți, căci altfel s-ar 
săvârşi un păcat şi mai mare (18:36-37). 

Biserica Catolică a căutat permanent soluţii pentru a menţine standardul 
etic al dogmei cât mai aproape de efectele conflictelor valorilor moderne, pentru a 
se putea implica administrativ şi politic într-o lume tot mai autonomă (cel puţin în 
comportament, dacă nu în idealuri), faţă de preceptele Sfintelor Scripturi. Soluțiile 

punctuale găsite pentru a evita păcatul minciunii au cristalizat în timp două soluții 
mari (sau mai degrabă o tehnică şi un principiu) şi anume: 
e utilizarea dublului limbaj, a limbajului voalat, a răspunsului cu 
subînțeles, atunci când situația impune; 
e opunerea dreptului de posesie a adevărului celor care nu au 
calitatea să il ştie. 

B. Perspectiva celorlalte religii majore asupra minciunii 

Imperativul nealterării adevărului pare să nu fi fost un atribut exclusiv al 
creştinismului, ci un metaconcept comun tuturor religiilor mai vechi sau mai noi, 
indiferent de aria geografică de manifestare. Religiile tuturor culturilor afirmă 
aproape la unison că a spune adevărul este absolut bine şi că minciuna este absolut 
greşită şi deci condamnabilă. Astfel, textele hinduse blamau capacitatea minciunii 
de a oculta realitatea: "Un sacrificiu este ascuns de o minciună"; iar cele babiloniene 
dezaprobau şi ele vorbele mincinoase. 

Budhismul echivala comunicarea falsului cu ascunderea faptei reprobabile, 
indicând şi traseul sumbru al mincinosului: "Un vorbitor de lucruri false va ajunge 
în purgatoriu, iar unul care făcând o greşeală spune "Eu nu am făcut-o!” amândoi 
oameni cu fapte josnice, vor deveni egali în lumea cealaltă" (Dhammapada). 

Brahmanismul extrapola viciul minciunii ca liant al tuturor celorlalte 
nelegiuiri: "toate lucrurile sunt determinate de cuvânt; cuvântul este rădăcina lor 
şi de la cuvânt decurg ele. De aceea acela care este necinstit în vorbire e necinstit 
în toate” (Legile lui Manu). 

Iar hinduismul afirmă cu lhmpezimea cristalului: "Nu există virtute mai 
presus de adevăr, nici păcat mai mare ca minciuna" (Mahabharata). 

Minciuna era pusă de către jainişti pe seama impulsurilor sufleteşti 
patologice: "Fa/sitatea implica facerea unui jurământ fals de către cineva care 
este distrus de pasiuni intense” (Upasakadasanga Sutra), iar sikhismul sublinia 
efectul de bumerang al minciunii asupra emiţătorului ei: "?nşelăciunea în comerț 
sau folosirea minciunii duce la păreri de rău”. 

Cele două mari religii chineze, taoismul şi confucianismul s-au pronunţat 
şi ele răspicat împotriva minciunii, taoismul, imperativ: "Nu spune cu gura ce 
inima ta neagă!” iar confucianismul cu ton de avertisment, un îndemn la rezistență 
în faţa manipulării: "Nu pot să văd ce poate face un om ale cărui cuvinte nu pot fi 
crezute. Cum poate fi făcut un car să meargă dacă nu are jug, sau o trăsură dacă 
nu are hături?” 

Un caz special îl constitue religia filosofică a Greciei Antice, ai cărei zei 
prefăcuţi, meschini, individioşi, războinici, răzbunători şi bineînţeles mincinoşi au 
dus, prin văditul lor antropomorfism, la plăsmuirea unor modele morale extrem de 
permisive şi la construcții etice într-o paletă foarte diversă conceptual. 

Homer, în Iliada, se exprima tranşant: “il urăsc ca pe porțile lui Hades 
pe acel om care spune un lucru şi ascunde altul în inima sa”. Sophocle credea şi el 
în neta superioritate a adevărului: "Nici o minciună nu ajunge să imbătrânească”. 
Totuşi, zdrobitoarea majoritate a gânditorilor antici greci au ales calea teleolo- 
gismului, propagând această opţiune cu rezultate remarcabile şi în Imperiul Roman 
politeist. 

Perspectiva teleologismului religios - Islamul 
Dacă în covârşitoarea majoritate a marilor relgii ale lumii minciuna este 
considerată un păcat capital, care nu îşi gaseşte justificarea sub nici un chip conform 
prescriptiilor legilor divine (decât poate, arareori, avându-se ca ţel preîntâmpinarea 
unui păcat mai mare), în credinţa islamică lucrurile par a sta diferit. Moralitatea 
minciunii se prezintă ca una dintre cele mai confuze aspecte ale mahomedanismului, 
creând impresia că o persoană poate fi caracterizată ca sinceră sau mincinoasă doar 
în funcție de etica situațională, de conjunctura în care aceasta se găseşte. 
Categoric, islamul nu tolerează două categorii de minciuni: 
a) minciunile despre Allah; 
b) minciunile despre Mahomed. 
Pe de altă parte, este admisă cu largheţe o gamă de minciuni cum ar fi: 
e minciuna spusă în bătălie pentru a aduce reconcilierea între tabere sau între 
soţ şi soție; 
minciuna spusă pentru a-ţi salva propria viață; 
minciuna rostită pentru a câştiga pacea şi înțelegerea; 
minciuna pronunțată pentru a influența o femeie (şi a face false promisiuni 
soției); 
e minciuna formulată cu ocazia unei călătorii sau expediții, pentru a păstra 
secretul asupra desfăşurării acesteia; 
e minciuna necesară atingerii unui scop permis de credință. 
(ultimele patru categorii de minciuni sunt analizate în William Muir, "Life 
of Mahomed", vol. 1, nota 8). 


Perspectiva filosofiei asupra teleologismului etic 
Oamenii mint dintodeauna. Şi parcă mint din ce în ce mai mult. Părinții 
exagerează în fața copiilor lor, copii îşi mint părinții şi profesorii, adulții se înşeală 
în relațiile interpersonale şi profesionale, cercetătorii ascund fapte faţă de subiecți 
experimentele lor pentru a nu influenţa rezultatele cercetării, politiştii sub acoperire 
înşeală vigilenţa infractorilor, avocații păcălesc Curtea în interesul clienților lor, 
militarii dezinformează pe câmpul de luptă, serviciile secrete manipulează infor- 
maţiile clasificate departe de ochii cetățenilor, medicii îşi mint bolnavii aflați în 
faza terminală, statisticile se măsluiesc, mass-media îşi structurează agenda în 
funcție de propriile interese; se minte pe piața economică, în tranzactii, în negocieri, în 
diplomaţie, în advertising, în Public Relations. Desigur, trebuie să existe o explicație a 
acestui fenomen generalizat şi deja banalizat, o justificare a înşelăciunii şi minciunii în 
fața legilor morale şi divine. Explicația au produs-o gânditorii eticieni teleologişti, cei 
care au decretat minciuna ca fiind doar un instrument, un mijloc, a cărui întrebuințare 
este permisă atunci când se urmăreşte îndeplinirea unui anumit scop, atingerea unei 
anumite valori morale prestabilită ca supremă. 
Rar se va susține că minciuna este categoric bună, totuşi, uneori, este 
necesar şi chiar lăudabil, în situații cum ar fi: 
e evitarea producerii răului faţă de noi înşine sau faţă de ceilalți; 
e producerea de avantaje pentru alții; 
e promovarea (încurajarea) corectitudinii şi justiției; 

e protejarea adevărului contraatacând o altă minciună; 
e asumarea minciunii ca o convenţie socială, ca o parte a jocului. 

Etica comunicării este cea mai importantă ramură a eticii aplicate, ea 
integrând tot ce înseamnă aspect comunicațional în cadrul celorlalte etici profesionale 
(etica afacerilor, etica medicală, etica juridică, etica militară, etica Jurnalistică, 
ş.a.m.d.) şi având, în plus, şi subiectele ei cu dinamică proprie. În mod necesar 
pentru etica comunicării - minciuna (cu varianta ei, înşelăciunea) este cel mai 
important subiect. Acesta este conceptul care face diferenţa între moral şi imoral la 
nivel de mijloace şi în functie de care se trasează frontiera dintre bine şi rău la 
nivel de scopuri. 

Fară a poziționa mai departe conceptul de minciună în acest tablou 
multicolor al teoriilor etice şi a concluziona prin judecăți de valoare, care teorii 
sunt superioare celorlalte, cele deontologice sau cele teleologice, este interesant să 
parcurgem şi un caz particular de dilemă etică, şi in acelaşi timp un paradox logic: 
paradoxul mincinosului. 

Despre o aserțiune se poate spune că este adevărată sau că este falsă. lar 
dacă este falsă atunci ori este o eroare neintenționată, ori aserțiunea este făcută cu 
intenţie şi deci avem de-a face cu o minciună. 

Încă din sec. al V-lea î.Hr., Epimenide a descoperit că se pot face afirmaţii 
despre care nu se poate spune dacă sunt adevărate sau mincinoase (false dar nu 
eronate). Astfel, el fiind cretan, a afirmat: "Toți cretanii sunt mincinoşi!” Epimenide 
spunea: adevărul sau mintea? 

Analizând silogistic afirmaţia, ajungem să ne lovim de o logică circulară 
care nu ne permite să stabilim dacă grecul a spus adevărul sau nu. 

Acest paradox a fost reformulat de către Eubulide din Milet. El cerea 
unui mincinos să răspundă la intrebarea: "Minţi când spui că minţi?” Dacă răspunsul 
acestuia era "Da, am mințit!” era clar că nu minte. Dar, atunci nu şi-ar mai fi păstrat 
calitatea de mincinos şi, deci, afirmaţia sa a fost adevărată. Ori aşa, el recunoştea 
că a minţit şi îşi recăpăta statutul de mincinos şi ciclul reîncepea. Dacă în schimb 
ar fi răspuns "Nu am minţit!” ar deveni adevărat că mincinosul a mințit. Aşadar nu 
mai putem crede afirmația sa. Prin urmare, orice răspuns ar da mincinosul nu putem 
decide, ca observatori externi, dacă acesta minte sau spune adevărul. 

Paradoxul a fost reluat şi mai clar de către matematicianul francez 
P.E.B.Jourdain în anul 1913. El a scris pe o faţă a unui bilet: "Propoziția scrisă 
pe cealaltă parte a acestui bilet este adevarată”, iar pe verso a notat: "Propoziția 
scrisă pe cealaltă parte a acestui bilet este falsă”. Întrebarea pe care o punea 
Jourdain era: Pe ce parte a biletului este scris adevărul? Conform logicii clasice, 
biletul ar trebui întors de pe o parte pe alta la nesfarşit pentru a afla răspunsul. 
Bertrand Russell a afirnat că acest cerc vicios ia naştere datorită faptului că se 
pretinde că un conținut poate cuprinde elemente defimbile numai prin mijlocirea 
conţinutului însuşi. 

O altă soluție interesantă a dat-o în 1969 filosoful Alfred Tarski, care 
afirma că limbajul nu are un singur nivel, ci cel puţin două. Mincinosul uzitând 
limbajul normal poate spune falsul, dar nu poate, folosindu-se de acelasi limbaj, să 
spună ceva asupra valorii de adevăr a propozitiei "Eu mint!” De aceea, este 

necesară aplicarea unui metalimbaj, altfel propoziţia mincinosului este îin acelaşi 
timp a celui cu care se vorbeşte şi despre care se vorbeşte. Tocmai această confuzie 
şi ambiguitate naşte paradoxul. Deci, atunci când limbajul şi metalimbajul se 
confundă nu se pot defini falsul şi adevăratul în sine. Pentru a rezolva paradoxul 
trebuie doar identificat nivelul metalingvistic corect. 

Saul Kripke a criticat soluția dată de Tarski dând alt exemplu paradoxal 
astfel: 

A spune: "Tot ce zice B este fals.”, iar B afirmă: "Tot ce zice A este fals." 
Care dintre aceste afirmaţii se va situa la un nivel metalingvistic superior? Soluția 
lui Kripke este de a introduce între valorile clasice de adevărat şi fals pe cea de 
paradoxal, care nu coincide nici cu adevărul, nici cu falsul, ci este doar nonvaloare 
de adevăr. "Astfel, conchide el, frazele paradoxale nu sunt nici adevăruri, dar nici 
minciuni, având un statut hibrid”. 


Minciuna conceptuală 

Definirea oricărei probleme influenţează rezolvarea ei prin însăşi îmbinarea 
conceptelor sale constituente. S-ar părea că minciuna conceptuală este intrinsecă 
reflectării lumii în conştiintă, iar dimensiunea ei depinde de mărimea devianţei 
dintre aceste două planuri. Dar după cum am văzut anterior, determinant pentru 
acordarea calificativului de minciună unui mesaj este prezenţa intenționalității 
transmiterii falsului la emițător (sursă). Altfel avem de-a face doar cu simpla 
propagare a unei erori. Din acest motiv megaminciuna conceptuală devine cu atât 
mai sigură, mai credibilă, cu cât este constituită din mai putine elemente, ideală 
fiind implementarea formulei "un concept, un cuvânt”. George Orwell, în al său 
celebru “1984”, introduce un exemplu de astfel de minciună conceptuală, în 
sloganul: “razboiul este pace, libertatea este sclavie, ignoranța este putere”). 


Minciuna - fundament educaţional 

Deoarece minciuna conceptuală se afirmă că este un proces de durată, 
cei interesați în aplicarea ei trebuie să găsească modalități de a o inocula de la 
vârste fragede potențialilor receptori, pentru a asigura perioada optimă de gestație a 
ideilor lor şi a găsi spațiul conceptual cerebral neocupat. Majoritatea convingerilor 
şi reflexelor noastre comportamentale se formează în timpul copilăriei şi adolescenței, 
aşa că manipulănile socializatoare sunt încorporate actului educativ, atât în familie 
cât mai ales în instituțiile de învățământ. Astfel, conceptul de Moş Crăciun, a 
devenit o minciună, care pe de-o parte atrage dragostea şi recunoştinta copiilor față 
de părinţi, iar pe de altă parte, se constitue într-un mijloc de şantaj corectiv al 
purtării celor mici, determinându-i să fie cuminţi dacă vor ca Moşul să le aducă 
ceva. Atunci când copiii solicită dovezi se recurge din nou la minciuna 
conceptuală, explicând inexistenţa personajului prin natura sa spiritualizată. Din 
această perspectivă, Moş Crăciun există, el însemnând blândeţe, seninătate, înțelegere, 
generozitate, iertare, el putând fi văzut doar cu ochii sufletului. Aceasta este, în 
mare parte, o minciună conceptuală benignă. Aşa stau lucrurile, din punct de 
vedere etic, în majoritatea zdrobitoare a cazurilor. 

Educaţia are o dilemă majoră: trebuie deschis spiritul către lumea încon- 
jurătoare sau trebuie formaţi ca buni cetățeni? Răspunsul la această întrebare face 
diferenţa între educaţie şi propagandă. De fapt, din această perspectivă, societatea 
umană este o reţea de minciuni şi înşelătorii care rezistă doar fiindcă sistemele de 
convenții asupra lucrurilor permise şi extinderea minciunii au rezistat, unde 
societatea liberă, morală şi justă în care oamenii cred că trăiesc fiind doar o iluzie 
colectivă. Astfel, clasele (grupurile) dominante îşi exprimă puterea nu atât prin 
mijloace represive, cât persuasive, de tip cultural-simbolic, folosindu-se de sistemul 
educativ şi de canalele de informare în masă. Ele îşi impun astfel ideologia, 
imaginea lor despre lume, sub forma unor adevăruri generale, neutre, universal 
valabile, naturale, inevitabile, externe şi nediscutabile, care cu timpul sunt natura- 
lizate, legitimate şi reproduse la infinit. 

Formarea cetățeanului dezirabil, ţel suprem al minciunii în sfera con- 
ceptelor, se realizează, pe lângă controlul sistemului educațional, prin susținerea şi 
promovarea persuasivă a ideologiei cu ajutorul mitului (mitul presupune o poveste, 
pe când ideologia se bazează pe idei sistematice, mitul fiind astfel mult mai uşor 
asimilabil) şi pe convergența mentalităților individuale în imaginarul colectiv. 
Lucian Boia defineşte națiunea drept “o comunitate complexă, dar simplificată 
şi omogenizată în imaginar, investită cu un înalt grad de coerenţă şi cu un destin 
specific care o delimitează şi o deosebesc de celelalte comunităţi similare” 

Fie că ne situăm cu analiza noastră în interiorul societăților democratice 
sau totalitare, mecanismul minciunilor conceptuale funcționează din plin, ca un 
vector necesar al coeziunii sociale. 

Astfel, în democraţii, majoritatea inovează lingvistic prin împrumuturi 
din limbile vii, dar mai ales, prin transformarea propriei limbi, ceea ce face 
nesigur sensul cuvintelor. Termenii generici şi cuvintele abstracte se impun făcând 
exprimarea mai rapidă şi ideea mai puțin netă. 

Alfred Vasilescu afirma în lucrarea sa Tratat despre minciună: 

“Această fascinaţie pentru vag şi pentru economia de timp, alături de 
frecventa schimbare a referenţialelor unor termeni generici şi consacraţi precum 
libertate, democraţie, capitalism sau tranziție, facilitează atât etalarea rapidă şi 
convingătoare a minciunilor conceptuale ca adevăruri incontestabile şi sprijinite 
pe calităţile tradiționale, cât şi mobilizarea energiei maselor anesteziate episte- 
mologic în susținerea unor valori opace la critică, conştientizate superficial, aplicate 
mecanic sub biciuirea stimulilor informaţionali mediatici, generaţi în flux controlat, 
cantitativ şi axiologic, de către guvernanți, la un metanivel compatibil cu libertatea 
de exprimare jurnalistică." 

După cum a existat o mistică a omului alb european şi a misiunii sale 
civilizatoare, astăzi prosperă mitul corectitudinii politice, în ţările cu democrație 
avansată. Conceptul său central este toleranța văzută ca o virtute de preţ. Totuşi, ce 
nu merită a fi respectat, nu merită a fi nici tolerat! Iar diferențele interumane nu 
trebuie suprimate în mod ilogic, absurd. Căci după cum se întreabă retoric 
Vladimir Volkoff: "Dacă toate religiile sunt la fel de valabile, atunci la ce dracu’ 
mai folosesc?" 


17 Lucian Boia, Două secole de mitologie naţională, 1999 

Minciuna şi vârstele omului 

Tulburările de comportament care au ca manifestare recursul la minciuna 
cronică (pe lângă alte acte mai violente ca: furturile, bătăile, scandalurile, etc.) 
afectează 9% din băieți şi 2% din fetele sub 18 ani din Statele Unite. Mulţi dintre 
aceştia, deşi au un IQ normal, posedă abilități de comunicare reduse şi dificultăți în 
manipularea termenilor abstracți, din pricina istoriei familiale, a bolii, a abuzurilor 
sexuale, psihice sau emoţionale. Minciuna pare a fi un barometru foarte util în 
detectarea acestei probleme sociale grave (alături de simptome precum nivelul 
scăzut al stimei față de propria persoană şi exprimarea frecventă a frustrănilor), 
care apare încă din adolescenţă, de obicei înaintea pubertăţii, la băieți şi după, la 
fete. Această abordare dezvăluie importanța unui alt unghi de observare asupra 
minciunii psihosociale şi anume al evoluției minciunii în raport cu vârsta, al 
consecutivității etapelor sale pentru individ, mai ales în prima perioadă a vieții, 
până la maturitate, atunci când nu se mai produc modificări importante ale 
personalității, decât în cazul unor evenimente subite (accidente, şocuri psihice, 
instalarea unor boli mintale). 

S-a constatat că la copii, abilitățile de a recunoaşte minciuna le preced pe 
cele de a o crea şi a o utiliza, care apar între vârsta de 5 şi 9 ani. Un mare pas 
înainte în asimilarea şi reproducerea fenomenului de către copii se face atunci când 
cei mici îşi dau seama că părinții nu le pot citi gândurile şi încep să verifice această 
presupunere prin minciună, ca instrument de testare a autonomiei eului. Această 
tendință se dezvoltă treptat, ea ajungând la apogeu în timpul adolescenţei. 

Minciuna trebuie studiată sub acest raport şi pentru a surprinde cum îşi 
ajustează copiii comportamentul la societate, la mediul lor comunicational Wendy 
Gamble, cercetătoare în domeniul comportamentului uman la universitatea Tucson 
din Arizona, a observat trăsăturile minciunii la copii. 

Concluziile studiului său, efectuat în 98 de şcoli din Tucson, a relevat 
faptul că minciuna apare o dată cu vârsta, nefiind un comportament înnăscut ci 
unul adaptativ. La copii, minciunile sunt majoritar pro-sociale şi nu anti-sociale. 
Numărul şi tipul minciunilor nu variază în funcție de sex. Ca repartizare a conți- 
nutului minciunilor, copiii spun mai multe minciuni pro-sociale către colegi (pentru a 
întări comunicarea de grup) şi în acelaşi timp, mai multe minciuni egoiste către 
mamele lor (pentru a evita pedepsele şi a-şi consolida independenţa). Numărul şi 
frecvenţa minciunilor la copii depinde însă în mod direct de mediul familial, de 
background-ul educațional şi cultural al părinților, de comportamentul modelelor 
adulte din anturajul lor. 

Excesul de minciuni la vârste fragede, chiar dacă acestea par nevinovate, 
sau doar un joc al fanteziei, trebuie să dea părinților şi educatorilor de gândit. 
Conform aceluiaşi studiu, deşi "minciuna albă este aproape universal acceptată 
între adulți (...), minciuna trebuie considerată rea în copilărie şi ca precursoare a 
altor probleme comportamentale”. Cu toate acestea, mult mai îngrijorătoare trebuie să 
fie nu atât minciunile pe care copiii le spun părinților, ci acelea prin care părinții îşi 
mint copiii. Prin interdicția de a discuta cu odraslele problemele delicate ale vieții 
cotidiene, prin embargoul impus în mod nejustificat asupra unor realități sau 
informaţii care induc o stare de frustrare copiilor îşi instalează neîncrederea între ei 

şi părinti, prin înăbuşirea oricărei curiozități. Folosind până la vârsta adolescenţei 
clişee de genul te-a adus barza, daunele asupra dezvoltării psihice fireşti şi chiar 
asupra abilităților cognitive ale copiilor se anuntă a fi majore, ei putând deveni fie 
excesiv de introvertiți, fie exagerat de naivi, rupţi de realitate şi fără o pregătire 
minimală de a înfrunta cu succes provocările vieții de adult, fie mincinoşi 
frecvenți, dacă ajung să considere comportamentul părinţilor norma de comunicare 
firească. 

Ajunşi la adolescenţă, tinerii îşi manifestă din ce în ce mai acut dorința 
de independență şi propria identitate, iar frecvenţa minciunilor poate creşte, 
denotând intensitatea luptei pentru control (sau valorizarea şi percepția acestuia). 
Într-o altă interpretare, părinţii sunt de fapt jigniţi mai mult de minciună decât de 
nesupunerea copiilor, de lipsa încrederii, de devalorizarea lor in rolul de prieteni şi 
confidenți. 

Odată cu trecerea la vârsta adultă, minciunile adolescentine romantice, 
de punere în valoare în cadrul grupului şi de cointeresare a potențialilor parteneri 
încep să se estompeze. Minciunile devin mai sofisticate, mai rare şi mai raționale. 
După ce caracterul individului s-a conturat şi trăsăturile sale de personalitate s-au 
definitivat, omul matur emite, în general, minciuni a căror frecvenţă şi tipologie nu 
se modifică substanţial pe toată perioada vieţii sale. În afara factorilor patologici, 
doar cei educaționali/doctrinari mai pot interfera în modificarea semnificativă a 
matricii personale a minciunii de exemplu, prin îmbrătişarea preceptelor unei 
credinţe, aderarea la o sectă religioasă sau doctrină politică etc. 

Specific vârstei a treia şi a patra este schimbarea motivaţiei minciunii, 
îndesirea minciunilor de compensare (a inactivităţii, a lipsei de atenție din partea 
celor din jur), o credibilitate crescută a minciunilor (datorită experienței, şi a pres- 
tigiului), dar şi o reducere a numărului lor, în cazurile când predominantă devine 
conştiinţa apropierii morții, şi apare preocuparea pentru respectarea mai riguroasă a 
eticii religioase în vederea mântuirii. 


Minciuna ca fenomen Statistic. Minciuna in cifre 
Din punct de vedere statistic, ponderea minciunii ca tip de înşelăciune în 
actul comunicațional a fost măsurată de Buller şi Burgoon (1994), rezultatele 
evaluărilor lor arătând că minciuna ocupă un procent însemnat, după cum urmează: 
minciuna = 30%; exagerările = 5%; jumătățile de adevăr = 29%; secretul (în sensul 
de tăinuire) = 3%; diversiunea = 32%. 
Folosind o altă scală de măsurare şi alte criterii de repartiție, Mets şi 
Chronis au arătat ulterior proporțiile tipurilor actelor comu-nicaţionale viciate 
intenționat: falsificarea = 48%; jumătăţile de adevăr = 27%; ascunderea =23%, în 
ceea ce priveşte frecvenţa cu care oamenii mint, un studiu relativ recent (citat de 
Vasile Pavelcu, în E/ogiul prostiei, 1999) stabilea că acest lucru se întâmplă cu o 
medie cuprinsă între 0 şi 46 de minciuni/săptămână. 
O altă serie de cercetări au arătat că: 
mai mult de 60% dintre oameni mint în mod regulat; 
bărbaţii mint de 2 - 3 ori mai des decât femeile (D.Perry, 1995); 
femeile mint mai des pentru a-i proteja pe alţii, pe când bărbaţii pentru a se 
pune în evidență pe ei înşişi (Thierry Pfister, 1999); 

oamenii ascund adevărul în interacțiunile lor sociale de 1 - 6 ori/oră; 
principalele motive pentru apelul la minciună sunt: evitarea neplăcerilor 
proprii, câştigarea aprecierii celorlați şi evitarea neplăcerilor produse altora; 

e la vârsta de 2,5 - 3 ani aproximativ 70% dintre copii sunt capabili să mintă. 
Sofisticarea minciunilor lor se observă în medie, după împlinirea vârstei de 
10 ani; 

e principalele motive ale minciunii la copii nu sunt legate de ceea ce ei simt, ci 
întotdeauna de acţiunile pe care le întreprind. 

Într-un alt studiu relevant realizat în S.U.A. de către Societatea pentru 
Managementul Resurselor Umane se arată că: 

e 25 - 40% dintre candidaţii pentru un job înfrumuseţează, distorsionează 
adevărul sau mint de-a dreptul; 

e 95% dintre studenţi susțin că ar minţi pentru a obţine o slujbă, iar 41% dintre 
ei au facut deja asta; 

e căutătorii de slujbe au crescut progresiv în lipsă de onestitate. Dacă în 1979 
procentul celar necinstiți era de 18% din total, în 1997 el ajunsese la 36%. 
Deci, doar în decursul unei generaţii el s-a dublat! 

Alte cercetări au concluzionat că: 

e cele mai frecvente tipuri de minciuni sunt cele referitoare la sentimente, 
acțiuni, lucruri şi cunoştinte; 

e numărul minciunilor este mai mare în conversațiile faţă în față decât în 
scrisori sau la telefon; 

e numărul de minciuni este invers proporțional cu gradul de socializare al 
indivizilor şi capacitatea lor de relaționare adecvată cu persoane de acelaşi 
sex şi direct proporțional cu dorinţa de manipulare, frica de socializare, 
insatisfacția în relaţtiile interpersonale şi dificultatea relaționării cu persoane 
de acelaşi sex. 

Deşi cifrele şi concluziile prezentate sunt specifice unei anumite arii 
culturale dominate de un mod de viață şi de mentalități diferite, ele sunt utile 
pentru cercetarea fenomenului de minciună la nivel global. 


Minciuna în relaţiile publice şi advertising 

Relaţiile publice acționează în zona comunicării umane mai mult decât 
oricare altă profesie. Aparţinând acestui mediu ele se află inevitabil permanent în 
contact cu potențialitatea transmiterii de informaţii false, iar atunci când aceasta 
are loc în mod voit, se pătrunde pe teritoriul minciunii. Ofițerii de relații publice ai 
diverselor instituții, purtătorii de cuvânt ai personalităților marcante din aria 
politică, economică sau din show bussines, reprezentanții agenţiilor specializate de 
relații publice, construiesc şi promovează imaginea publică a angajatoritor sau 
clienților lor, consolidându-le notorietatea şi credibilitatea în fața partenerilor de 
afaceri, sau a opiniei publice interne şi internaționale. Pe timpul organizării de 
manifestări (simpozioane, campanii de promovare a imaginii de marcă), a confe- 
rințelor de presă sau în materialele publicitare oferite direct jurnaliştilor spre 
difuzare, există permanenta tentație de a introduce informaţii care să înfrumuseţeze 
realitatea, pentru a atinge mai rapid scopul propus şi a economisi timp şi resurse în 
atingerea obiectivelor. Până la un punct aceste inadvertenţe rămân benigne şi pot fi 

justificate prin aprecierea subiectivă a unor calități ale produsului, însă, dacă spre 
exemplu se afirmă despre un politician care nu şi-a susținut bacalaureatul, că are 
studii universitare, atunci pragul imoralităţii a fost trecut indubitabil. 

Principalele tipuri de minciuni din arsenalul comunicatorilor din relații 
publice ar fi: 

e refuzul de a comenta unele afirmaţii ale ziariştilor; 

e oferirea de răspunsuri evazive la întrebări clare şi directe ale reporterilor; 

e discreditarea şi infirmarea zvonurilor despre organizație sau membri din 
conducerea ei (prin negare sau contraminciună); 

e neprezentarea voluntară către jurnalaşti a informaţiilor deținute, ci doar la 
presiunea acestora; 

negarea corectitudinii afirmațiilor pe care le ştiu adevărate; 

comunicarea către presă a altor informaţii decât cele avizate de conducerea 

instituției - natura minciunii în acest caz fiind de ordin referențial şi nu 

absolut; 
e ascunderea informaţiilor deţinute față de conducerea organizației (client). 

Mai putem adăuga o multitudine de alte strategii, cum ar fi, de pildă, 
utilizarea minciunilor albe pentru flatarea şi câştigarea simpatiei ziariştilor; a 
minciunilor gri, care dozează iscusit amestecul adevărului cu falsul; livrarea 
adevărurilor fragmentare sau secvențiale pentru a escamota imaginea de ansamblu 
asupra problemei în discuție; diversiuni prin schimbarea subiectului etc. Toate pot 
deveni instrumente de lucru în sprijinul instituției (înscriindu-se în spiritul unei 
etici utilitariste) sau, dimpotrivă, dovezi de neprofesionalism, descalificante pentru 
promotorii lor. 

În ceea ce priveşte sectorul advertisingului, minciuna are motivaţia 
maximizării profitului, prin crearea, implementarea şi susținerea imaginii de marcă: 
creşterea notorietătii produsului/serviciului (awareness), a preferinţei consumatorului 
pentru produsul respectiv (prefference), a încrederii in marcă şi fidelizarea 
consumatorilor. 

Fie ea blândă sau agresivă, conotativă sau denotativă, centrată pe produs, 
marcă sau organizație, publicitatea amplifică, îngroaşă, subliniază, reliefează realitatea 
şi inevitabil o deformează. Acest fenomen poate avea loc atât în logo-uri, slogane, 
USP-uri (Unique Seffing Proposition), în corpul mesajului, dar şi în sunetul sau 
construcția imaginii spoturilor. 

Publicitatea nu este interesată în promovarea strictă a actevărului despre 
produs (există în publicitate până şi profesionişti în make-up-ul produselor — 
numiți stilişti, care lăcuiesc fructele pentru a părea mai lucioase, mai apetisante şi 
mai naturale, care adaugă prafuri in halbele de bere pentru a face valuri de spumă 
sau care albesc chimic rufele pretins spălate cu anumiţi detergenţi, pentru a le reda 
"albul absolut”); publicitatea spune ce vrea să audă publicul său tintă, pentru a 
obține din partea acestuia răspunsul dorit (şi a-l determina să îşi cheltuiască 
economiile pentru a-l achiziționa). 

Preocupat mai mult de impactul asupra maselor decât de adevărul 
mesajului, advertisingul îşi propune ca obiectiv schimbarea comportamentului 
publicului vizat prin metode mai mult manipulative decât argumentative, iar 
minciuna în tot acest conglomerat joacă un rol major, aflându-se la granița dintre 

moral şi imoral. Jean Baudrillard’? susține că advertisingul nu este neutru din 
punct de vedere epistemic, deoarece el se situează "dincolo de adevăr şi de fals” 
fiind “un limbaj profetic”, care promovează speranţa, crează mituri, şi în care 
adevărul este "sintetizat în mod artificial”. 


Minciuna în jurnalism 

Aidoma creatorului de reclame, jurnalistul este şi el un operator mitic, 
prezentând faptele ca ficțiune, dramatizând pentru a obţine aprecierea publicului (şi 
de ce nu, a superiorilor). Aparținând comunicării de masă, minciuna jurnalistică, în 
special cea fixată prin repetiție în atenția şi memoria publică, se prezintă ca un 
mijloc deosebit de nociv, mai ales dacă ea este pusă în serviciul unor interese 
arbitrare sau ilicite. Falsul intenţionat în jurnalistică poate lua atât forma ascunderii 
informațiilor, a instituirii embargoului sau a cenzurii (autocenzurii), cât şi a 
aserțiunilor tendenţioase, insidioase, neacoperite logic sau argumentativ de fapte 
sau raționament; el se poate manifesta atât prin neacordarea dreptului la replică, cât 
şi prin şantajul voalat asupra potențialilor achizitori de spațiu publicitar; se poate 
insera atât la ordinul politicului, patronatului, finanțatorilor, cât şi datorită intereselor 
personale ale jurnalistului. 

În jurnalistică, există argumente pro şi contra moralității minciunii, după 
cum urmează: 

1. Argumente în favoarea minciunii: 

e slujirea binelui public şi a interesului naţional în sensul ascunderii intenționate 
a unor ştiri care ar provoca panica populației (iminenţa unor catastrofe; 
marşarea pe zvonul posibile: prăbuşiri a unei bănci, ar putea amplifica treptat 
zvonul respectiv prin feedback pozitiv, până ce eventual s-ar adeveri); 

e minciuna este unica posibilitate de obţinere a informaţiilor sau de a demonstra 
un adevăr. Acest precept se aplică de regulă ziariştilor de investigaţii, care 
apelează uneori chiar la mijloace neortodoxe cum ar fi: informatori plătiți, 
asumarea de false identități pentru a obține informații inaccesibile opiniei 
publice, pătrunderea în perimetre interzise sau situarea în ipostaze pretins 
ilegale (a se observa postura "teroristului" la bordul unor curse aeriene pentru a 
demonstra ineficiența sistemului de securitate al aeroporturilor) pentru a-şi 
atinge scopul profesional. Această atitudine în esență morală, nu trebuie 
confundată însă cu dreptul de a invada viaţa privată a semenilor şi nici cu 
impostura; 

e constrângerea timpului, care nu ar mai permite colectarea amănunțită a 
tuturor datelor care fundamentează totuşi un adevăr cert dar şi imperios 
necesar de a fi adus la cunoştinta opiniei publice. 

2. Argumente împotriva utilizării minciunii: 

e încurajează o practică generală şi astfel s-ar putea extrapola cazurile în care 
recursul la minciună a condus la rezultate pozitive şi asupra acelora în care 
falsul nu este necesar, până la a transforma excepția în normă. Pe de altă 
parte, folosirea minciunii în jurnalism, poate inocula publicului neîncrederea 


1% Jean Baudrillard, La société de consommation, Gallimard, Paris, 1970 

ŞI o lehamite față de mass-media şi, mai periculos, are capacitatea de a 
constitui un model de comportament; 

e prin utilizarea comunicării intenționat false, jurnalistul obține de fapt un 
avantaj personal (chiar dacă serveşte şi binele public), căci principala sa 
motivație poate fi una egoistă: câştigul material obținut în cazul achiziţionării şi 
exploatării unei bombe de presă; creşterea prestigiului în breaslă, şi pe 
această bază avansarea pe scara ierarhică; sporirea notorietății sale publice 
ca suport pentru o viitoare capitalizare politică a acestei notorietăti; sau chiar 
motivații extrem de greu de sesizat (retribuirea ca agent de influenţă, etc.). 


Minciuna în profesia politică 

Percepția publică privind profesia politică este că aici minciuna se află /a 
ea acasă, atât minciuna albă de sorginte populist-demagogică, destinată câştigării 
adeziunii electoratului, cât şi cea neagră, instrument al manipulării opiniei publice 
şi a adversarilor politici, utilizându-se la cote înalte de amplitudine şi frecvență. 
Mai mult, politica este văzută ca o ocupaţie care îşi fundamentează succesul şi 
chiar existenţa pe arta mânuirii falsului intenționat. 

Dintotdeauna gânditorii au reflectat asupra esenței conflictului dintre etic 
şi politic, dintre conştiinta morală şi rațiunea de stat. 

Începând de la Machiavelli şi Hobbes, mai mulţi teoreticieni ai politicii 
au susținut ideea independenţei politicului față de etic, a politicii ca artă pură a 
echilibrului de putere, a distribuirii juste şi a exercitării ei. Această linie de gândire 
a condus la poziţia unui Carl Schmitt, care a evidenţiat ca esențială în etica politică 
polarizarea valorilor amic/inamic ca fiind complet independentă față de axiologia 
binelui şi a răului (axiologia morală), a justului şi a injustului, sau a frumosului şi a 
urâtului. 

Teza a fost reiterată de Max Weber, care distingea şi el între etica 
convingerilor (Gesinnungsethik) şi etica responsabilitătilor (Verantwortungsethik). 

Astfel, s-au deschis două căi diferite: pe de o parte o etică pacifistă care 
refuză orice agresiune, în orice circumstanţe (la Gandhi sau Dalai Lama), iar pe de 
altă parte, o etică a politicii responsabile care acceptă răul limitat (implicit minciuna şi 
înşelătoria) pentru a evita un rău mai mare (în teoria ratiunii de stat şi în Realpolitik). 

Un alt aspect al minciunu în politică îl constitute aplicarea acestui 
concept la practica relațiilor internaționale şi a politicii externe. 

Pe lângă utilizarea sa ca element al negocierii, minciuna se poate insera 
în diplomație distinct sau ca parte a tehnicilor consacrate ale acestei profesii, 
precum persuasiunea, propaganda sau comunicarea prin relațiile publice. Ea poate 
fi subsumată unei etici a compromisului utilitarist (caracteristică majorității 
statelor), sau unei etici a puterii, de descendență darwinistă. 

În continuarea acestei idei, A.Ştefanescu, observa, în acelaşi Tratat despre 
minciună: "Logic, dacă sinceritatea conduce la rezultate mediocre în diplomaţie, 
atunci nu există un alt argument mai bun în favoarea utilizării minciunii în 
relaţiile internationale!" 

Totuşi, alături de diplomația tradițională se pot practica şi alte tipuri de 
diplomații, poate mai de succes, inclusiv din punct de vedere etic: 

e diplomaţia preventivă (care, ca alternativă la utilizarea forţei, contribuie la 
prevenirea, managerierea şi rezolvarea crizelor internaționale); 

e diplomaţia publică — fuzzy - (ca formă de angrenare, informare şi influențare a 
audienței internaționale cheie). 

Acest termen fuzzy, relativ recent, înglobează tehnici ce ţin de arta 
negocierii, de persuasiune, dar şi de retorică sau hermeneutică. Diplomaţia publică 
se sprijimă pe trei piloni: al informării (prin agenții precum USIA, ce au acționat 
pentru Statele Unite în perioada războiului rece), al schimburilor educaţionale şi 
cel al promovării culturale. 

Într-o lume ca ceea în care trăim astăzi, în care minciuna şi propaganda 
neagră occidentală nu au şanse de izbândă şi nu pot penetra anumite arii culturale 
(precum cea musulmană), un asemenea mod alternativ de abordare a diplomaţiei ar 
putea fi unicul capabil să aibă un impact pozitiv pe termen mediu şi lung pentru 
întreaga comunitate internațională. 

ZVONUL 


Zvonul este definit ca o afirmație prezentată drept adevărată fără a exista 
posibilitatea să i se verifice corectitudinea.” 

Pentru Allport şi Postman, primii care au studiat acest fenomen, zvonurile 
reprezintă "un enunț legat de evenimentele la zi, destinat a fi crezut, colportat din 
om în om, de obicei din gură în gură, în lipsa unor date concrete care să ateste 
exactitatea lui”. 

Peterson şi Gist definesc zvonul ca o „relatare sau explicaţie neverificată 
care circulă din om în om şi este legată de un obiect, un eveniment sau o problemă 
de interes public”. 

T.Shibutani dă o definiție mai bună a zvonului, ca fiind "produsul 
importanţei şi ambiguităţii": dacă importanţa este zero, în nici un caz nu se poate 
vorbi despre un zvon; la fel despre ambiguitate: declarațiile oficiale elimină 
zvonurile, pe când lipsa lor nu face decât să potenţeze apariția şi circulația lor. 

Zvonurile sunt puse în circulație pentru că au o dublă funcție: de a 
explica şi de a atenua anumite tensiuni emoţionale. De exemplu, calomnierea unei 
persoane are ca efect atenuarea urii care 1 se poartă. Circulaţia zvonurilor este 
dependentă de contextele sociale (credibilitatea instituţiilor sociale, sistemul de 
organizare şi circulație a informației formale, tipurile raporturilor de putere), de 
trăsăturile de personalitate ale indivizilor şi de nevoile psihosociologice ale 
indivizilor şi grupurilor. 

Lucrările lui Allport şi Postman au pus în evidenţă trei legi de transmitere a 
zvonurilor: 

1) legea sărăciei şi a nivelării (pe măsură ce zvonul circulă, el tinde să devină 
mai scurt, mai uşor de înţeles şi de relatat); 

2) legea accentuării (întărirea anumitor detalii - de obicei cele mai spectaculoase - 
care dobândesc astfel un loc central în semnificația zvonurilor); 

3) legea asimilării (conservarea şi reorganizarea conţinutului în jurul unei teme 
centrale). 

Asimilarea se poate face la tema centrală prin condensare, anticipare şi 
stereotipuri verbale. 

Zvonurile tind să se ajusteze intereselor individuale, apartenenţei sociale 
sau rasiale, prejudecăților personale ale celui care le transmite. 

Cercetările lui Allport şi Postman au arătat că indivizii care propagă 
zvonurile se confruntă cu dificultatea de a sesiza şi de a reţine în obiectivitatea lor 
elementele lumii exterioare. Pentru a putea să le utilizeze, ei trebuie să le restructureze 
şi să le ajusteze modelului lor de înţelegere şi intereselor proprii. 


O ca sa, A Aia ROR l ; 
Lazăr Vlăsceanu, Cătălin Zamfir, Dicționar de sociologie 

Cercetările lui Kapferer” au arătat că circulaţia zvonurilor se bazează pe 
trei condiții esențiale: credibilitatea, aparenţa de adevăr şi dezirabilitatea conținutului 
informației. 

Circulaţia lor apare ca un sistem de canalizare a fricii şi incertitudinii în 
faţa unor situații ambigue. De asemenea, circulația lor este corelată cu forma, 
cantitatea, calitatea şi credibilitatea informaţiei oficiale sau formale. Cu cât aceasta 
din urmă este mai săracă, incompletă sau mai puţin credibilă, cu atât se intensifică 
propagarea zvonurilor. Din acest motiv, în societățile totalitare care monopolizează 
informaţia formală, zvonurile au o mare răspândire. Uneori ele sunt lansate de 
mijloace de propagandă ale statului totalitar pentru a promova anumite atitudini şi 
comportamente mai greu de obţinut prin utilizarea mijloacelor formale. Circulaţia 
lor se restrânge atunci când există posibilitatea verificării rapide a adevărului unei 
informaţii. 

Analiştii clasifică zvonurile în trei categorii: 

e cele care iau dorințele drept realitate (optimiste); 
e cele care exprimă o teamă şi o anxietate; 
e cele care provoacă disensiuni (atacă persoane din cadrul aceluiaşi grup). 

Temele recurente ale zvonurilor sunt: otrava ascunsă, complotul împotriva 
puterii, crizele artificiale, teama de străini, răpirea copiilor, bolile conducătorilor, 
problemele sentimentale ale acestora, compromiterea financiară sau escrocheriile lor. 

Lansarea zvonurilor nu se face la întâmplare, ci ţinându-se seama de 
aşteptările grupurilor umane faţă de situația problematică pe care o traversează. 
Plecând de la aceste date ale situației, se lansează un mesaj cât mai apropiat de 
ceea ce ar dori să afle populaţia la acel moment, indiferent cât de departe de adevăr 
este conţinutul enunţului respectiv. În acest context, posibilitatea de diseminare a 
zvonului este cea mai mare. 

Zvonul reuşeşte să cucerească o arie considerabilă de întindere în spațiul 
social îndeosebi în situații de criză, pe care le şi amplifică. O sursă de profesionişti 
poate chiar provoca o criză socială plecând de la zvonuri bine direcționate şi 
lansate la momente de maxim impact asupra opiniei publice. În acest sens, Merton 
releva faptul că zvonurile pot genera "predicția creatoare de evenimente", atunci 
când sunt folosite ca instrumente ale propagandei sau contrapropagandei. 

Ca principale tipuri de falsificări sau distorsiuni de mesaje care stau la 
baza zvonurilor amintim: dramatizarea, amplificarea proporțiilor, a semnificaţiilor, 
a detaliilor, întreținerea celor transmise, redefinirea prejudecăților şi a mentalităților 
proprii segmentelor respective de opinie pentru a crea un puternic fond emoţional 
în scopul ecranării până la dispariție a spiritului critic. 

lata, în continuare, cateva exemple celebre, din cartea lui Jean-Noel 
Kapferer, Zvonurile: 

Începând din 1981, Procter & Gamble, una dintre cele mai mari firme 
americane producătoare de bunuri de larg consum, primeşte mii de scrisori pe lună 
din partea beneficiarilor îngrijorati, care vor să ştie dacă societatea are într-adevăr 
legături cu Satana, aşa cum se zvoneşte. Conform zvonului, simbolul vizual al 


% Jean-Noel Kapferer, Zvonurile, Editura Humanitas, Bucureşti, 1993 

firmei - un bărbat privind spre o puzderie de stele - ar ascunde de fapt numeroase 
semne satanice. Privite cu atenţie, stelele ar forma cifra satanică "666". Ca să-şi 
asigure succesul în afaceri, se pare că Procter şi Gamble a pactizat cu diavolul, 
vărsind 10% din beneficii unei secte satanice. Iscat în jurul anului 1980, la vest de 
Mississippi, zvonul s-a răspîndit foarte repede, ajungând până pe coasta estică a 
Statelor Unite şi declanşând un război pentru care firma Procter & Gamble nu era 
pregătită: un război al stelelor mai putin obişnuit. Cutremurate de semnificația 
nevinovatelor stele, numeroase grupări religioase au recomandat chiar boicotarea 
produselor purtând emblema fatală. 

La sfirşitul lui 1966, la Rouen, zvonurile- s-au îndreptat împotriva unui 
magazin de confecții renumit, zice-se, ca momeală pentru traficul de femei. 

Ameninţările telefonice deveniseră tot mai numeroase. Urmărită de acest 
zvon pe care nici o dezmințire nu a reuşit să-l potolească, directoarea magazinului 
a preferat să abandoneze lupta şi să părăsească oraşul. După trei ani, un zvon 
asenmănător se răspîndea la Orleans. Cumpărătorii, refuzau practic să mai calce în 
şase cunoscute magazine de confecții aparținând unor evrei: se pare că dispăruseră 
mai multe tinere, fund răpite din cabinele de probă. Inspectând subsolurile 
respectivelor magazine, poliția ar fi descoperit cateva fete drogate, pregătite pentru 
a fi livrate unei reţele de traficanţi-de femei. Zvonul din Orleans luase o asemenea 
amploare încât pentru a-l înăbuşi sau a-l reduce la tăcere s-a făcut apel la 
mobilizarea presei pariziene şi celei locale, a asociaţiilor şi instituţiilor publice. 

În ianuarie 1973, un zvon insistent a străbătut atât cercurile politice 
majoritare, cât şi opoziţia. Se spunea că preşedintele George Pompidou ar fi fost 
grav bolnav, în pericol de moarte, aşa încât ar fi fost chiar posibil să nu-şi încheie 
mandatul. Acest zvon a cunoscut o largă răspândire în randul națiunii, fund preluat 
de presă şi de celelalte medii de informare care nu făceau altceva decât să întrețină 
deruta. Boala preşedintelui, deşi neconfirmată oficial, se afla în topul subiectelor 
de conversație. Preşedintele republicii avea să moară într-adevăr un an mai tarziu, 
din cauza unei boli necruțătoare. 

Pe 22 noiembrie 1963, în Statele Unite, John Fitzgerald Kennedy era 
asasinat în timp ce străbatea oraşul Dallas, însoțit de convoiul său de maşini. 
Vinovatul a fost repede identificat în persoana unui oarecare Lee Harvey Oswald. 
A fost desemnată o comisie de anchetă care să cerceteze şi să formuleze concluziile în 
legătură cu acest moment sumbru din istoria Statelor Unite. Concluziile, consemnate 
în celebrul raport Warren, au fost cât se poate de clare: preşedintele Kennedy a fost 
asasinat de o singura persoană, L.Oswald, care acţionase din proprie initiaţivă. 
Totuşi, un zvon a început să circule încă din primele momente de după atentat. Se 
pare că la Dallas s-ar fi aflat mai mulți trăgători în ziua aceea. Era vorba aşadar de 
un complot în toată regula. Unu vorbeau de Fidel Castro, alții de CIA. Un lucru e 
sigur: versiunea oficială a trăgătorului izolat nu a reuşit să convingă niciodată 
întreaga opinie publică americană. 

Patru exemple de zvonuri bine cunoscute. De fiecare dată acelaşi proces 
de desfăşurare: începe să circule şi să se prolifereze câte o vorbă cine ştie de unde 
venită. Mişcarea se amplifică, atinge un punct culminant, pentru ca apoi să 
descrească, să mai pâlpâie o vreme, înainte de a se stinge definitiv. ŞI totuşi, patru 

exemple foarte diferite. La Orleans, zvonul nu avusese nici un temei. De asemenea, 
Procter & Gamble nu are nici o legătură cu diavolul. În schimb, zvonul privind 
boala gravă a preşedintelui Pompidou era întemeiat. Cât despre zvonul ce contestă 
concluziile raportului Warren, incertitudinea e totală iar îndoiala permisă. 

Pentru public, cuvântul zvon evocă un fenomen misterios, aproape 
magic. O analiză a vocabularului curent e revelatoare în această privinţă: zvonurile 
zboară, cresc, şerpuiesc, mocnesc, circulă. Din punct de vedere fizic, sunt nişte 
animale neobişnuite, iutile şi nesătule, ce nu se integrează în nici una dintre 
familiile cunoscute. Se pare că efectul lor asupra oamenilor e asemănător cu cel al 
hipnozei: fascinează, subjugă, seduc, înflăcărează. 

INTOXICARE ȘI DEZINFORMARE 
PROPAGANDĂ ȘI PUBLICITATE 


Intoxicarea 

Intoxicarea este definită mai ales cu sensul de otrăvire, dar ţine şi de 
domeniul neologismelor: "acțiune insidioasă asupra spiritelor, tinzând să acredi- 
teze anumite opinii, să demoralizeze, să deruteze"”!. 

Ca neologism semantic, intoxicare este de origine militară. După Brouillard, 
el este un sinonim al vicleşugului de război, al subterfugiului diplomatic, al 
mistificării, diversiunii, trădării, minciunii şi al altor trucuri. El se aplică tuturor 
acestora, numai că este rezervat doar unor planuri militare superioare. Putem spune 
că intoxicarea vizează adversarul. Ea constă în ai furniza acestuia informații 
eronate, care îl vor face să ia decizii dezavantajoase pentru el şi favorabile pentru 
tine. 

Intoxicarea nu este rezervată doar domeniului militar, ci şi pentru un 
partid politic, o bancă, un fabricant şi care pot profita de pe urma intoxicării 
concurenţilor. 

Spre deosebire de dezinformare, scopul intoxicării este acela de a 
determina să greşească una sau mai multe persoane, şi nu o colectivitate. 


Dezinformarea 

Dezinformarea reprezintă orice intervenţie asupra elementelor de bază 
ale unui proces comunicațional care modifică deliberat mesajele vehiculate, cu 
scopul de a determina la receptori (numiţi ținte în teoria dezinformării) anumite 
atitudini, reacții, acțiuni dorite de un anumit agent social. Acesta din urmă nu 
trebuie să fie neapărat dezinformatorul, el poate fi o instituţie, o organizaţie etc.” 

Ca realitate nemijlocită, dezinformarea are două dimensiuni: una 
neintențională şi alta intenţională, vizând un anumit segment de opinie. 

Sub aspect intenţional, dezinformarea poate fi analizată în funcție de 
formele simbolice prin care sunt codificate informaţiile din mesaj.” 

După cum se ştie, codurile pot fi exprimate prin limbajul natural, 
limbajul non-verbal (gesturi, mimică), simboluri concrete (culori, panouri, lumini) 
şi simboluri abstracte specifice limbajului artificial (elaborat ştiinţific), precum: 
formule matematice, expresii logice etc. 

Dacă în comunicarea socială frecvența cea mai mare o înregistrează 
codurile verbale, mixarea acestora cu oricare din celelalte coduri conduce la 


”! Vladimir Volkoff, Tratat de dezinformare, Editura Antet, Bucureşti 
22 Cătălin Zamfir, Lazăr Vlăsceanu, Dicţionar de sociologie 
* Ştefan Buzărnescu, Sociologia opiniei publice, Editura Didactică şi Pedagogică, Bucureşti 

realizarea unui nivel metacomunicativ, care poate să decontextualizeze mesajul în 
sensul dorit de sursa de emisie. 

Altă modalitate intențională prin care se acționează în sensul dezinformării 
o constituie codificarea polisemantică a mesajului. Multitudinea de semnificații 
imanente enunțului, generând o diversitate corespunzătoare de opinii, se răsfrânge 
într-o diversitate de atitudini care merg de la adeziune totală la refractarism. Acesta 
este primul pas pentru tensionarea relaţiilor interpersonale. În continuare, menţinerea 
unei entropii semantice în mesaje garantează entropia organizaţională pe termen 
scurt şi mediu, iar pe termen lung la prăbuşirea reţelei comunicaționale, care asigură 
eficiența funcțională a structurii organizatorice respective la nivel formal; la nivel 
informal, efectul cel mai sigur îl constituie dezagregarea mentalului colectiv, care 
asigură identitate unei comunităţi. 

Dezinformarea strategică este eficientă atunci când prezintă drept valori 
sociale fundamentale fie valori, care îi sunt favorabile sursei, fie valori marginale 
în raport cu interesele publicului căruia i se adresează. În acest mod, comunitatea 
este deturnată de la preocupările ei majore, valorile sociale fundamentale sunt 
neglijate, iar gradul de competitivitate al respectivei comunități scade. Teoria 
dezinformării include în această categorie orice modificare deliberată a mesajelor 
în scopul cultivării unui anume tip de reacții, atitudini şi acţiuni ale receptorilor, 
denumiți în mod generic: ținte. Acest tip de acțiuni sunt produse, în mod obişnuit, 
de organizații specializate, militare sau paramilitare. 

Elemente ale acțiunii de dezinformare: 

e comanditarii - cei care concep şi proiectează conținutul acțiunii, țintele reale şi 
cele potențiale ale activităţii. Ei pot fi: factori de decizie (guverne, state 
majore militare sau socio-profesionale) şi grupuri de presiune. În timp ce 
prima categorie se foloseşte de servicii specializate, grupurile de presiune se 
servesc şi de echipe ad-hoc de amatori care au mare eficiență în crearea şi 
menţinerea confuzulor; 

e specialiştii - sunt cei care planifică secvențele tactice ale acţiunii şi care 
coordonează toate modalitățile de tinere sub control a efectelor concrete ale 
mesajelor emise. Ei simulează toate categoriile de efecte pentru a reuşi să 
aibă sub control atât efectele proprii, cât şi exigenţele reproiectării unor 
elemente de detaliu sub impactul acţiunilor de contracarare întreprinse de 
țintă; 

e controlul - este piesa de legătură între comanditari, care comandă/conduc 
acțiunea şi agenţii de influență. Pentru a stăpâni acea zonă a spațiului social 
care le intră în raza de responsabilitate, controlorii recrutează şi întrețin o 
vastă reţea de corespondenţi, de obicei nu direct, ci prin intermediul unor 
terţe persoane care joacă rolul de cercetaşi. Aceştia, aleşi din rândul unor 
indivizi cu totul insignifianți, au rolul de a testa gradul de deschidere spre 
colaborare a unei personalități cu acces la date de importanță considerabilă 
pentru comanditari şi planificatori; 

e agenţii de influenţă - se recrutează din rândul acelora care se bucură de 
prestigiu în grupul lor profesional şi care urmează a fi dezinformaţi prin 
mesaje primite de la planificatori/controlori. Practica de profil a demonstrat 
că agenţii de influență pot fi: 

- liderii de opinie din mediile intelectuale, care, din dorinţa lor de a se 
lansa în acţiune practică acceptă să lanseze în spaţiul social mesaje 
care par şocante pentru publicul autohton; 

- un personaj apropiat factorilor de decizie - în general acesta este 
compromis printr-un fapt verificabil, pentru a avea certitudinea unei 
colaborări mai îndelungi; 

- şefii de asociaţii, contextul vieţii asociative, specifice sistemelor 
pluraliste, constituie un mediu favorabil pentru recrutarea şi cultivarea 
agenților de influenţă. Plasând pe primul plan interese de ordin 
umanitar, protejate de un cadru normativ cu validitate internațională, 
dezinformatorul poate atrage mulți naivi în structurile asociaţiei, 
care, profesional, sunt personalități de referință în domeniul lor de 
activitate. 

e intermediarii - se recrutează dintre personalitățile influente în comunitatea 
respectivă, pentru a juca rol de lideri de opinie şi agenți de influenţă ai 
intereselor ce stau în spatele mesajelor şi care se emit cu un aer neutru şi 
declarativ de pe poziții independente; 

e releele - indivizi sau instituții care se dovedesc utili în amplificarea şi 
programarea mesajelor şi care constituie conținutul dezinformării. 

Ceea ce deosebeşte dezinformarea de alte tipuri de comunicare este 
caracterul deliberat al acțiunii şi lansarea în circuitul informațional a unor infor- 
maţii parțial adevărate în conjugarea lor cu afirmaţii false, fără indicarea vreunei 
surse care ar putea fi verificabilă pentru autenticitatea celor emise. Cercetările de 
teren au demonstrat că rezultatele cele mai eficiente se înregistrează în domeniul 
mass-media, unde dezinformarea poate atinge frontal toate segmentele de opinie 
ale spațiului social. 

Sub aspect neintenţional, dezinformarea este generată de sursele de 
mesaje deservite de neprofesionişti. Veleitarismul acestora, sau diletantismul celor 
ce transmit mesajele pot contribui la colorarea senzațională a conținutului lor 
pentru a stârni interesul unor segmente cât mai largi de opinie. Sporirea gradului de 
audienţă a mesajului insuficient prelucrat sub raportul pertinenţei, poate conduce la 
dezinformare. Diversitatea enunţurilor, prin corelarea cu un spațiu (audio, video, 
grafic) limitat de inserarea într-o situație informațională, determină în mod 
inevitabil o selecție a mesajelor. Practica mass-media a relevat că o sursă de 
distorsionare a mesajelor, cu efecte importante asupra calității informării şi care 
poate degenera în dezinformare, o constituie utilizarea unor criterii neadecvate de 
selectare a informațiilor. De exemplu, folosirea exclusivă a criteriului economic 
sau politic în selectarea mesajelor, prin imaginea parțială pe care o oferă asupra 
fenomenului în discuţie, poate avea ca finalitate dezinformarea acelor segmente de 
public cărora li se adresează. 

Dezinformarea poate fi o componentă a propagandei, dar aceasta nu se 
poate baza niciodată doar pe dezinformare. Din perspectiva consecințelor sale 
sociale, dezinformarea se aseamănă cu un alt fenomen manipulativ: zvonul. Acesta 
din urmă, spre deosebire de dezinformare, nu are un caracter deliberat şi nu 
presupune în mod obligatoriu circulația unor informaţii false, ci este doar dificil de 
verificat. Zvonul poate fi produs însă de o acţiune de dezinformare. Țintele pot fi 

atât grupuri sau segmente ale societății, cât şi indivizi, întotdeauna lideri, de orice 
fel, care pot influenţa decizional şi acțional grupurile în care se află. Efectele 
dezinformării depind, pe de o parte, de caracteristicile țintelor (atitudine critică, 
personalitate, nivel intelectual, aspirații etc.), iar pe de altă parte, de posibilitatea de 
a verifica informaţiile vehiculate. 

Câteva aspecte din lucrarea lui Vladimir Volkoff Tratat de dezinformare 
referitoare la dezinformare şi intoxicare, propagandă şi publicitate: 

Se observă că informaţia este în sine o marfă denaturată. Nu va lipsi 
tentația de a o denatura şi mai mult. Ca să nu mai vorbim de vanitatea sau de 
interesele care ne fac, mai mult sau mai puţin conştient, să modificăm adevărul în 
mii de împrejurări din viaţa noastră particulară. Să fim constienți însă că, pentru 
oricine are ocazia de a manipula opinia publică, este foarte ispititoare alunecarea 
de la adevărul aproximativ la minciuna sfruntată, trecând prin toate stadiile 
intermediare. Se prezintă mai multe cazuri: 

e dorința de a obţine o anumită atitudine din partea opiniei publice, pentru 
a îndeplini o anumită acțiune; 

e dorința de a vinde un produs (un proverb rus spune: „fără înşelăciune, 
nimic nu se vinde”); 

e în dorinţa de a convinge publicul cu privire la superioritatea unei anumite 
cauze, a unui anumit partid, a unui anumit candidat (în cazul de faţă nu 
mai contează că e o cauză justă, că partidul este respectabil, sau candi- 
datul e cel mai bun) se folosesc toate mijloacele pentru a se asigura 
succesul şi, astfel, uneori se ajunge la a pune minciuna în slujba adevă- 
rului. Dacă este o minciună la care publicul e mai receptiv, ceea ce 
furnizează o scuză comodă pentru conştiinţele scrupuloase, se întâmplă 
adesea să se accentueze intenționat contrastele, de exemplu: pentru ca 
albul să pară curat ca zăpada sau negrul să fie prezentat ca diavolul în 
persoană. 

Sub aceste auspicii, intrăm în domeniul unei dezinformări care nu mai 
este spontană, ci deliberată. 

Se impun aici câteva remarci preliminare: termenul a apărut pentru 
prima oară în limba rusă (dezinformatia), după al doilea Razboi Mondial, cu rolul 
de a desemna practicile exclusiv capitaliste care urmăreau aservirea maselor populare. 
E semmficativ faptul că sovieticii atribuie aceste practici unor adversari care încă 
nu le descoperise, cuvântul însuşi slujeşte deja cauza. Apoi, termenul a trecut în 
limba engleză (disinformation). Chambers Twentieth Century Dictionary, publicat 
la Londra în 1972, îl defineşte imparțial ca: "deliberate leakage of misleading 
information" (scurgere deliberată de inforrnaţii care induc în eroare). 

În Franţa a apărut în anul 1974, încărcat de semnificaţii politice intens 
orientate: "ignorance où le public est tenu d'un probleme d'extr éme gravité (la 
folie nucléaire). Cela signifie également ne pas suffisament éclairer l'opinion sun 
des questions importantes" (ignoranța în care e ținut publicul cu privire la o 
problemă extrem de gravă, de exemplu nebunia nucleară. Mai înseamnă, de asemenea, 
o insuficientă lămurire a opiniei publice asupra unor chestiuni importante - Grand, 
Pamard, Riverain, Les Nouveaux Mots dans le veni Larousse). Grație cuvântului 
désinformation, s-a lansat deja o anumită dezinformare. Cuvântul serveşte cauza, 
la fel ca în Uniunea Sovietica. 

Următoarea reeditare a dicționarului Grand Robert a conţinut definiția de 
mai Jos, ca fiind mai potrivită: "utilisation des techniques de l'information, 
notunment de l'information de masse, pour induire en erreur, cacher ou travestir les 
faits” (utilizare a tehnicilor de informare, în special de informare în masă, pentru a 
induce în eroare, a ascunde sau a traversti faptele). 

Pe scurt, la ora actuală, cuvântul dezinformare a devenit absolut banal şi 
face obiectul unui anumit număr de definiţii diverse, dar convergente. 

Pierre Debray-Ritzen şi Jean Ferré au pus la punct următoarea definiție: 
„Tehnică permițând furnizarea de informaţii generale eronate unor terţi, determi- 
nându-i să comită acte colective sau să difuzeze judecăţi dorite de dezinformatori ”. 

Se remarcă faptul că termenul desinformation este inexact compus. Prefixul 
de-, de-, des-, des- indică, în limba franceză, înlăturarea, separarea, privarea, nu 
înşelătoria. Ori a dezinforma nu înseamnă a lipsi de informații, ci a furniza 
informații falsificate. Ar fi fost mai potrivit să se vorbească despre mesinformation, 
ca în mesalliance (mezaliantă), mesestime (insultă), mesintelligence (inteligenţă 
nefastă), sau de dysinformation, ca în dyslexie (dislexie) sau dyspepsie (dispepsie). 
Din păcate, cuvântul desinformation a intrat in vocabular şi degeaba am încerca să- 
| mai schimbăm. 

În acelaşi timp, se observă că noţiunea de dezinformare se pretează la o 
anumită formă de paranoia. Mai ales în perioada când KG.B-ul era principalul 
corifeu în materie, era uşor să se remarce peste tot dezinformatori, la fel cum unii 
văd oriunde evrei, francmasoni sau iezuiți (membri ai organizatiei religioase Opus 
Dei). Concepte ca Urechile dușmane vă ascultă sau Ochiul Moscovei vă priveşte 
duc cu toată uşurinţa la deranjamente psihologice. Ce-ar fi dacă ne-am imagina că 
inamicul nu se multumeșşte doar să vadă şi sa audă, ci şi şuşoteşte sau îmbrobodeşte. 

Comentariile pe care le-am făcut asupra caracterului aleatoriu al infor- 
mației, chiar şi a celei mai bine intenționate, ar trebui să ne fie de ajutor. 
Cunoaşterea dezinformării nu trebuie să devină o dezinformare de gradul doi. 

În sfârşit, să remarcăm că dezinformarea se poate înţelege într-un sens 
foarte larg sau foarte restrâns. Unii merg până la a o echivala cu o minciună sau cu 
orice informaţie falsă. 


Propaganda 

Cuvântul propagandă apare pentru prima oară în 1689. Provine din 
expresia latină congregatio de propaganda fide (congregaţie de propagare a 
credinţei). Termenul presupune transmiterea unei informații către public, să nu fie 
percepută de informator ca mincinoasă ci, ca expresie a singurului adevăr existent. 
Totuşi, sensul termenului s-a alterat rapid. Începând din 1972 este definit ca 
“acțiunea exercitată asupra opiniei pentru a o determina să aibă anumite, idei, 
politice si sociale, a dori şi a susține o politică, un guvern, un reprezentant”. În 
secolul XX, dicționarul Grand Robert îi asociază expresii peiorative: spălare de 
creier, cacealmale, minciuni, citând declarația expeditivă: “Asta-i propagandă”, 
care înseamnă evident: “Nu-i adevărat”. Cât de departe suntem de evanghelizarea 
pe care o desemnase cuvântul inițial! Motivul este acela că, între timp, a apărut 
noțiunea de informație răspandită cu intenția de a manipula opinia publică, ceea ce 

trezeşte bănuieli în orice minte lucidă. Aceste bănuieli nu sunt neapărat justificate. 
Un candidat care proclamă fără reţinere, de la tribuna sa: “Votaţi-mă pe mine, eu 
sunt omul care vă trebuie”; nu este neapărat un mincinos. S-ar putea chiar să fie 
într-adevăr “omul care ne trebuie”. O doctrină în care credem şi pe care ne 
străduim s-o propagăm nu e falsă prin definiție. Faptul că anumite propagande sunt 
mincinoase nu înseamnă că toate sunt aşa. Chiar şi atunci când mint, ceea ce se 
întâmplă adesea, principala deosebire dintre ele şi dezinformare este aceea că 
propagandele se prezintă cu faţa descoperită. Propaganda poate fi roşie sau brună, 
pacifistă sau războinică, rasistă sau antirasistă, poate lăuda umanitatea unui Hitler 
sau mărinimia unui Lenin, poate spune ceea ce vrea să-spună, nu are intenții 
ascunse. Chiar dacă foloseşte ca mijloace neadevărurile, o face în slujba unui scop 
asupra căruia nu are nimic de ascuns. Acest lucru este valabil pentru propagandele 
de opoziție, dar şi pentru diversele propagande guvernamentale. A predica adorarea 
Fuhrerului nu înseamnă altceva decât a predica adorarea Fiihrerului, iar în acest 
scop nu există alt mijloc decât acela de a predica adorarea Fuhrerului. Atunci când 
în pline campanii de epurare şi foamete Stalin declara fără ruşine, dacă nu şi fără 
umor, “Viaţa a devenit mai fericită, viaţa a devenit mai veselă” el voia să dea de 
crezut, sau să simuleze credinţa că tirania bolşevicilor aducea fericirea. 

O trăsătură majoră a propagandei este aceea că simulează încercarea de a 
ne convinge inteligenţa, dar în realitate, când îşi atinge eficacitatea maximă, se 
adresează celor mai iraționale facultăţii ale noastre. “7intiţi viscerele” spunea Fiihrerul. 
Drapelele, făcliile, defilănile, saluturile distinctive şi scandările ritmice “Siegl Heil! 
Sieg! Heil!” ale nazismului aveau scopul de a priva individul de spiritul său critic 
şi al duce nu de la doctrină la comportament, ci de la comportament la doctrină. 

Ceea ce se aplică propagandelor pozitive se aplică şi propagandei negative, 
căci propaganda are în comun cu calvinismul faptul că se bazează pe noțiunea 
predestinării duble, nu a celei simple. Conform lui Calvin, anumiţi oameni sunt 
prdestinati mântuirii, iar alții damnării; conform propagandiştilor, dacă o cauză sau 
un om sunt eminamente pozitive, celelalte trebuie să fie eminamente negative, iar 
idolatria binelui presupus se multiplică prin respingerea răului postulat. Acest lucru 
este analizat foarte clar de către George Orwell, în 1984. Cele două minute de ură 
impuse zilnic cetăţenilor Oceaniei constă în a recupera instinctele agresive ale 
poporului care va iubi cu atât mai mult pe Big Brother cu cât îl va detesta mai tare 
pe Emmanuel Goldstein. Orwell făcea aluzie la propaganda lui Stalin îndreptată 
contra lui Troţky dar, procedeul este acelaşi şi atunci când Convenţionalii reclamă 
exterminarea Vendeenilor, când sansculottes-ii latră “Aristocraţii la felinar!”, când 
Voltaire propovaduieşte “Să strivim infamia", când Gambetta proclamă “Clerica- 
lismul, iată duşmanul", când Lenin cheamă la nimicirea burjuilor sau când naziștii 
îi aţâţă pe arieni contra jidanilor. 

Ori, în toate aceste situaţii, proiectul e patentat, mărturisit, proclamat. În 
concluzie: propaganda, chiar înşelătoare, nu este dezinformare. 


Publicitatea 
La fel ca propaganda, publicitatea (mai demult i se spunea reclamă; 
acum se vorbeste despre pub, ad etc.) transmite către un public, pe cât de numeros 


44 


posibil, un mesaj, a carui realitate sau falsitate nu constituie interesul esențial şi al 
cărui scop nu este acela de a informa, ci de a influenţa. 

Reputația publicității o egalează pe aceea a propagandei. Dicţionarul 
Grand Robert o defineşte ca:' “faptul de a exercita o acțiune psihologică asupra 
publicului, în scopuri comerciale” şi citează în acest sens termenii: battage, 
bourrage (de crâne), tam-tam (tapaj, pisălogeală, tam tam). 

“Cea mai eficace publicitate este cea americană, care mizează pe 
reflexele condiționate”, a scris Malaraux. Aceasta înseamnă să recunoaştem că 
publicitatea, la fel ca propaganda, se adresează mai mult subconştientului decât 
conştiinţei. “Persil spală mai alb” poate trece uneori drept un argument, deşi nici 
agenția de publicitate care a inventat sloganul şi nici, probabil, fabricanți deter- 
gentului Persil, ba poate, după toate probabilitățile, nici chiar cumpărătorii acestui 
detergent nu cred cu adevărat că produsul va albi complet rufele, iar formula nu 
reține atenția decât pentru că e vizualizată şi usor inexactă (ar fi trebuit să se spună 
“spală mai curat”, dar n-ar fi avut impact). În schimb, un afiş reprezentând o 
maşină şi o femeie îmbrăcată sumar, una lângă alta, nu emite nici cea mai mică 
pretenție de argumentare, din moment ce fata nu e de vânzare pe lângă maşină. Ea 
nu e prezentă decât pentru a excita concupiscenţa cumpărătorului masculin sau 
exhibiționismul cumpărătoarei feminine şi pentru a ne determina să confundăm 
apetența pe care ne-o inspiră spontan femeia cu cea pe care o vom resimti, prin 
ricoşeu, pentru maşină. 

Publicitatea modernă merge şi mai departe cu exploatarea iraționalului. 
Practic, se poate concepe că spectacolul simultan cu maşina şi femeia face ca în 
spiritul viitorului cumpărător să se nasca o idee vagă ca aceasta: “Dacă aș avea 
maşina asta, toate femeile frumoase ar alerga după mine”. De asemenea, unele 
sloganuri a căror formă eliptică le face toată frumuseţea, de exemplu: “Surâde-ți 
Gibbs", mai păstrează o minimă semnificație: pasta de dinți Gibbs îmi va crea un 
surâs mai strălucitor. Acest accent pus intenționat pe irațional apropie publicitatea 
de propagandă, cu precizarea că nu este la fel de calvinistă: întotdeauna, 
publicitatea nu face decât elogiul unui produs, abia dacă îndrăzneşte să folosească 
unele aluzii negative la produsele concurente, pentru că în realitate nu are decât un 
singur scop: vânzarea, iar în acest domeniu, spre deosebire de cel politic, atragerea 
unei atenţii chiar şi ostile asupra rivalilor ar putea provoca o catastrofă comercială. 

În rest, de câtva timp şi mai ales sub influența americană, specializarea 
comercială a publicității tinde să dispară. Un candidat la preşedintia republicii 
poate fi lansat ca o pastă de dinţi. Se combină dinainte costumele, dicțiunea, 
gesticulația, fără a mai vorbi de afişe şi sloganuri în funcție de presupusele 
preferinţe ale publicului. Propaganda simula intenţia de a convinge, publicitatea nu 
caută decât să seducă. Între timp, oricât de dezinformatoare ar fi atunci când ne 
face să credem că un anume candidat va fi cel mai bun preşedinte, posibil pentru că 
poartă cravata pe gustul nostru, ea merge şi drept la ţintă la fel ca propaganda: 
Cumparati X sau Votati Y, aşa încât cu toate rafinamentele care s-ar dori introduse 
nu au altă semnificaţie decât: Votati Y sau Cumpărati X. 

În concluzie: publicitatea, chiar şi mincinoasă, nu este dezinformare. 

Intoxicarea 

Intoxicarea (nu demult, unora li se părea foarte şmecher să spună: 
l'intoxe) este cunoscută din dicționarul Robert mai ales cu sensul de otrăvire, dar 
tine şi de domenul neologismelor: “Acţiune insidioasă asupra spiritelor, tinzând 
să acrediteze anumite opinii, să demoralizeze, să deruteze”. Avem impresia că 
autorul ei nu ştie prea bine despre ce vorbeşte. S-ar părea că neologismul semantic 
intoxicare este de origine militară. Andre Brouillard; alias Pierre Nord, maestru 
în materie, constată (în 1971) că termenul de intoxicare face furori în zilele noastre. 
S-a strecurat peste tot, nu numai în rapoartele militare şi în procesele verbale, ci şi 
în depeşele diplomatice şi în manifestele politice. L-am găsit chiar şi într-un roman 
de dragoste: “infamul seducător o intoxica pe femeie”. Pentru a clarifica ideile şi a 
readuce lucrurile la proporții corecte, Brouillard precizează: “Nu ar fi greu să 
deturnăm cuvântul «intoxicare» de la sensul său propriu-zis pentru a-l transforma 
într-un Sinonim al vicleşugului de război, al subterfugiului diplomatic, al 
mistificării, diversiunii, trădării, minciunii şi altor «trucuri». Il vom aplica utilizării 
acestor procedee necinstite, dar rezervându-l planurilor superioare: al tacticii 
generale, adică al folosirii combinate a armelor de către militarii de pe teren în 
luptă; al strategiei, al desfăşurării generale a războiului; şi al politicii interne şi 
externe." 

Iată o definiţie foarte clară: intoxicarea vizează adversarul şi constă în a-i 
furniza informaţii eronate, care îl vor face să ia decizii dezavantajoase pentru el şi 
favorabile pentru noi. 

În actul patru din Cyrano de Bergerac, în timpul asediului de la Arras, 
comandantul taberei, Contele de Guiche, îi face semne cu eşarfa unui om ce fuge şi 
explică: “Fugaru-i spaniol. Un fals spion. Ne-aduce servicii mari. E-un sol prin 
care orice ştire ce-aş vrea, o pot transmite la inamic... Şi modul acesta îmi permite 
să intervin în multe decizii ce-ar lua." Cyrano răspunde indignat: “E-un ticălos!” 
Dar de Guiche nu se jenează: “E foarte comod”. Nici nu s-ar putea defini mai clar 
intoxicarea. Pierre Nord mai prezintă multe alte exemple despre acest procedeu 
necinstit, dar eficient. Cel mai concludent mi se pare următorul: suntem în 1943, 
iar Aliaţii, care au debarcat deja în Africa de Nord, pregătesc invazia Siciliei. 
Trebuie să-i facă pe germani să creadă că acţiunea se va îndrepta spre Sardinia şi 
Pelopones şi să le creeze această impresie destul de repede pentru a avea timp să 
degajeze Sicilia înainte de jumătatea lunii iulie. Un moment, Aliații au cochetat cu 
ideea de a-şi înştiința adversarii că aveau să atace într-adevăr Sicilia, sperând ca 
aceştia să ia informaţiile drept materiale de intoxicare: ar fi fost o intoxicare la 
pătrat. Dar au renunțat la această stratagemă considerată prea puţin realistă şi le-au 
furnizat germanilor asigurarea că debarcarea urma să aibă loc în Sardinia şi Grecia, 
dar într-un mod deosebit de subtil. 

Cadavrul unui englez, preluat dintr-o morgă, botezat Martin şi avansat la 
gradul de comandant de puşcaşii marini, a fost abandonat pe mare, în largul portului 
Huelva. De ce Huelva? Pentru că acolo opera un agent german conştiincios, iar 
curenții marini din partea locului erau favorabili. Legenda lui Martin a fost pusă la 
punct până în cele mai mici detalii: avea la el scrisorile unui tată ursuz; ale unei 
logodnice fandosite, bilete la teatru, note de plată de la bar. Martin a fost îmbrăcat 

de Gieves, croitorul Marinei Regale şi a trebuit să 1 se dezgheţe picioarele la un 
radiator electric pentru a fi încălțat cu pantofii. Credeţi cumva că ofițerul de legătură 
Martin purta asupra lui planurile secrete ale invaziei? Nici pomeneală. Numai 
scrisori ale unor comandanți superiori către alți comandanţi superiori, ceea ce nu 
avea de ce să surprindă, din moment ce fusese detaşat temporar pe lângă ei ca 
expert în debarcări. Comandanții superiori discutau nimicuri, pe un ton familiar, nu 
făceau decât aluzii vagi la planul de operaţiuni pe care toţi îil cunoşteau pe de rost, 
îşi împărtăşeau grijile, glumeau pe seama americanilor.. “Printre rândurile acestor 
«broderii», un german perspicace trebuie să întrezărească drama greacă şi 
sardă”. Ceea ce s-a şi intâmplat. Hitler, avertizat, a ordonat să se instaleze câmpuri 
de mine şi baterii de coastă în Pelopones, a trimis în mare grabă a XI-a Panzer 
division, a fortificat Sardinia şi Corsica şi a retras din Sicilia a XI-a flotilă de 
torpiloare pentru a o expedia în Marea Egee. La data de 10 iulie Aliaţii au debarcat 
în Sicilia fără să tragă nici un foc de armă. 

Bravo pentru intoxicare dar, putem vorbi în acest context despre 
dezinformare? În sensul larg al cuvântului, da, fără indoială, dar dacă dezinformare 
n-ar însemna altceva decât intoxicare, de ce ne-am mai complica folosind un 
sinonim? Consider că diferenţa dintre intoxicare şi dezinformare constă în faptul că 
prima vizează un stat -major, un grup restrâns de factori de decizie, eventual un 
comandant suprem, câtă vreme dezinformarea se adresează opiniei publice. E de la 
sine înţeles că intoxicarea nu e rezervată domeniului militar. Un partid politic, o 
bancă, un fabricant, poate profita de pe urma intoxicării concurenţilor, dar scopul 
va fi întotdeauna acela de a determina una sau mai multe persoane, nu o 
colectivitate, să comită greşeli. 

În concluzie: intoxicarea, înşelătoare prin definiție, nu este totuşi una şi 
aceeaşi cu dezinformarea. Prin urmare, ce e dezinformarea? Sunt de părere că 
dezinformarea presupune trei elemente: o manipulare a opiniei publice (altfel ar fi 
intoxicare); mijloace deturnate (altfel ar fi propagandă); scopuri politice, interne 
sau externe (altfel ar fi publicitate). 

Propun, deci, următoarea definiție, care ne va servi drept reper pe tot 
parcursul acestui studiu. Vom vedea că elementele care o compun ne vor permite 
să ne restrângem şi, în continuare, să ne aprofundăm domeniul de cercetare: 
Dezinformarea este o manipulare a opiniei publice în scopuri politice, folosind 
informații tratate cu mijloace deturnate. 

IDEOLOGIE, PROPAGANDĂ 
ŞI ÎNDOCTRINARE 


Ideologie = totalitatea ideilor şi concepțiilor care reflectă, într-o formă 
teoretică, interesele şi aspirațiile unei clase, sau ale unei pături sociale, determinate 
de condițiile obiective de existenţă ale acestora şi care servesc la consolidarea sau 
la schimbarea relațiilor sociale existente. Totalitatea ideilor şi concepțiilor care 
constituie partea teoretică a unui curent, a unui sistem etc. 

Doctrina = totalitatea principiilor unui sistem politic, stiințific, religios etc. 

A îndoctrina = a iniţia într-o doctrină, a înarma cu o doctrină. 

(Dictionarul Explicativ al Limbii Romane, Editura Academiei, 1975) 

O primă observaţie care se impune este aceea că sensul neutru sau chiar 
pozitiv al verbului ni se pare de mult depăşit în orice cultură. Credem că pentru 
orice om, de pe orice continent, în al cărui ideolect activ sau pasiv se gaseşte acest 
verb sau substantiv indoctrinare, conotația negativă absolută, sau sensul de 
manipulare este prezent. 

O a doua observaţie, mai puţin critică de această dată, este că pentru 
toate scopurile practice ideologia şi doctrina, cel puţin în sensul restrâns al unui 
sistem de idei, pot fi socotite sinonime. 

Putem spune că, dacă ideologia este un sistem de idei exprimate în 
comunicare”, îndoctrinarea este procesul de influență socială, prin care se 
transmite, în mesaje persuasive, implicite sau explicite, inclusiv prin propagandă, 
ideologia, în scopul câştigării şi meţinerii controlului şi puterii sociale. 

Hitler scrie în Mein Kampf: “Sarcina propagandei constă în grija ca o 
idee să-şi câştige adepți, fiind o incercare de a impune o doctrină asupra 
întregului popor”. 

Suntem de părere că Hitler confunda, ca şi alții după el, propaganda cu 
îndoctrinarea. Nu poate fi numită îndoctrinare acțiunea tactică, orientată catre un 
rezultat imediat, aşa cum se întamplă de multe ori în cazul propagandei. Îndoc- 
trinarea este cea cu caracter strategic, este un sistem de acțiuni interdependente, 
vizând efecte pe tremen mediu şi lung, cum ar fi “impunerea unei doctrine asupra 
întregului popor”. 

În concluzie, îndoctrinarea ar fi unul din obiectivele propagandei, iar 
propaganda unul din mijloacele de îndoctrinare. 


Propaganda 
Propaganda este considerată o activitate sistematică de transmitere, 
promovare sau răspândire a unor doctrine, teze sau idei de pe pozițiile unei 


24 James Lull, Mass media, comunicare, cultură, 1992 

anumite grupări sociale şi ideologii, în scopul influențării, schimbării, formării 
unor concepţii, atitudini, opinii, convingeri sau comportamente. În sensul clasic, se 
constituie ca un subsistem al sistemului politic al unui partid, al unui grup social 
sau al unui regim de guvernare; în prezent însă, se dezvoltă numeroase forme de 
propagandă (economică, tehnică, medicală, sportivă, culturală), diferențiate după 
conținut şi prin raportare la profilul grupului social care o inițiază, urmărind 
realizarea unor scopuri persuasive. 

Ca sistem, propaganda dispune de: 

e structură instituțională specializată (aparat de conducere ierarhică, centre de 
organizare, centre de studiu, proiectare şi difuzare de mesaje); 

e ideologie şi valori aflate în corespondenţă cu interesele şi obiectivele grupării 
sociale pe care o reprezintă; acestea sunt luate ca referință pentru programarea 
şi realizarea propagandei; 

e mijloace şi metode de transmitere a mesajului; studiul sociologic al acestora 
distinge următoarele grupuri mari de metode: 

- afectivă - constă în organizarea mesajelor astfel încât acestea să 
provoace trăiri şi adeziuni colective, mai ales de tip emoțional. Mai 
întâi, se indică consecinţele negative ale unei opţiuni personale 
provocate de o agenţie anume (afectarea intereselor, ameninţare a 
poziției individuale, împiedicarea realizării unor obiective personale 
importante etc.) pentru a declanşa reacția afectivă negativă față de 
aceasta şi apoi se prezintă o alternativă diferită care ar avea numai 
efecte pozitive. Accentul nu este pus pe argumentarea logică sau 
prezentarea unor fapte relevante, ci pe acele informaţii care au o 
profundă rezonanță afectivă; 

- a faptelor (Merton, Lazarsfeld) - este concentrată pe transmiterea de 
fapte cât mai concrete, saturate de amănunte relevante pentru per- 
soanele ale căror opțiuni ar urma să fie modificate. Accentul nu este 
pus pe fapte generale, ci pe cele personalizate şi care dispun de 
potențialitatea descoperirii unei surprize de către receptor. Îndemnurile 
directe, lozincile, apelurile zgomotoase la urmarea unor căi sunt 
înlocuite de o astfel de selecție şi prezentare a faptelor care provoacă 
opţiunea persoală pentru acea cale prezentată ca cea mai bună dintre 
cele posibile. În felul acesta se lasă impresia autonomiei personale în 
luarea deciziei; 

-  persuasivă - presupune aplicarea regulilor retorice de organizare a 
discursului, mai ales prin utilizarea unor cuvinte saturate emoțional 
şi care se bazează pe persuabilitatea membrilor audienței. 

O altă distincție importantă se face între propaganda tactică (proiectată 
pe termen scurt pentru obținerea unor efecte imediate) şi propaganda strategică (pe 
termen lung) destinată formării sau modificării valorilor, atitudinilor de bază şi 
concepțiilor proprii indivizilor şi societăţii. 

Cea mai importantă formă de propagandă a fost considerată până în 
prezent propaganda politică. Pentru J.Ellul aceasta este, „un dialog care nu există”. 
La nivel internațional, ea îşi propune să „remodeleze psihologia celor cu care se află 
în competiţie, în condiţiile în care căile diplomatice, economice sau militare au 

devenit inoperante sau excesiv de costisitoare”. Propaganda politică nu urmăreşte 
descoperirea unor adevăruri, ci convingerea interlocutorilor reali sau potenţiali. În 
acest sens, Gustave Le Bon”, menţiona existenţa a patru factori principali de 
convingere, pe care îi prezenta ca pe un fel de "gramatică a persuasiunii": 
e prestigiul sursei - sugestionează şi impune respect; 
e afirmația fără probe - elimină discuţia, creând totodată impresia documentării 
erudite a celor care reprezintă sursa de mesaje; 
e repetarea - face să fie acceptată ca fiind certă o afirmație compatibilă cu 
obiectivele sursei; 
e influențarea mentală, care întăreşte (iterează) convingerile individuale 
incipiente sau aparținând indivizilor fără personalitate. 
Tot în domeniul politic (dar această distincţie poate fi folosită cu succes 
şi în alte domenii) se distinge între: 

-propaganda albă care utilizează materiale provenite din surse oficiale, 
conținând noutăți culturale, artistice, aparent inofensive, cum ar fi: stilul de viață, 
prezentarea unor personalități considerate exemplare pentru viaţa culturală, sportivă, 
muzicală, fără a aduce în discuţie elementele care ar pune în discuţie performanţele 
spațiului social din care provin personalitățile respective. Valoarea psihologică a 
unor astfel de colaje poate fi pentru ascultătorii (cititorii) nepregătiți şi fără 
luciditate considerabilă. Cercetările au relevat o eficienţă mai mare a propagandei 
albe în rândurile tineretului prin transmiterea unor emisiuni radiofonice de muzică 
tânără în alternanță cu scurte buletine de ştiri. Pe fondul perceptiv pozitiv creat de 
contextul muzical remanenţa mesajelor din ştiri este deosebit de mare, deoarece 
propaganda se realizează neostentativ şi creează impresia unui dialog între egali; 

-propaganda neagră vehiculează, în general, materiale fabricate, puse pe 
seama fie a unor instituții inexistente pe care ascultătorul/cititorul/privitorul nu le 
poate verifica, fie pe seama unor instituții care există dar, care au cu totul alte 
preocupări decât cele din ştirile fabricate. Mesajele artizanale lansate în spațiul 
social pot surprinde prin noutatea lor şi, astfel, pot genera un curent favorabil 
sursei de emisie. De pe aceleaşi poziţii se emit ştiri făcându-se precizarea că provin 
din zvonuri neidentificate; 

-propaganda cenuşie este cea mai frecvent folosită de centrele de dezinfor- 
mare. Specificul său constă în combinarea informaţiilor parțial reale cu cele 
integral false alcătuind ştiri cu aspect aparent precis, care însă nu pot fi verificate 
complet. Publicul care identifică episodic elemente pe care le cunoaşte poate fi 
uşor indus în eroare de asemenea fabricaţii, punând noutățile pe seama unor lacune 
personale de informație. 


25 Gustave Le Bon, Psihologia mulțimilor, Editura Paideea, 1997 

POLEMICA 


Parte nelipsită a vieții publice, mai ales a politicii, polemica este un 
mijloc de manipulare, un dialog a cărui finalitate este deturnată; partenerii de 
dialog nu se mai adresează unul altuia, ci publicului. Adresarea este adeseori 
indirectă. Cei care polemizează nu caută să înțeleagă sau să se facă înţeleşi de 
celălalt, ci caută să obțină validarea din partea spectatorilor. Punctul de vedere 
personal este transmis publicului în mod indirect, prin intermediul unui spectacol 
de cele mai multe ori trivial de figuri retorice şi trucuri persuasive. Imoralitatea sau 
caracterul patologic al polemicii vine din faptul că mesajul pesuasiv este mascat 
într-o dispută care, aparent, are alt obiect şi altă finalitate. 

Un bun exemplu este următorul fragment, citat într-un alt context, de 
Bogdan Ficeac, în Tehnici de manipulare”: 

În campania electorală din vara lui 1988, în Statele Unite, vicepreşedintele 
George Bush se situa mult în urma guvernatorului Michael Dukakis în cursa pentru 
fotoliul de la Casa AIM. Majoritatea observatorilor erau convinşi că avantajul lui 
Dukakis era imposibil de întrecut. Şi totuşi, spre surpriza generală, în numai câteva 
luni, George Bush a redus handicapul, l-a anulat şi a câştigat alegerile. Cei mai 
mulți analişti politici sunt de părere că Willie Horton a jucat rolul principal în 
această spectaculoasă răsturnare de situație. Revista Time îl denumea: "cel mai 
valoros jucător din echipa lui George Bush”. 

Cine era acest Willie Horton? Nu făcea parte dintre cei care au susținut 
financiar campania electorală a lui Bush şi nici nu se număra printre consilierii 
viitorului preşedinte. De fapt, cei doi nici nu se întâlniseră vreodată. Willie Horton 
era un delincvent afro-american, care fusese eliberat dintr-o închisoare din statul 
Massachusetts, înainte de termen, în cadrul unui program de reabilitare. Imediat 
după eliberare, el a fugit în statul Maryland unde a violat o femeie după ce i-a rănit 
concubinul. Michael Dukakis era guvernator în Massachusetts atunci când a lost 
inițiat respectivul program de reabilitare. Bush l-a acuzat pe Dukakis că acționează 
prea moale atunci când se pune problema combaterii criminalității. Echipa lui Bush 
a pregătit imediat o serie de clipuri electorale pentru televiziune, precum şi articole 
publicitare pentru presă, în care era prezentată figura lui Horton, în cele mai 
sinistre posturi. De asemenea, erau transmise imagini cu delicvenți intrând şi ieşind 
în voie prin uşa turnantă a unei închisori. Asemenea clipuri şi articole au atins 
coarda sensibilă a multor americani, care se temeau de escalada violenţei şi au 
indus în rândurile opiniei publice sentimentul că justiția americană este prea blândă 
cu criminalii şi chiar îi favorizează în detrimentul cetățenilor obişnuiţi. Pe de altă 
parte, faptul că Horton era negru a resuscitat anumite prejudecăți rasiale în 
rândurile albilor care, totuşi, constituie majoritatea electoratului. 


a$ Bogdan Ficeac, Tehnici de manipulare, Editura Nemira, București, 1998 

Evident, în toate clipurile, Dukakis era făcut răspunzator pentru susținerea 
programelor de reabilitare a deţinutilor, programe ce aveau ca rezultat alte noi 
crime. 

În replică, Dukakis a venit cu o impresionantă cantitate de statistici şi 
argumente. El a subliniat ca Massachusetts era numai unul din multele state în care 
se introduseseră programele de reabilitare şi că însuşi guvernul federal (în cadrul 
căruia George Bush era vicepreşedinte) eliberase deţinuţi înainte de termen. Dukakis a 
demonstrat cu date concrete că respectivele programe erau eficiente. Din cei cincizeci 
şi trei de mii de deținuți eliberați înainte de termen în 1987 foarte puţini au 
recidivat. Pe lângă toate aceste argumente, în favoarea reabilitarii criminalilior, 
Dukakis şi-a continuat campania electorală cu numeroase alte promisiuni: patru 
sute de mii de noi locuri de muncă, reducerea masivă a taxelor, creşterea numărului 
de poliţişti pe străzi ş.a.m.d. Însă, americanii erau sătui de statistici şi promisiuni la 
modul general. Dacă Dukakis ar fi avut un cosilier specializat în psihologia socială 
acesta i-ar fi putut spune că oamenii sunt profound îngrijorați şi chiar furioşi din 
cauza faptului că ei sau cei care le sunt dragi pot fi atacați, batuţi şi chiar omorati 
în plină stradă, că nu sunt interesați de statistici, grafice sau de date generale, ci de 
alegerea ca presedinte a unui tip dur, care să le asigure liniştea. Aşa cum promitea 
să facă George Bush. 


CELE DOUASPREZECE FIGURI ALE LUPTEI CU CONDEIUL 
SAU ÎNDREPTAR DE POLEMICĂ ÎN SCRIS” 


Acest concis îndreptar nu le este destinat luptătorilor ci cititorilor, pentru 
ca să priceapă întrucâtva figurile luptei. Vorbesc despre figuri şi nicidecum despre 
reguli, căci polemica publicistică, spre deosebire de toate celelalte feluri de bătălie, 
luptă, încăierare, turnir, duel, ciocnire, întrecere şi, în genere, de orice încercare 
bărbăteaseă a forțelor, nu are nici o regulă, cel puţin nu la noi. De pildă: în luptele 
greco-romane nu se obişnuieşte ca în timpul întrecerii combatanții să se ocărască; la 
box nu se obişnuieşte să dai cu pumnii în aer şi apoi să proclami că adversarul este 
knock-out; la atacul cu baionetă nu se obişnuieşte ca ostăşii celor două părți să se 
calomnieze între ei (au grijă gazetarii din spatele frontului). Ei bine, toate acestea şi 
multe altele se obişnuiesc în polemica literară şi cu greu s-ar găsi ceva pe care un 
expert luptător al polemicii să îl recunoască drept figură nepermisă, Joc necinstit, 
brutalitate, înşelăciune ori truc necavaleresc. Prin urmare, nu este cu putință să se 
descrie şi să se denumească toate figurile exhibiției polemice; cele douăsprezece pe 
care le voi prezenta sunt cele mai curente, cele care se ivesc în orice încăierare 
tipărită, cât ar fi ea de neînsemnată. 

1) Despicere sau figura întii - constă în faptul că acel care polemizează 
trebuie să se înfătişeze ca fiind superior din punct de vedere intelectual şi moral 
adversarului său, ori, ceea ce este acelaşi lucru, trebuie să se dea la iveală faptul că 
adversarul este un tip mărginit, un prostănac, un scrib, un flecar, un butoi gol, un 
zero, un epigon, un pungaş, un prost crescut, un terchea-berchea, o pleavă, un 
avorton şi, în general, un subiect cu care nu merită să stai de vorbă. Această 


21 Karel Capek, în romaneste de Dan Raicu şi Helliana Ianculescu, Editura Univers, 1982 


52 


ipoteză apriorică îi va permite apoi acelui care polemizează să ia tonul polemic 
satisfăcut, didactic şi sigur de sine care, inevitabil, se cuvine în astfel de situații. A 
polemiza cu cineva, a dezaproba pe cineva, a fi în dezacord cu cineva, păstrindu-i 
totuşi un anumit respect, nu ţine de obiceiurile naționale. 

2) Figura a doua sau Termini - această figură constă în aceea că se 
întrebuințează anumite întorsături de frază destinate special polemici. Dacă veți 
serie, să zicem, că după părerea dumneavoastră domnul X nu are dreptate într-o 
privință, domnul X vă va răspunde că aţi tăbărât mişeleşte asupra sa. Dacă sunteți 
de părere că, din păcate, ceva nu este în ordine adversarul va scrie că vă văicăriți 
sau că vărsaţi şiroaie de lacrimi pentru acel lucru. Tot aşa, se spune înjură în loc de 
protestează, cleveteşte în loc de remarcă, insultă în loc de critică şi aşa mai departe. 
Prin astfel de întorsături de frază sunteți prezentat în mod plastic ca un om nervos, 
smintit, iresponsabil şi cam turbat, chiar dacă întâmplător sunteți un flegmatic, 
paşnic ca un lama tibetan. Prin aceasta se explică, în acelaşi timp, de ce respec- 
tabilul dumneavoastră adversar trebuie să vă pună la punct cu atâta vehernentă 
verbală, căci el pur şi simplu se apără de atacul dumneavoastră mişelesc, de ocări 
şi de insulte. 

3) Figura a treia cu numele de Caput Canis - constă într-o anume 
iscusință de a folosi doar cuvinte care pot crea o impresie proastă despre adversarul 
combătut. Dacă sunteţi cumpănit se poate spune că sunteți ultracircumspect, 
ezitant; dacă sunteţi spiritual se poate spune că sunteți miştocar; dacă sunteți 
înclinat către concluzii simple şi concrete se poate spune că sunteți banal şi 
plicticos; dacă sunteți înclinat către concluzii abstracte puteți fi denumit, în mod 
avantajos, un intelectual rupt de viață ş.a.m.d. Pentru un polemist dibaci nu există 
pe lume caracteristică, convingere sau stare de spirit căreia să nu 1 se poată da o 
poreclă care să demaşte prin sine însăşi nemaipomenita vanitate, mărginire şi 
meschinărie a adversarului pe care îl combate. 

4) Non habet sau figura a patra. Dacă sunteți să zicem un gânditor erudit 
puteți fi doborît conform figurii a treia prin declarația că sunteţi un pseudocugetător, 
un palavragiu didacticist, un simplu teoretician sau aşa ceva. Dar puteți fi nimicit şi 
cu figura Non habet, se poate spune că vă lipseşte spiritul, spontaneitatea şi 
fantezia intuitivă. Dacă însă, din întâmplare, sunteți spontan şi intuitiv vi se poate 
închide gura cu descoperirea că duceţi lipsă de principii statornice, de o convingere 
profundă şi, în general, de responsabilitate etică. Dacă sunteți o ființă rațională nu 
sunteți bun de nimic pentru că vă lipseşte un sentiment adânc; dacă sunteţi o ființă 
sentimentală sunteţi doar o zdreanţă deoarece nu aveţi un principiu rațional superior. 
Ceea ce sunteți sau aveţi nu are importantă, trebuie descoperit ceea ce nu vă este 
hărăzit cu prisosinţă şi, în numele acestui lucru, să fiți azvârlit în beznă şi nimicnicie. 

5) A cincea figură zisă şi Negare - constă în aceea că vi se contestă pur 
şi simplu ceea ce sunteţi sau vă este propriu. Dacă, de exemplu, sunteți un erudit se 
poate trece acest fapt cu vederea spunându-se că sunteți un superficial bun de gură, 
un palavragiu şi un diletant. Dacă ați afirma neclintit timp de zece ani că (să zicem) 
credeți în mama dracului sau în Edison, se poate declara polemic despre 
dumneavoastră, în cel de-al unsprezecelea an, că niciodată nu v-aţi ridicat până la 
credinţa pozitivă în existența mamei dracului sau a lui Thomas Alva Edison. 

Aceasta este cu putinţă pentru că cititorul neinformat oricum nu cunoaşte poziția 
dumneavoastră, iar cel informat are bucuria răutăcioasă că vi se contestă până şi 
cum vă cheamă. 

6) Imago este cea de-a şasea figură - care constă în faptul că adversarului 
real 1 se substituie o mimică neverosimilă, după care această mimică este răsturnată 
în chip polemic. Se polemizează, de pildă, cu ceva ce nici nu i-a trecut prin gând 
adversarului combătut şi nici n-a spus niciodată în acest sens; 1 se demonstrează că 
este sărac cu duhul şi că greşeste pe nişte teze care într-adevăr sunt sărace cu duhul 
şi greşite însă, nu sunt ale sale. 

7) Pugna este o figură asemănătoare cu cea precedentă - constă în aceea 
că adversarului sau cauzei pe care o apără 1 se dă o denumire falsă după care, se 
polemizează cu aceste cuvinte generale arbitrare. Aceasta se face îndeosebi în aşa 
numita luptă de principii. Adversarul este învinovățit de un anumit ism neconvenabil, 
iar apoi se combate triumfal acest ism. 

8) Ulixes este figura a opta - esenţa sa este de a devia pe alt teren şi a 
vorbi despre altceva decât subiectul disputei. Prin aceasta polemica se înviorează 
în mod avantajos, poziţiile slabe sunt mascate şi merge la nesfirşit. I se mai spune 
şi extenuarea adversarului. 

9) Testimonia - această figură înseamnă că, în timp, se poate utiliza 
convenabil referirea la o anume (oricare) autoritate, de pildă, "incă Pantagruel a 
spus” sau "după cum a demonstrat Treitschke” Cu puţină erudiție se poate găsi 
pentru orice opinie un citat care să o distrugă dintr-o lovitură. 

10) Quousque - această figură este similară cu precedenta însă, nu face 
apel la nici o autoritate. Se spune doar: este o chestiune perimată de mult sau un 
punct de vedere de mult depăşit sau ştiu până şi copiii ş.a.m.d. Împotriva a ceea ce 
este astfel depăşit nu mai e nevoie să aduci dovezi, cititorul te crede, iar adversarul 
este silit să apere lucruri perimate de mult, ceea ce este o misiune nu prea simpatică. 

11) Imposibile - adversarul nu poate avea dreptate niciodată, în nici o 
privinţă. Dacă 1 s-ar recunoaşte fie şi o brumă de rațiune sau de corectitudine, lupta 
polemică ar fi cumva pierdută. Dacă nu poți răsturna vreuna din afirmațiile sale 
încă poți întotdeauna să spui : "Domnul X vrea să-mi dea lecţii precum că...”, 
"Domnul X se apără cu adevăruri atât de plate şi de demult cunoscute cum ar fi...", 
"Domnul X bate în retragere şi se ascunde în spatele afirmației..." sau "Lume, 
lume! Găina oarbă a găsit un grăunte şi acum proclamă că..." 

12) Jubilare - aceasta este una dintre figurile cele mai importante şi 
constă în aceea că din bătălia literară trebuie întotdeauna să pleci cu gestul celui 
care a izbândit. Un expert al polemicii nu este niciodată înfrint; întotdeauna celălalt 
a fost demascat şi este isprăvit. Prin aceasta se distinge polemica de orice alt sport. 
Un luptător de greco-romane recunoaşte cinstit că a fost învins însă, nu cred că 
vreo polemică s-a încheiat cu cuvintele: “Dă-mi mâna, m-ai convins!” Mai există şi 
multe alte figuri. Să-i lăsăm pe istoricii literari să le culeagă de pe tărâmul 
revistelor şi al ziarelor noastre. 

PREMISE TEORETICE ALE MANIPULĂRII. 
MANIPULĂRILE MICI, MEDII ȘI MARI. 
PERSUASIUNE, MANIPULARE ŞI CONTROL SOCIAL 


După cum amintesc R.V.Joule şi J.L.Beauvois în Tratat de manipulare“, 
în psihologia socială experimentală se pot întâlni numeroase experimente în care 
cercetătorii determină oamenii, sub un pretext sau altul, să se comporte în totală 
libertate în mod diferit de cum s-ar fi comportat spontan. Din punct de vedere 
psihologic, posibilitatea manipulării apare ca o consecinţă a activității de decizie. 
Astfel, s-a demonstrat că, după luarea deciziei (justificate sau nu) oamenii au 
tendința să o menţină (efectul de perseverare al unei decizii). Această descoperire a 
stat la baza formulării teoriei angajamentului. Kiesler defineşte angajamentul ca 
legătura care există între individ şi actele sale, cu următoarele consecințe: 

e numai actele noastre ne angajează; nu ne simţim angajați de ideile sau 
sentimentele noastre, ci de conduitele noastre efective; 

e putem fi angajați în moduri diferite în actele noastre, aceasta fund o 
variabilă dependentă de context. Astfel, putem avea persoane foarte 
angajate (decizie liberă), slab angajate (decizie forţată), sau altele care nu 
sunt deloc angajate (dacă se spune un lucru sub ameninţarea armei, acest 
lucru nu este angajant). 

Pe baza acestei teorii, autorii prezintă trei tehnici eficiente de manipulare 
cotidiană: amorsarea, piciorul-în-uşă şi uşa în nas. 

Amorsarea - perseverarea într-o primă decizie atunci când persoana 
amorsată ia o a doua decizie, de data aceasta în perfectă cunoştiinţă de cauză. Se 
poate vorbi de manipulare pentru că, în toate cazurile, decizia finală ar fi fost cu 
totul alta dacă victima ar fi primit de la început informaţii complete. 

Piciorul-în-uşă - se obține de la un subiect un comportament preparatoriu 
neproblematic şi puțin costisitor, evident, într-un cadru de liberă alegere şi în 
împrejurări care facilitează angajamentul. Acest comportament odată obținut este 
adresată o cerere subiectului invitându-l să emită o nouă conduită, de data aceasta 
mai costisitoare şi pe care n-ar fi realizat-o spontan decât cu puţine şanse. 

Uşa-în-nas - formularea unei cereri prea mari la început ca să fie 
acceptată înainte de a formula cererea care vizează comportamentul aşteptat, o 
cerere de mică importanţă şi care ar fi avut şanse altfel să fie refuzată. 

Manipulările pot fi clasificate după diverse criterii. În funcţie de amplitu- 
dinea modificărilor produse într-o anumită situație socială, Philip Zimbardo le 
clasifică în manipulări mici, medii şi majore. Consecințele lor nu respectă o cores- 


% RV Joule şi J.L.Beauvois, Tratat de manipulare, Editura Antet, Bucureşti, 1997. 

pondenţă strictă cu amplitudinea mişcărilor inițiale. Spre exemplu, schimbări mici 
pot avea consecinte majore şi invers. 

A. Manipulările mici sunt obținute prin modificări minore ale situației 
sociale şi pot avea uneori efecte surprinzător de ample. De exemplu, într-o acţiune 
de strângere de fonduri pentru protecţia mediului trecătorul este oprit pe stradă şi 
rugat să semneze într-un registru voluminos despre care se afirmă că va constitui 
unul din argumentele organizaţiei respective în faţa autorităților. De asemenea, 
semnatarului 1 se mai oferă şi o insignă şi/sau o mică plantă. Abia la sfârşit se 
formulează cererea pentru o donație nesemnificativă. Foarte puţini din cei care au 
apucat să semneze şi să accepte insigna sau planta pleacă fără să-şi subțieze 
portmoneul. 
sociale cu efecte care uneori depăşesc în mod dramatic aşteptările, tocmai pentru 
că enorma putere de influenţă a situaţiilor sociale asupra comportamentului uman 
este subevaluată în cele mai multe cazuri. În legatură cu acest tip de manipulari 
sunt celebre experimentele lui Stanley Milgram. El a demonstrat că oamenii 
obişnuiţi pot da dovadă de o cruzime surprinzătoare atunci când se află sub 
presiunea permanent a unei autorităţi. Într-un experiment i se spune unui voluntar 
să joace rolul profesorului şi să pedepsească un alt voluntar aflat în rolul elevului 
prin administrarea de şocuri electrice din ce în ce mai puternice, ajungând până la 
450 de volti ori de câte ori acesta din urmă răspunde greşit. Pe măsură ce şocurile 
cresc în intensitate profesorul începe să ezite în faţa urletelor de durere ale elevului 
dar, experimentatorul aflat lângă el îl îndeamnă autoritar şi stăruitor să continue. 
62,5% din profesori au administrat şocuri până la limita maximă! Atunci când trei 
profesori sunt introduşi simultan în încăpere, iar doi dintre ei sunt în înţelegere cu 
experimentatorul refuză să continue. Numărul celor dispuşi să meargă până la 
limita maximă scade de peste saşe ori! Ceea ce înseamnă că sentimentul de 
supunere faţă de autorităţi scade dramatic atunci când individul vede că sunt şi alții 
care gândesc şi acţionează asemenea lui. 

C. Manipulările mari sunt reprezentate de influenţa întregii culturi în 
mijlocul căreia trăieşte individul. Manmipulările majore stau la baza răspândirii 
diferitelor curente de opinie, formează tradiții şi obiceiuri, conturează mentalități, 
determină curente /a modă sau chiar ample manifestări protestatare. 

Orice acțiune de manipulare presupune utilizarea unor strategii şi tehnici 
de manipulare. Cele mai utilizate tehnici sunt: piciorul-in-uşă (leg in the door), 
trântitul-uşii-în-faţă (door in the face), mingea-la-joasă-înăltime (low balling). 
Alături de aceste tehnici (descrise pe larg în orice lucrare de psihologie socială) se 
folosesc şi alte metode mai puţin cunoscute: manipularea semantică, manipularea 
neurolingvistică, manipularea prin imagini subliminale, manipularea presei prin 
controlul infonnației. Asemenea tehnici pot aparține categoriei micilor manipulări, 
dar la fel de bine pot constitui componente ale unui sistem de manipulare pe scară 
largă. Ele pot fi utilizate pentru a influența deciziile unei singure persoane sau pot 
să genereze efecte puternice la nivelul întregii societăţi. 

1) Piciorul-în-uşă. Această tehnică porneşte de la ideea că pentru a 
determina oamenii să accepte o concesie majoră este convenebil să li se prezinte 

mai întâi o cerere nesemnificativă, pentru ca abia după aceea să se vină cu cererea 
avută în vedere de la început. Eficacitatea acestei tehnici a fost dovedită de 
numeroase experimente. Primele demonstraţii ale efectului de picior-în-uşă au fost 
realizate de Freedman şi Fraser. Proiectul lor era să convingă gospodinele, într-o 
anchetă asupra alimentelor consumate în mod obişnuit de familile americane, să 
primească acasă o echipă de cinci-şase oameni. În prealabil fuseseră avertizate că 
ancheta era relativ lungă (2 sau 3 ore), apoi că anchetatorii trebuiau să aibă 
libertatea totală de a controla prin casă pentru a stabili lista completă a produselor 
de consum curente care se găsesc acolo. Era vorba deci de o cerere greu de 
acceptat şi de fapt puține gospodine au răspuns solicitării în mod spontan (22%). 
Recurgerea la tehnica piciorului-în-uşă le va permite celor doi (Freedman şi 
Fraser) să dubleze numărul gospodinelor care au acceptat ca o astfel de anchetă să 
se desfăşoare acasă la ele. Metoda folosită de cei doi autori a constat, într-o primă 
fază, în determinarea gospodinelor să participe la o scurtă anchetă telefonică (să 
răspundă la opt întrebări asupra consumurilor alimentare obişnuite). Odată obținut 
acest act puțin costisitor, nu le mai rămânea decât să telefoneze aceloraşi gospodine, 
câteva zile mai târziu (trei zile) pentru a le cere, de data aceasta să accepte să 
primească acasă echipa de anchetatori. Procedând astfel, adică precedând cererea 
finală costisitoare de o cerere inițială puţin costisitoare (dar în legătură cu acelaşi 
tip de corportament), Freedman şi Fraser au reuşit să obțină o rată de acceptabilitate 
de 52% din numărul total de gospodine contactate. 

Prin urmare, această tehnică constă în obținerea prealabilă a unei mici 
concesii, care să determine sporirea dispombilității celui vizat de a accepta o 
concesie mai mare. 

2) Trântitul uşii în faţă. Constă în prezentarea prealabilă a unei cereri 
aproape imposibil de acceptat prin comparaţie cu următoarea solicitare care pare 
mult mai rezonabilă şi are mult mai multe şanse de a fi acceptată. Uşa-in-nas sau 
trântitul-uşii-în-față este susținută de un principiu invers celui al tehnicii 
piciorului-în-uşă. Adică: cererea inițială se referă la un serviciu extrem de 
costisitor, nu la unul mai puţin costisitor cum ne-am aştepta. Mai precis, principiul 
constă în a cere cuiva un serviciu foarte mare, mult prea mare ca să-l accepte, 
înainte de a-i solicita un al doilea serviciu al cărui cost este mai mic. Această 
tehnică este întâlnită destul de des (seamănă cu negocierea, tocmeala). 

Cialdini şi colaboratorii săi au oferit o primă explicație a acestui 
fenomen. Ei considerau că dacă se începe prin a cere cuiva o favoare extremă al 
cărui refuz este sigur şi dacă se trece după aceea la o cerere mai mică individul ar 
putea simţi o presiune normativă care să-l facă să răspundă acestei concesii printr-o 
concesie din partea sa. În măsura în care situaţia se prezintă astfel încât răspunsul 
celuilalt la cererea noastră să implice o alegere dihotomică (da sau nu) singurul 
mod pentru el de a demonstra reciprocitatea constă în a trece din poziția inițială de 
refuz într-o poziție de acceptare. Astfel, printr-un mijloc indirect de retragere 
iluzorie din poziția inițială, este posibil să-l determinăm pe celălalt să accepte 
cererea pe care doream s-o accepte de la început. Întreaga explicaţie a lui Cialdini 
şi a colaboratorilor săi se bazează pe noţiunea de concesie reciprocă. 

3) Mingea la joasă inălţime. Această tehnică este foarte asemănătoare 
cu piciorul-în-uşă, dar şi cu uşa în față. Asemănarea cu prima procedură este aceea 


58 


că persoana care comunică încearcă să obţină conformarea în raport cu o cerere 
obținând mai întâi acordul cu o cerere mai puțin costisitoare. Diferenţa constă în 
faptul că tehnica piciorului-în-uşă obține mai întâi o conformare la o cerere rninoră 
pastrând cererea reală ascunsă, în timp ce tehnica mingii joase obține conformarea 
la cererea reală păstrând costurile ei ascunse. Utilizată îndeosebi în industria reclamei 
sau în comercializarea unor produse (după acceptarea preţului, cumpărătorului 1 se 
aduce la cunoştiinştiintă că preţul negociat nu cuprinde o serie de accesorii) această 
tehnică îşi sprijină efectele pe doi factori: implicarea individului în decizia de a se 
angaja în acțiune şi trăirea de către subiectul-țintă a unui sentiment de responsabilitate 
față de cel care a formulat cererea (ca în cazul uşii în față). 

Bogdan Ficeac amintiteşte următorul caz: în 1736, Benjamin Franklin 
mărturisea că a utilizat învățămintele din înţelepciunea populară ca strategie 
politică. Episodul va fi cunoscut mai târziu în manualele de psihologie socială 
drept: Manipularea Ben Franklin. Despre ce este vorba? Pe când era membru în 
forul legislativ al statului Pensylvania, Franklin era tot timpul contrat de un 
oponent politic. Situaţia devenise enervantă, motiv pentru care Ben Franklin a 
început să se gândească tot mai des la o soluţie prin care să-l reducă la tăcere pe 
respectivul oponent. Şi a găsit-o. lată-l povestind singur în ce mod a acționat: 

“Nu mă încânta ideea să-i câştig favorurile manifestând un respect servil 
față de el, aşa că am folosit o altă metodă. Auzind că are în biblioteca lui o carte 
foarte rară şi valoroasă, i-am scris un bileţel în care îmi exprimam dorinţa de a citi 
cu atenție respectivul volum şi îl rugam să-mi facă favoarea de a mi-l împrumuta 
pentru câteva zile. Mi l-a trimis imediat, iar eu i l-am restituit peste vreo săptămână 
împreună cu un alt bileţel în care îmi arătam recunoştinta pentru favoarea pe care 
mi-o făcuse. Când m-a întâlnit din nou la Cameră, s-a apropiat de mine şi mi-a 
vorbit (ceea ce nu făcuse niciodată înainte) folosind un ton extrem de civilizat. 
Apoi, în toate ocaziile, mi-a arătat bunăvoință în a mă servi, aşa că am devenit buni 
prieteni, iar prietenia noastră a durat până la moartea lui. Acesta este un alt 
exemplu al adevărului cuprins într-o veche zicală pe care am învăţat-o şi care 
spune: Cel care ţi-a facut o dată o favoare este mult mai disponibil să te ajute din 
nou decât acela care îţi este obligat”. 

Scepticii ar putea fi înclinați să creadă că succesul lui Franklin fusese 
determinat, în mare măsură, de farmecul său personal şi mai puţin de strategia 
aplicată. Pentru a clarifica problema, doi cercetători în psihologie, Jon Jecker şi 
David Landy, au imaginat, în 1969, un experiment care să determine cât mai 
obiectiv efectul Manipulării Ben Franklin. Ei au propus unei grupe de studenţi să 
participe la un test oarecare în prezența unui experimentator. De pe urma testului 
fiecare student a câstigat o anumită sumă de bani. Ceva mai târziu, experimentatorul a 
abordat o treime dintre studenți explicându-le că a finanţat testul din propriul său 
buzunar şi că nu mai are nici un fel de fonduri pentru a continua cercetările. La 
sfârşit i-a întrebat: “Ca o mare favoare pentru mine, ați fi dispuşi să returnaţi banii 
pe care i-ați câstigat? ” Aceeaşi cerere a fost făcută şi celei de-a doua treimi dintre 
studenți (diferite de prima) însă, de această dată, cel care a formulat-o nu a mai fost 
experimentatorul, ci secretarul Catedrei de psihologie, care le-a explicat studenților 
că banii provin din fondurile universităţii, care au ajuns la limita inferioară. Restul 
de studenţi (a treia treime) nu au primit nici o solicitare în ceea ce priveşte banii. În 

cele din urmă, fiecare student a fost rugat să mai completeze un chestionar care 
cerea, printre altele, să-i acorde o notă între 1 şi 10 experimentatorului. Media 
notelor acordate de neutri (cei cărora nu li s-a pomenit de returnarea fondurilor) a 
fost 5,8. Media notelor date de cei cărora favoarea le-a fost cerută de către secretarul 
Catedrei a fost de 4,4. Cei care au fost rugați de experimentator să returneze banii 
i-au dat note cu o medie de 7,2 convinşi fiind că este un tip simpatic şi merită să fie 
ajutat. Experimentul a dovedit că Manipularea Ben Franklin nu depinde de farmecul 
celui care o aplică, ci are un caracter strict obiectiv. 

4) Manipularea semantică. Ca formă de falsificare a informației este 
cea mai utilizată. Se face apel la ambiguitatea vocabularului pentru a fi disimulate 
scopurile şi constă în a acţiona asupra auditoriului fără ca acesta să bage de seamă. 
Cele mai utilizate procedee de manipulare semantică sunt: 

e utilizarea unui jargon specializat într-un alt context decăt cel specific. De 
exemplu, vocabularul militar pentru a descrie confruntările socio-politice. În 
acest mod, adesea sunt provocate efecte durabile ce pot deveni o modă; 

e substantivarea adjectivelor. De exemplu, despre două fenomene ale căror 
evoluţii nu au efecte reciproce se va spune că sunt independente, după care 
se va vorbi despre independenţă devenită subiect în sine, obținând orice vom 
dori. În unele situaţii se pot personifica abstractizările pentru a le crea 
terenul unor confruntări dialectice; 

e sensul cuvintelor poate fi profund modificat prin tonul care însoteşte folosirea 
lor. Batjocorirea unor termeni le poate schimba sensul, oferind astfel 
posibilitatea ca, fără să fie exprimat în mod explicit, sensul acestora să se 
transforme devenind peiorativ; 

e a face să fie acceptate identități false. Este un procedeu foarte uzitat. Se 
repetă până la saturație anumite echivalenţe, cum ar fi: a avea = a fura sau 
anumite calificative în mod sistematic adăugate unui substantiv până la 
crearea unei referințe automatizate în conştiinte; 

e sunt utilizate şi abuzurile de semnificaţie. Astfel este preluat unul din 
conceptele de bază ale societăţii ce se doreşte a fi manipulată şi, după ce a 
fost adus până la un sens absolut, fără nici o legătură cu realitatea, se foloseşte 
în scopul de a distruge societatea țintă în numele propriilor ei principi: 
libertatea devine dreptul de face tot ce te taie capul, iar egalitatea se aplică 
tuturor relațiilor umane, nu numai juridice, ci şi economice, intelectuale şi 
sociale. 

Tot în legătură cu acest tip de manipulare Leech vorbeşte despre semantica 
strategică şi face diferența între două tipuri de manipulare: manipularea conceptuală şi 
manipularea asociativă. Linia de demarcaţie între cele două variante de manipulare 
nu este foarte clară. Prima variantă cuprinde manipulările de ordinul extensiunii 
(sferei) şi intensiunii verbale (conţinutului) şi cea de-a doua se referă exclusiv la 
manipularea prin conotaţii. 

Alţi autori, plecând de la tipologia lui Leech, identifică cinci tipuri de 
manipulare semantică: 

a) manipulare denotativă prin extensiona lizare 

Cuvintele au o semnificație curentă, chiar dacă sfera lor semantică nu 
este bine determinată. Manipularea prin extensionalizare implică abaterea de la 


60 


semnificația curentă cu scopul de a impune un anumit punct de vedere (sau de a 
exclude un alt punct de vedere). 

b) manipularea denotativăa prin impunerea intensiunii 

Înrudită cu extensionalizarea, impunerea intensiunii apare atunci când 
vorbitorul pretinde că intensiunea cuvântului folosit de el reprezintă singura 
intensiune verbală corectă. Dacă în cazul extensionalizării era sugerată existența 
unui anume consens referitor la intensiunea unor termeni, acest al doilea tip de 
manipulare denotativă reprezintă un pas mai departe. Emitentul revendică pentru 
sine corectitudinea intensiunii. El este campionul economiei de piaţă sau singurul 
apărător al drepturilor omului. Uneori, mai ales în timpul campaniilor electorale, se 
întâmplă ca adversarul politic să-i preia terminologia şi atitudinea. 

c) manipularea denotativă prin modificarea intensiunii 

Acest al treilea tip de manipulare denotativă implică o modificare disi- 
mulată a intensiunii printr-o lărgire, sau din contră, o restrângere a extensiunii 
(lărgire, spre exemplu, atunci când termenul de democrație a ajuns să fie aplicat 
democraţiilor populare). 

d) manipularea denotativă prin relaţionarea improprie a cuvintelor 

Relaţiile între cuvinte sunt importante pentru semnificaţia lor. În acest 
sens, sunt folosite: sinonimia (liberalismul şi conservatorismul sunt unul şi acelaşi 
lucru, sau comunismul este dirijism de stat), antonimia (bun/rău, puternic/slab), 
omonimia (cuvinte cu două sau mai multe semnificaţii: broască, mouse), hiponimia 
(un cuvânt A este hiponimul lui B dacă toate caracteristicile semantice ale lui B 
apar şi la A, de ex: socialismul (B) este încadrat în categoria revizionismului (A), 
efectul scontat fiind transmiterea conotaţiilor negative ale lui A asupra lui B). 

e) manipularea conotativă 

Manipularea conotativă apare în folosirea cuvintelor cu o denotație 
aproape inexistentă a cuvintelor predominant conotative, a eufemismelor. Cuvinte 
ca fascist, reacționar şi-au pierdut denotația prin frecventa lor utilizare. Cuvinte ca 
democrație, egalitate, solidaritate, au ajuns să fie folosite aproape exclusiv pentru 
valoarea lor conotativă, pe post de condimente, pentru a da o anumită aromă 
discursului. Sau, de exemplu, scumpirea este numită reașezarea prețurilor. Leech 
numeşte acest proces “image building”. Importantă nu este denotația, ci asociațiile 
pe care cuvintele le generează la nivelul publicului. 

5) Manipularea neurolingvistică. În 1979 psihologul Richard Bandler 
şi lingvistul John Grinder susțineau că pot pătrunde în mintea oricărei persoane şi 
îi pot influența modul de gândire şi de acțiune numai cu ajutorul câtorva metode 
originale de interpretare a limbajului şi a gesturilor. Aceste metode pot deveni 
instrumente foarte periculoase de manipulare şi control social. 

Bandler şi Grinder au pornit de la analizarea comportamentului unor 
medici psihiatri, cu intenția de a descoperi ce anume îi făcea pe aceştia să aibă 
succes în comunicarea cu bolnavii, cum reuşeau să şi-i apropie şi să-i influenţeze 
în sensul reintegrării în societate. Astfel, au descoperit că un practician foarte bine 
antrenat poate influenţa decisiv comportamentul, emoțiile şi gândirea interlocutorilor 
săi printr-o serie întreagă de metode cum ar fi: copierea gesticii celuilalt, reglarea 
respirației, modificarea subtilă a limbajului, a mimicii ori a intonației, utilizarea 

unor ancore pentru a creea celuilalt adevărate reflexe condiționate etc. Se creează, 
în acest fel, o legătură subtilă între practician şi interlocutor, legătură datorită 
căreia practicianul dobândeşte încrederea celuilalt şi apoi, treptat, îi poate influența 
gândirea, comportamentul şi chiar deciziile. De exemplu, în NLP (neuro linguistic 
programming) oamenii se împart în trei categorii după modul preferențial de 
percepție: vizual, auditiv, tactil şi care se reflectă în alegerea cuvintelor, analogiilor 
ş.a.m.d. (astfel, un tactil spune că simte că s-a schimbat ceva, când un vizual ar 
spune ca vede că s-a schimbat ceva). Desluşind din ce categorie face parte 
interlocutorul şi folosind o exprimare proprie categoriei respective îi câştigăm 
încrederea. Mai mult, pe parcursul conversației, în acelaşi scop, putem să-i 
oglindim discret limbajul corpului (gesturi, posturi, mimică). În plus, putem planta 
ancore, mici stimuli asociaţi unei stări pe care o dorim. De exemplu, de câte ori 
celălalt arată într-un fel oarecare bunăvoință faţă de noi (ne zâmbeşte, ne laudă, dă 
din cap apreciativ) facem un gest (cum ar fi să ne masăm rădacina nasului). După 
un număr oarecare de repetări, va fi suficient să facem gestul pentru ca 
interlocutorul să intre în starea pe care i-am asociat-o (bunavoinţa, în exemplul 
nostru) asemenea câinilor lui Pavlov care salivau când auzeau clopoţelul. Grinder şi 
Bandler susţin că, aplicată de practicanți experimentați, metoda are şanse de reuşită 
în majoritatea cazurilor. 

6) Manipularea prin mesaje şi imagini subliminale. Se înscrie în 
categoria tehnicilor de manipulare subtile, despre care o parte a specialiştior cred 
că poate avea efecte semnificative asupra psihicului. Se ştie că există un prag al 
percepției numit prag liminal, sub care nu suntem conştienţi de existența unui 
stimul. Dacă o imagine sau un sunet nu depăşesc o anumită intensitate sau durată 
ele pătrund direct în subconştientul nostru ocolind cenzura conştientă. 

Este binecunoscut experimentul realizat într-un cinematograf american: 
filmele au fost presărate cu flash-uri subliminale, cu mesaje precum: "Drink Cola 
and eat Pop-Corn” (beţi Coca-Cola şi mâncaţi Pop-Corn). În urma acestui experiment 
vânzările de Coca-Cola şi Pop-Corn la cinematograful respectiv au crescut specta- 
culos (cu 18% şi respectiv 58%). 

O tehnică apropiată este folosită mai ales în campaniile publicitare şi 
electorale, cu toate că în mai toate țările civilizate există legi menite să limiteze 
utilizarea unor astfel de tehnici de manipulare. Este vorba de folosirea unor mesaje 
quasi-subliminale, cu durată sau intensitate suficient de mari pentru a ieşi din 
categoria legală sau fiziologică de subliminal, dar suficient de scurte sau de puţin 
intense pentru a trece ca fulgerul, sau aproape neauzite prin conştiințele lente şi 
semi-adormite ale unor spectatori din ce în ce mai învățați să li se explice ca la 
scoala ceea ce văd şi aud. 

7) Manipulare presei prin controlul infomaţiei. Cea mai eficientă 
tehnică de manipulare pe scară largă este reprezentată de controlul informaţiei. 
Robert Cisimo a studiat presa ca parte din sistemele de manipulare cele mai active 
ale opiniei publice ajungând la concluzia că ea reprezintă o armă teribilă sub 
raportul potențialului de influențare. 

Iată care sunt, potrivit lui Cisimo principalele tehnici, folosite în mod 
curent: 

e selectarea ştirilor este apreciată ca fiind cea mai eficientă cale de inserție a 
influenţei în spațiul informaţional, deoarece criteriile de selectare aparțin 
celor care deţin deja o anumită influenţă în sfructura socială; 

e orientarea ştirilor conține un mare potenţial de influențare şi se realizează, de 
obicei, prin omiterea unor componente ale mesajului inițial, publicul având 
acces doar la unele segmente ale circuitului informaţional; 

e influențarea prin plasarea ştirilor vizează dimensionarea axiologică a conți- 
nutului, în funcție de poziția de pe care este culeasă ştirea sau de locul 
atribuit acesteia într-o emisiune; 

e influențarea prin titluri se bazează pe faptul că sinteza din titlul articolului 
constituie o evaluare a articolului (ştiri) în structura de ansamblu a publicației 
(emisiunii); 

e selecția fotografiilor în presa scisă precum şi explicațiile care însoțesc foto- 
grafiile pot afecta semnificativ atitudinea publicului față de conținutul de 
imagini. 


Ca orice acțiune socială care se desfăşoară într-un spațiu social unde 
există multe variabile parțial controlabile şi altele incontrolabile manipularea nu 
trebuie văzută ca o fatalitate, dar nici ca o bagatelă care nu ar merita atenție, 
deoarece are un potențial deosebit de important în formare şi întreținerea unor 
curente de opinie. 

Din perspectiva modelului informațional al comunicării” îi este intrinsecă 
mesajului calitatea de a fi purtătorul unei marje de manipulare. În practică, menţinerea 
unui optim între originalitate şi banalitate, între noutatea şi previzibilitatea mesajului 
printr-o variație globală a originalității, pe parcursul transmiterii mesajului, permite 
crearea unei ferestre de percepție compatibilă obiectivului aferent manipulării. 

Astfel, admițând că spiritul uman n-ar putea să absoarbă mai mult de 
aproximativ 6/20 biţi de originalitate pe secundă (Moles, Frank) este necesar ca, la 
nivelul la care se situează atenția noastră, mesajul să propună o asemenea 
redundanță încât debitul de originalitate pe care îl propune să fie de acelaşi ordin, 
pentru a fi perfect sesizat şi înţeles. În manipulare însă, tocmai înţelegerea şi 
sesizarea corectă nu interesează, ci trece pe primul plan deturnarea potențialului 
semantic spre scopurile dorite de sursă, chiar dacă asupra acestora se păstrează o 
totală discreție. 

Manipularea înseamnă persuasiune clandestină. De multe ori, cel 
manipulat nici nu ştie că asupra lui se exercită o influență persuasivă, fiind cu atât 
mai puțin conştient de scopurile urmărite de sursa mesajelor. 

Intenţia de a-i convinge pe ceilalți joacă un rol important în procesele de 
comunicare. Intenţia de a convinge, de a-i face pe ceilalți să-ți împrumute punctul 
de vedere sau de a-i împiedica să preia un alt puct de vedere aparţine comunicării 


” Ştefan Buzărnescu, Sociologia opiniei publice, Editura Didactică şi Pedagogică, Bucureşti. 

persuasive. Interesul manifestat pentru mijloacele persuasive poate fi descoperit 
încă din constituția democraţiei ateniene. De-a lungul acestor două milenii şi 
jumătate persuasiunea şi manipularea au constituit un obiect controversat al 
reflecțiilor etice şi al cercetărilor ştiintifice. 

Pe scurt, unele definiţii, concepte şi teorii legate de mecanismele 
persuasiunii au mereu în vedere faptul că acestea privesc şi (sau pot fi extinse şi la) 
forma patologică sau clandestină a persuasiunii - manipularea. 

Persuasiunea se află în legătură cu procesul de schimbare a atitudinilor. 
Viaţa de zi cu zi ne implică pe toţi într-un proces de schimbare a atitudinilor: 
părinții sunt angajaţi într-un demers de socializare a copiilor, oamenii de ştiinţă îşi 
susțin adevărul teoriilor lor, politicienii vor să convingă electoratul de justeţea 
programelor şi deciziilor lor, diverse grupuri doresc să atragă cât mai mulți adepți. 
Dacă persuadarea reuşeşte sau nu acest lucru depinde de o serie de factori: 

e calitatea argumentelor folosite; 
e prestigiul vorbitorului, contextul social în care se produce comunicarea; 
e limbajul. 

Cu privire la termenul persuasiune, dicţionarul Webster defineşte verbul a 
persuada ca "acțiunea de a induce prin argumentare, insistență sau dojană o 
anume poziție mentală sau a câstiga, a cuceri, făcând apel la rațiune sau la 
sentimentele cuiva”. 

Dicţionarul de sociologie defineşte persuasiunea ca activitate de 
influențare a atitudinilor şi comportamentelor unor persoane în vederea producerii 
acelor schimbări care sunt concordante cu scopurile sau intesesele agenției 
inițiatoare (persoane, grupuri, instituție sau organizatie politică, socială, culturală, 
comercială etc.). 

Deci, ceea ce caracterizează orice formă de persuasiune (şi, la extrem, 
manipularea) este modificarea atitudinii unui individ într-un context în care acesta 
îşi păstrează sau crede că-şi păstrează o anume libertate. 

Cercetările din domeniul persuasiunii au fost tradiţional orientate spre 
înțelegerea categoriilor de variabile evidențiate de Laswell prin clasicele întrebari: 
cine spune ? ce spune? prin ce canal? cui spune? cu ce efect? Astfel, persuasiunea 
a fost abordată din perspectiva teoriei comunicării, cercetătorii centrându-şi atenția 
asupra variabilelor ce caracterizează elementele unei scheme clasice a comunicării: 
emițător, mesaj, canal de comunicare, receptor. Mecanismele persuasiunii au fost 
explicate pornindu-se de la perspectiva tridimensională asupra atitudinii, ea fiind 
considerată ca o combinație tridimensională de reacții afective, comportamentale şi 
cognitive faţă de un obiect. 

Mecanismele persuadării au în vedere trei componente principale: 
comportamentale, cognitive şi afective. 

a) Mecanismele comportamentale ale persuasiunii 

Cercetările care abordează calea comportamentală pentru a ajunge la o 
schimbare atitudinală nu intră deseori sub incidenţa definiției restrictive a 
persuasiunii întrucât se caracterizează prin absenţa unui proces comunicațional 
convențional, adică a unui schimb de informații. Totuşi, aceste cercetări sunt 
incluse în domeniul persuasiunii pentru că tehnicile de influență ce-şi propun 

schimbarea atitudinilor prin modificarea inițială a comportamentelor declanşează 
procesele psihologice ale schimbării asigurând subiectului țintă iluzia libertății 
deciziei. 

Cele mai consistente explicaţii privind mecanismul comportamental al 
persuasiunii şi efectele lui în schimbarea atitudinilor sunt cele derivate din teoria 
disonanţței cognitive. Ideea centrală a acestei teorii este că în măsura în care 
oamenii constată o discrepanţă între atitudinile lor sau între atitudini şi comporta- 
mente, cât ea este trăită ca tensiune şi disconfort psihic, ei se străduiesc să o 
rezolve. Una din căile principale de rezolvare este schimbarea atitudinilor. Artizanii 
manipulării provoacă în mod deliberat disonante cognitive pentru a face mult mai 
eficient şi mai rapid procesul de influențare. Cooper şi Fazio sistematizează condițiile 
necesare stimulării sau reducerii disonanței: 

e comportamentele în dezacord cu atitudinea trebuie să producă şi consecinţe 
negative nedorite. Consecințele negative pot produce disonanţă chiar când 
sunt în acord cu atitudinea din care rezultă; 

e responsabilitatea personală a consecințelor negative, apreciată prin prisma 
libertăţii de decizie şi prin previzibilitatea lor, este o altă condiție importantă; 

e atreia condiție necesară în producerea disonanţei este existenţa unei tensiuni 
(ex: stimularea fiziologică). Chiar de la început Leon Festinger (cel care a 
introdus în circuitul științific conceptul de disonanţă cognitivă) a văzut diso- 
nanţa cognitivă ca o stare de tensiune pe care oamenii sunt motivaţi să o 
reducă. Dacă stimularea asociată disonanţei este inhibată prin consumul de 
tranchilizante sau alcool schimbarea atitudinii nu se produce; 

e nu este suficient ca oamenii să trăiască o stare fiziologică, ei trebuie să 
atribuie această tensiune, stimulare comportamentului lor. Când subiecții au 
fost provocaţi să creadă că stimularea asociată disonanţei este determinată de 
un medicament pe care s-a presupus că l-au luat sau de anticiparea unui şoc 
electric dureros schimbarea atitudinilor nu s-a produs. 

b) Mecanismele cognitive ale persuasiunii 

Într-una din primele încercări sistematice de a studia persuasiunea, 
C.Hovland şi colaboratorii săi consideră că modificarea atitudinilor este un proces 
de învăţare motivat, în care o serie de factori pot accentua atenția asupra mesajului, 
înțelegerea conţinutului său şi accceptarea concluziilor ce rezultă din acesta. 

Continuând direcția de cercetare a lui Hovland, câțiva ani mai târziu, 
McGuire propune o teorie ce are ca teză principală afirmaţia că între inducția 
influenței sociale şi efectele acesteia intervin o serie de procese mediatoare: 
atenția, comprehensiunea, acceptarea. Acest model îi permite autorului să explice 
rezultatele oarecum surprinzătoare conform cărora nivelul de inteligență nu 
corelează cu persuasiunea. Afirmând că inteligenţa poate influența persuasiunea în 
direcții opuse, prin mediatori diferiți, McGuire face urrnătoarele predicții, 
confirmate în bună parte de cercetările empirice: “receptorii mai inteligenți vor fi 
mai persuadaţi decât receptorii mai puţin inteligenţi de mesajele complexe, de 
mesajele bine argumentate, în timp ce spectatorii mai puţin inteligenţi vor fi mai 
persuadaţi decât cei inteligenți de mesajele simple, repetitive”. Teoria lui McGuire 
are şi meritul de a evidentia că alături de mecanismle cognitive în persuasiune 
intervin şi alte procese psihologice şi trăsături de personalitate. 

Teoria răspunsurilor cognitive se concentrează asupra subiecților țintă, la 
impactul cu mesajul persuasiv, dacât asupra conţinutului acestuia din urmă. Din 
perspectiva lui Hovland şi McGuire subiecții rămân relativ pasivi în faţa mesajului, 
acceptarea rezultând esențialmente din înţelegerea argumentelor (sau reacția la 
argumente). Pentru alți autori subiecții sunt activi şi critici în prelucrarea informației 
care le este prezentată şi bilanţul acestei activităţi cognitive devine factorul 
determinant al acceptării mesajului. 

Concluzia generală a acestor cercetări este bine cunoscută: gradul de 
favorabilitate al cognițiilor receptorului (controlat de calitatea argumentelor) 
determină persuasiunea doar în măsura în care receptorul procesează mesajul 
relativ atent, reacționând astfel la calitatea argumentelor. 

Teoriile mai noi iau în considerare ideea că oamenii adoptă atitudini şi 
pe alte baze decât cele referitoare la înțelegerea şi evaluarea conținutului semantic 
al argumentării persuasive. Această abordare duală a prelucrării informaţiei persuasive 
caracterizează modelul probabilității de elaborare şi modelul prelucrării semantice. 
Ambele modele accentuează rolul motivaţiei şi conţin ideea conform căreia atitu- 
dinile rezultate în urma unei prelucrări centrale sau sistematice a mesajului 
persuasiv sunt mai stabile şi mai rezistente la o tentativă ulterioară de schimbare. 

c) Mecanismele afective ale persuasiunii 

Legătura dintre demersurile persuasive şi procesele afective a fost 
evidențiată într-o serie de cercetări ce vizau schimbarea atitudinilor față de consumul 
de alcool, tutun sau formarea unor deprinderi igienice. Concluzia generală a 
acestor studii este că relaţia dintre teama indusă de mesajul persuasiv şi schimbarea 
atitudinii poate fi exprimată grafic printr-un "U" inversat. Astfel, probabilitatea 
schimbării atitudinii creşte, de la nivelul cel mai scăzut la cel moderat, întrucât 
anxietatea poate influenţa pozitiv prelucrarea mesajului persuasiv. Totuşi pe măsură 
ce teama creşte, ajungând la intensității foarte mari, ea poate interfera cu capacitatea 
oamenilor de a se adapta la problema respectivă, conducând la reacții de evitare 
sau negare a informaţiilor. Ei pot înţelege ce li se prezintă, dar refuză să creadă că 
este valabil şi pentru ei. Astfel, schimbarea atitudinii este mai puţin probabilă. 

Dacă persuasiunea este sau nu accentuată de teamă poate depinde parțial 
şi de faptul că mesajul furnizează expectații securizante. Rezultatele unui studiu 
recent în care subiecții au fost expuşi unui mesaj anxiogen privind crima în 
campusul universitar susțin această idee. Astfel, când subiecții au crezut în eficiența 
soluției vehiculate de mesaj, ei au evaluat favorabil argumentele, indiferent dacă 
ele au fost puternice sau slabe. Când aşteptările privind eficienţa soluției au fost 
insuficient de securizante, subiecții au evaluat mai atent calitatea argumentelor. 

În concluzie, se consideră că persuasiunea este eficientă atunci când se 
acționează asupra tuturor celor trei nivele: cognitiv, afectiv şi comportamental. 


Controlul social prin orientarea opiniei publice 

În toate societăţile şi grupurile sociale există o anumită schemă a vieţii 
colective, fiecare om ştie cum să se comporte în anumite situaţii, ştie ce aşteaptă de 
la el ceilalți membri ai colectivităţii şi ştie la ce reacții se poate aştepta în urma 
acțiunilor sale. Pentru a se asigura menţinerea comportării membrilor societății sau 

grupurilor respective în cadrul acestei scheme, pentru respectarea normelor, preve- 
nirea şi reprimarea conduitelor indezirabile se formează un sistem de control social. 
Fiecare grup, fiecare colectivitate socială dezvoltă măsuri, sugestii, modalități de 
constrângere, interdicții, sisteme de persuasiune şi presiune, sancțiuni pâna la 
constrângerea fizică, sisteme şi modalități de exprimare a recunoştintei, acordări de 
distincții şi premii, datorită cărora comportarea indivizilor şi a subgrupurilor sunt 
conduse spre concordanță cu modelele acceptate de acţionare, de respectare a 
criteriilor de valoare, într-un cuvânt, cu ajutorul cărora se induce conformismul 
membrilor. Acest sistem formează sistemul controlului social. 

Controlul social reprezintă un ansamblu de instituţii, reguli, norme, măsuri, 
mijloace de influențare care au menirea să facă respectate modelele recunoscute şi 
permise de conduită în împrejurări specifice, potrivit cu statusul şi rolurile fiecărui 
individ. 

Funcționarea normală a societăţii ar fi de noconceput în afara unor astfel 
de norme şi mijloace pentru influențarea conduitei oamenilor. Controlul social este 
un mijloc de autoreglare a echilbrului sistemului social. El se realizează printr-o 
varietate de mecanisme. Acestea include sancțiuni etice şi religioase, recompense 
sau penalizări economice, aprobare sau ostrocizare socială, ameninţarea cu forța 
sau folosirea efectivă a forței. 

R.E.Park distingea trei forme ale controlului social: 

e forme elementare de exercitare a controlului social (prin ceremonii, 
tabu-uri); 
forme neinstituționalizate (prin opinia publică, obiceiuri); 

e forme instituționalizate (organisme la nivel societal create în 
acest scop, reglementări juridice, politice, etc). 

E.Ross caracterizează controlul social ca o formă a influenţei pe care 
semenii noştri o exercită asupra conduitei noastre în cadrul grupurilor şi societăților 
cărora le aparţinem. În opinia sa, mijloacele controlului social constă în: opinia 
publică, drept, credinţe, sugestie socială, educație, obiceiuri, religie, ideal personal, 
ceremonii, artă, popularizări, iluzii, evaluări sociale, moralitate. 

G.Gurviteh, referindu-se la mijloacele de control social, le consideră ca 
fund instrumnente de presiune psihologică puse în aplicare, conştient sau inconştient, 
pentru a-i influenţa pe indivizi să adopte conduitele aşteptate de la ei. Aceste 
instrumente sunt numeroase şi diverse: sancțiuni pozitive şi negative, recompense, 
încurajări, condamnări, etc. Ele mai pot consta din elemente mai puțin evidente ca: 
simboluri, modele, efecte de prestigiu, acte de propagandă sau de publicitate, 
influenţe care se exercită mai ales prin mijloacele comunicării de masă şi care, în 
general, modelează opinia. Mijloacele controlului social pot fi clasificate în: 

e psihosociale: interiorizarea normelor şi valorilor sociale, aşa încât individul 
să le respecte din convingere, ca o datorie internă, morală, în acest sens, 
acțonându-se pentru a dezvolta în conștiința individului dorinţa de apreciere, 
de prestigiu, a sentimentului de integrare, de satisfacție şi de securitate socială; 

e material-instituționalizate: realizate prin diferite instituţii de stat, Juridice, 
politice, administrative; 

e obişnuinţele şi obiceiurile: modalităţi de conduită formate istoric, care sunt 
adecvate pentru diferite situaţii concrete şi care se află la intersecţia meca- 
nismelor psihosociale ale controlului social şi a celor material-instituționalizate; 

e sancțiunile (pozitive şi negative) care pot fi formale (aplicate de instituţii) şi 
neformale (reacţii ale opiniei publice). 

Opinia publică reprezintă unul din factorii esenţiali ai controlului social 
deoarece: 

e reglementează comportamentul individual - politic, etico - juridic, economic, 
transpare ca o dirijare socială a individului pe făgaşul normelor şi convențiilor 
care ordonează societatea. De regulă, opinia publică este un element creator 
de conformism (în sensul pozitiv al termenului) şi de integrare socială; 

e reglează relaţiile şi conduitele sociale în conformitate cu sistemul de valori 
care distinge o societate, un grup formal sau informal, ea influențând 
comportamentele de grup şi organizarea relațiilor sociale; 

e este mijloc de control al maselor (publicului), asupra statului, altor instituții 
şi autorități instituționalizate, asupra deciziilor care se iau şi asupra aplicării 
lor de către puterea instituită, dar şi un obiectiv de control din partea statului, 
altor instituţii, organizatii etc. Orice putere, oricât de democrată ar fi, se străduie 
să-şi bizuie legitimitatea pe vocea opiniei publice. Ori atunci, în chip necesar, 
va făuri una care să o favorizeze. 

MANIPULAREA MASS-MEDIA 
ȘI MANIPULAREA PRIN MASS MEDIA 


Rolul social al mass-media; cele patru teorii despre presă 

Începând din anii '40, abordările asupra media se divid în două curente: 
unul numit empiric, iar celălalt numit critic. 

Curentul critic constituie mai curând o abordare de inspirație filosofică şi 
politică asupra societății contemporane şi asupra rolului comunicării în această 
societate. El încearcă decriptarea rolului mass-media, iar problema aflată în centrul 
analizelor teoreticienilor acestui curent era aceea a raporturilor dintre media, 
sistemul politic şi democraţie. Întrebarea căreia trebuia să i se răspundă era: mass- 
media alterează sau nu democraţia? 

Curentul empiric încearcă, prin investigaţii concrete, sistematice asupra 
media, să demistifice concluzia omnipotenței acestora, idee dominantă în acel timp. 
Acest curent susținea folosirea metodelor empirice de cercetare a comunicării sub 
aspectul audienței şi al impactului asupra societăţii şi indivizilor; obiectivul acestor 
cercetări era acela de a oferi comunicatorilor o sursă de idei pentru ameliorarea 
comunicării în sensul creşterii performanţelor în difuzarea şi receptarea mesajelor. 

Odată cu expansiunea mijloacelor de comunicare în masă şi a efectului 
lor asupra publicului, în mod automat puterea (politică) a început să-şi pună 
întrebări despre cum şi, în primul rând, dacă acest fenomen trebuie reglementat 
într-un fel sau altul. Dacă presa ar trebui sa fie liberă sau controlată? Dacă 
oricine poate înființa o asemenea instituție? Ce norme ar trebui să fie respectate? 
Care este de fapt rolul presei în societate? Toate acestea au fost întrebări care, 
odată apărute, au căpătat diverse răspunsuri, dar fără să se epuizeze complet nici 
unul din aceste capitole. 

Toate aceste probleme majore au apărut ca urmare a observării influenţei 
pe care mass-media o exercită asupra opiniei publice. Având în vedere importanţa 
acesteia în tot ceea ce ţine de mersul societăţii, de la aspectele economice, sociale 
până la cele politice, relaţia dintre aceasta şi mass-meda a fost conceptualizată în 
mai multe feluri. Conform teoriilor liberale clasice, mass-media este o instituție 
care facilitează exprimarea opiniei publice şi îi acordă puterea de a transforma ceva 
în modul de conducere politică a ţării. Nu se poate da un răspuns simplu la 
întrebările de genul: Cum trebuie să fie mass-media? pentru că, în nici un moment, 
ŞI în nici o ţară, nu poate fi identificat un sistem normativ care corespunde unui rol 
unic atribuit presei. Dar, în principiu, ar exista patru teorii asupra presei, reflectând 
modele care au apărut în momente istorice diferite şi zone geopolitice diferite: 
modelul autoritarist, modelul liberal, modelul comunist şi modelul serviciului public. 

Evident, pe lângă această clasificare făcută de profesorii americani: Fred 
Siebert, Theodore Peterson şi Wilbur Schram, în 1956, mai există multe altele. 

Modelul autoritarist reprezintă prima încercare, cronologic vorbind, de 
încercare de definire a rolului presei. Începând din secolul XVII, în Franţa, când 
imprimatele ocazionale au devenit periodice, monarhiile vremii s-au grăbit fie să le 
absoarbă, fie să le supună unui control riguros. Având în vedere existenţa proprietății 
private, problema era stabilirea unor constrângeri şi a unui control efectiv într-un 
sistem care operează pe baza proprietăţii private. În mod teoretic, în perspectiva 
unei teorii autoritariste, indivizii ar trebui să se supună autorităților superioare, 
întruchipate de instanțele abstracte - biserica, regalitatea, statul. Ei ar trebui să 
sprijine prin activitatea lor aceste instanţe, astfel încât presa să nu poată acționa 
decât în sfera lor de interese. De aici rezultă dilema sistemelor autoritariste: cum 
poate fi controlat individul fără a atenta la valorile individualismului; cum poate fi 
controlată o instituţie privată fără a atenta la principiile economiei de piaţă? 

Un mod de control s-au dovedit a fi privilegiile şi restricțiile. Evident, 
privilegiile vizau, în principal, instituţiile de presă subordonate sau obediente şi 
constau în drepturi de publicare mai uşor oferite, sprijin financiar, favoruri acordate 
redactorilor etc. Restricțiile aveau o varietate mult mai mare: accesul la licenţă, la 
resurse, la distribuție, la informație etc. 

Modelul comunist este marcat de ideea luptei cu un inamic niciodată 
doborât. Presa este gândită ca instrumentul ideal, atât de exercitare a puterii, cât şi 
de legitimare a acesteia. Datorită forței persuasive a acesteia, presa devine un 
instranent de propagandă, de modelare a constiințelor, de îndoctrinare. Acest lucru 
se putea realiza prin controlul desăvârşit al distribuirii resurselor financiare şi 
materiale. Distribuţia este controlată, informaţia ajunge să fie controlată, întreaga 
mass-media devine planificată: tiraje fixe, grilele respectă strategii propagandistice, 
evenimentele se desfăşoară în jurul unei permanente popularizări a actelor puterii. 
Are loc un permanent control al conţinutului mesajelor, adică cenzura, eliminându-se 
orice fel de idei care ar putea dăuna sistemului. 

Modelul liberal este de fapt situaţia în care întregul sistem de presă este 
deținut de diferiți magnați care îşi controlează firmele pe care le conduc după bunul 
plac. Se presupune o non-implicare absolută a statului, controlul este exercitat în 
totalitate de oamenii cu bani, iar principiul ar fi că statul nu are dreptul să se 
amestece, să îngrădească libertatea presei de a publica absolut ceea ce doreşte. De- 
a lungul timpului, presa a păstrat în permanenţă o poziție cumva adversă faţă de 
puterile statului dorind să se extragă de sub influenţa acestuia. 

Mergându-se pe diverse principii (indivizii trebuie să cunoască adevărul 
pentru a putea dezbate şi lua deciziile corecte, libertatea nu are sens decât dacă 
există mijloacele ce permit exercitarea ei, drepturile individului sunt sacre, iar 
fericirea şi binele individului reprezintă valori supreme şi scopuri ultime) s-a ajuns 
la concluzia că presa trebuie să fie o întreprindere economică stabilă, puternică, 
plasată prin chiar eficiența ei economică în afara câmpului de influență al puterii. 
Presa va contribui totodată şi la controlul instanţelor puterii, devenind un fel de 
delegat al publicului ce trebuie să îndeplinească această misiune. 

În continuarea acestei misiuni şi a influenţei astfel căpătate, presa a 
devenit ceea ce se chemă a patra putere în stat. Presa are puterea de a creea o 
opinie publică, care, prin mobilizarea cetățenilor, poate avea influențe asupra 
factorilor politici şi administrativi. 

Accesul liber la informație şi la exprimarea opiniilor sunt necesare 
pentru fructuozitatea dezbaterilor publice, cu folos pentru interesul comun, spune 
teoria. Dincolo de aceste aspecte, evoluţia istorică a demonstrat creşterea ponderii 
în presă a mesajelor de divertisment, exponente ale vieţii private. În felul acesta 
piaţa liberă a ideilor a fost dublată de o piață efervescentă a distracțiilor, iar 
individul-cetăţean, preocupat de dezbaterea civică, a devenit un individ-consumator, 
interesat în dobândirea relaxării şi evaziunii imaginare. 

Modelul serviciului public apare ca un serviciu analog altora şi pe care 
statul le oferă sau le protejează pentru binele membrilor sai. Aici, asocierea statului 
la sistemul comunicării de masă, într-un triunghi ce leagă publicul presa şi 
autoritățile, se face în virtutea libertăţii şi responsabilității sociale. Presa devine o 
funcție publică: are obligații față de individ, dar de la care nu poate abdica în 
numele profitului şi al divertismentului. 

S-a ajuns, în unele cazuri, la acest model ca urmare a mai multor factori: 
apariția tot mai multor instituții mass-media (în special radio şi televiziune) şi 
ideea că oamenii trebuie să beneficieze liber de acestea, dezvoltarea în timp a 
conştiinţei profesionale a jurnaliştilor (concretizate în numeroase coduri profesionale 
cu caracter național), amplificarea în timp a dezbaterilor asupra rolului presei, 
dezbateri concluzionate în ideea eliminării practicilor comerciale şi a partidelor 
politice. În esenţă, modelul serviciului public merge pe scheletul celui liberal, dar 
nu abdică de la principiile la care acesta a renunţat: presa trebuie să participe la 
bunul mers al sistenului politic, oferind informaţii, teme şi idei de interes general, 
să lumineze publicul astfel încât acesta să fie capabil de autoguvernare. 

Cea mai cunoscută variantă a acestui model o constituie posturile de 
interes public finanţate de stat, dar necontrolate direct de acesta. Prerogativele 
legate de reglementare şi control sunt pasate unor instanțe tehnocratice, cum ar fi 
Comisia Naţională a Audiovizualului în România. Acest model se separă clar de 
televiziunile comerciale, prin poziția juridico-administrativă, mod de finanţare, 
prin conţinut şi prin profilul audienţe. 

În ultimul timp, asistăm la o creştere tot mai mare a audienței posturilor 
comerciale, în detrimentul posturilor publice. Având în vedere acest lucru, ultimele 
riscă să piardă calitatea de televiziuni de referință; dacă tot nu au audienţă, atunci 
ne întrebăm: La ce sunt bune? Cine le mai vizionează prcogramele? Dacă se 
cantonează în păstrarea şi promovarea valorilor culturii naționale mai pot fi numite 
generaliste, de masă sau devin superspecializate? Încep să se adreseze numai unei 
elite? Dacă devin doar un post de rând, atunci pentru ce mai trebuie contribuabilul 
să plătească? 

Se pare că la momentul actual tot mai multe posturi se confruntă cu 
această criză ideologică care, combinată cu dificultățile materiale, va duce la 
dramatice schimbări în strategiile de programe precum şi în structura conceptului 
de serviciu național. 


Funcţii ale mass-media 
De la celebra panică din 1938 declanşată de difuzarea versiunii radiofonice 
a romanului Războiul lumilor, de H.G.Wells, până la panica creată în jurul diverselor 

afirmaţii din mass-media cu referire la fragilitatea cine ştie cărei bănci sau joc de 
întrajutorare, de la lacrimile telenovelelor până la explozia de bucurie de pe străzi 
în urma meciurilor echipei naţionale de fotbal, mass-media este sursa unor 
fenomene sociale, a unor comportamente şi moduri de a gândi de o amploare şi 
importanţă mai mult decât evidente. Nimeni nu poate contesta faptul că presa 
răspunde unor nevoi ale oamenilor - fiind adesea influențată de aceştia - şi că, 
simultan, ea exercită o serie de efecte asupra vieții sociale, influențând acțiunile 
indivizilor şi ale grupurilor. Relaţia dintre mass-media şi societate se poate pune în 
termeni de consecinţe globale - rolurile presei”. 

De multe ori noţiunea de funcție cumulează toate cele trei funcții de mai 
sus. Noţiunea de funcție poate fi folosită cu sensul de scop, de consecinţă ori de 
cerință, rol sau aşteptare. 

Diferite cercetări consacrate funcţiilor mass-media au condus la 
identificarea unei liste variabile de funcţii. Într-un studiu clasic al lui H.Laswell 
apar trei funcții: 

e supravegherea mediului înconjurător; 

e corelarea diferitelor părți ale societății; 

e transmiterea tradițiilor de la o generaţie la alta. 

Un alt sociolog american, Leo Thayer, identifica şapte funcţii ale presei: 
de socializare (oferă material pentru discuțiile între oameni); 
de idemtitate (ritmează existența cotidiană dându-i un contur specific); 
de mitologizare (crează modele simbolice de profunzime ale culturii noastre); 
de compensare (oferă experienţe afective); 
de informare (distribuie date despre realitate); 
de divertisment (transmite mesaje ce ocupă timpul liber); 
de educaţie (contribuie la modelarea indivizilor). 

În faţa unui câmp atât de fluctuant, cu tipologii şi terminologii diferite, 
ne-am putea apleca asupra câtorva funcții elementare. 

Funcția de informare se referă la capacitatea presei de a răspunde nevoilor 
indivizilor şi grupurilor de a controla mediul înconjurător. Pe baza informaţiilor 
primite din mass-media, oamenii pot evalua diferite situaţii, pot anticipa unele 
tendinţe ale evenimentelor şi pot optimiza în cunoştinţă de cauză deciziile lor. Un 
aspect al ei este subliniat chiar de terminologia americană funcția de supraveghere, 
care accentuează ipostaza presei de instrument de control al realului. Evident că 
din mulțimea de date care pătrunde zilnic în casele noastre doar o parte sunt 
interesante sau utile. 

Funcţia de interpretare. Prima şi cea mai importantă formă de interpretare 
constă chiar în decizia de a face publică sau nu o anumită informație. După acest 
filtru urmează o altă treaptă de interpretare prin care se stabilesc prioritățile, 
ordinea de difuzare (sau locul de apariție într-o pagină de ziar). Apoi vine şi 
interpretarea propriu-zisă, adică exprimarea punctelor de vedere asupra 
evenimentelor. De-a lungul timpului au existat multe dezbateri în jurul acestei 
teme, unii considerând că informaţia trebuie doar transmisă publicului în forma ei 
brută, iar alţii, din contră, fiind adepţii liberei exprimări de opinii. În timp, 


30 Mihai Coman, Din culisele celei de a IV-a puteri, Editura Carro, Bucureşti, 1996. 

emisiunile dezbateri au prins tot mai mult (actualele talk-show-uri) încât nici nu se 
mai pune problema unei lipse de interpretăre a evenimentelor. 

Funcţia culturalizatoare - care a fost timp de milenii a familiei a început 
să fie transferată către mass-media. În prezent, prin conținuturile distribuite de 
mass-media, circulă şi se fixează acele norme de comportament general acceptate, 
altfel spus convențiile tacite ale unei societăţi. Pe lângă această funcție de socializare 
implicită, numeroase segmente ale mass-media dezvăluie o funcție de socializare 
explicit asumată: emisiunile sau publicaţiile destinate copiilor, ciclurile de învăţare 
a limbilor străine, documentarele cu conținut educativ etc. Transmiterea valorilor 
prin intermediul mass-media contribuie la realizarea stabilității sociale şi la menţi- 
nerea în timp a structurilor culturale. Promovând diferite modele de comportament, 
presa oferă un set de roluri sociale însoțite de un vocabular simbolic de o extremă 
varietate. Publicul are astfel posibilitatea să aleagă sau să respinga, să modifice sau 
să negocieze rolurile şi valorile propuse. 

Funcția de divertisment - în societatea modernă, pe măsură ce timpul 
alocat muncii a scăzut, iar timpul liber aflat la dispoziția individului a crescut, 
categorii tot mai largi ale populației s-au îndreptat spre mass-media ca principalul 
furnizor de produse destinate ocupării timpului liber. Totodată datorită creşterii 
rolului publicității ca sursă majoră de finanţare a sistemului de presă, mass-media 
este instituția care în comparație cu teatrul, turismul, arta sau sportul, vinde 
divertisment la costurile cele mai reduse. Făcând un calcul cât se poate de simplu, 
se ajunge la un preț pe ora de program derizoriu (pentru abonaţi la companiile de 
cablu). 

În ansamblul sistemului mass-media, ponderea mesajelor de divertisment 
este diferită de la un canal la altul. Astfel, televiziunile comerciale specializate în 
difuzarea de filme, desene animate, muzică, posturile de radio cu programe muzicale 
aproape în exclusivitate, reviste destinate consumului în timpul liber, toate acestea 
se constituie în produse ale presei aproape integral devotate relaxării şi amuza- 
mentului. În ziarele cotidiene sau în posturile de televiziune axate pe ştiri, divertis- 
mentul ocupă o poziție marginală, fără să dispară însă complet. 


Manipularea prin Structurile mass-media 

Ignacio Ramonet avertizează că mecanismul comunicațional modern, 
însoțit de o reîntoarcere a monopolurilor, îi îngrijorează pe drept cuvânt pe cetăţeni. 
Scepticismul, teama, neîncrederea sunt sentimente dominante în ultimul deceniu 
ale cetăţenilor cu privire la mijloacele de difuzare a informaţiilor. În mod confuz, 
fiecare simte că ceva nu mai merge în funcționarea generală a sistemului 
informațional. Războiul din Golf, Revoluția română, scandalul Clinton-Lewinsky, 
Războiul din Kosovo, evenimentele din 11 septembrie din New York, îi fac să se 
teamă de eventualitatea unei manipulări subtile a mentalităților la scară planetară. 

Această stare de spirit este generată de iluzia ce mai persistă încă potrivit 
căreia sistemul media are doar rolul fundamental de a reprezenta realitatea. În 
această accepţie, doar reprezentarea, oglindirea unui ce preexistent este luată în 
seamă, fiecare om asteptând de la presă să restituie o copie după modelul pe care 
viaţa îl pune la dispoziție. Realitatea mediatică de astăzi ne pune însă în fața funcției 


73 


de constituire, de construcție a realității pe care o manifestă astăzi informaţia. Ea 
nu mai este o oglindă neutră a unui dat ce premerge, deoarece sunt implicate 
definitiv şi substanțial în acest dat, configurându-l după propria lor finalitate. 

Putem spune astfel, împreună cu Ramonet, că astăzi, conceptele de bază 
ale jurnalismului s-au schimbat, astfel încât, raportarea la accepţia reprezentațională a 
presei nu poate decât să fie generatoare de crize. 

Care sunt cele mai importante schimbări? 

Infomaţia - înseamnă, în prezent, nu numai furnizarea, descrierea precisă şi 
verificarea unui fapt, a unui eveniment, ci şi un ansamblu de parteneri contextuali 
care să-i permită cititorului să-i înţeleagă semnificația profundă. Sub influența 
televiziunii, în special a ideologiei sale de informare (transmisia în direct şi in timp 
real), a informa înseamnă acum, a arăta istoria în desfăsurare. Astfel s-a stabilit 
iluzia că a vedea înseamnă a înţelege. O asemenea concepție duce la o fascinație 
pentru imagini în direct, cererea încurajând oferta de documente false, reconstituiri, 
manipulări şi mistificări. 

Actualitatea. Televiziunea, datorită impactului imaginilor sale, este aceea 
care impune alegerea evenimentului semnificativ, constrângând astfel presa scrisă 
să o urmeze. Se instalează astfel ideea că importanţa evenimentelor este proporțională 
cu bogăția lor în imagini. Un eveniment care poate fi arătat în direct este mai 
remarcabil decât cel care rămâne invizibil şi cu o importanţă abstractă. 

Timpul informaţiei. Apariția internetului micşorează timpul informației. 
Presa cotidiană pare demodată, aflându-se în întârziere faţă de data producerii 
evenimentului. Astfel este constrânsă să se limiteze la relatarea evenimentelor din 
plan local, la genul people şi la afaceri. 

Veridicitatea informaţiei. Un fapt este adevărat sau nu, nu fiindcă se 
conformează unor criterii obiective, riguroase şi atestate la sursă, ci pur şi simplu 
pentru că celelalte medii de informare repetă aceleaşi afirmaţii şi confirmă. 
Repetiția se substituie demonstrației, iar informaţia este înlocuită cu confirmarea. 
Tendinţă periculoasă dacă ne gândim la apariția noilor monopoluri informaționale, 
a megastructurilor internaționale de media. 

Plecând de la premisa că mass-media participă nu numai la geneza, ci şi 
la manipularea opiniei publice, Robert Cisimo a studiat presa ca parte din 
sistemele de manipulare cele mai active ale opiniei publice, ajungând la concluzia 
ca ea reprezintă o armă teribilă sub raportul potențialului de influențare. Ca principale 
tehnici de manipulare prin presă, folosite în mod curent, el enumera: 

e Selectarea ştirilor este apreciată ca cea mai eficientă cale de inserție a 
influenţei în spațiul informaţional, deoarece criteriile de selectare aparțin 
deja celor care deţin o anumită influenţă în structura socială. Este evident că 
aceştia vor selecta nomai informaţiile care nu le lezează interesele; 

e Orientarea ştirilor se realizează, de obicei, prin omiterea unor componente ale 
mesajului inițial, publicul având acces doar la unele segmente ale circuitului 
informaţional. În acest sens, redactarea ştirilor trebuie să ţină cont de faptul 
că realităţii prozaice, publicul preferă o imagine tonică. În consecinţă, ştiind 
că nu trebuie să se opună publicului, cei care le redactează au o proiecție 
distractivă, conținând formulări deosebit de familiare chiar pentru fapte deosebit 

de grave, accesibilitatea acestora fiind asigurată. De asemenea, ei au obligația 
de a controla stilistic conţinutul în sensul aşteptărilor publicului larg; 
Influenţarea prin plasarea ştirilor vizează dimensionarea axiologică a 
conţinutului în funcție de pagina pe care este culeasă ştirea sau local atribuit 
acesteia într-o emisiune. Astfel, plasarea unui fapt oarecare pe prima pagină 
îl poate proiecta în sfera evenimenţialului, în timp ce un eveniment autentic, 
prin distribuire pe ultimele pagini, contribuie la aruncarea lui în anonimat, 
opinia publică urmând acest curent; 

Influenţarea prin titluri se bazează pe faptul că sinteza din titlul articolului 
constituie o evaluare a articolului în structura de ansamblu a publicației. 
Caracterele cu care sunt alese indică şi importanța lor pentru editori, 
importanţă ce se transferă şi publicului; 

Selecţia fotografiilor în presa scrisă, precum şi explicațiile ce însoțesc 
fotografiile, pot afecta semnificativ atitudinea publicului faţă de conţinutul 
din imagini. O modalitate de denigrare fără cuvinte o constituie alăturarea 
unei fotografii scandaloase a unei persoane căreia nu 1 se face imagine bună 
în momentul respectiv şi poate induce în percepția cititorului o echivalență 
valorică deosebit de remanentă în fondul apreciativ şi cu un impact asupra 
aparițiilor publice viitoare ale persoanei respective; 

Editorialul poate contribui nu numai la afirmarea unei personalități, ci şi la 
transformarea ei în lider de opinie al publicului care împărtăşeşte punctul de 
vedere al editorialistului respectiv. Într-o lume grăbită, editorialistul rezumă 
în ochii cititorului scara de valori necesară orientării în succesiunea eveni- 
mentelor deosebit de schimbătoare. Efectul acestei situaţii îl constituie 
cultivarea comodităţii cititorului care începe să vehiculeze idei şi opinii care 
nu-i aparțin, dar însuşindu-le din editorial, el completează aparenţa girului 
obiectivităţii pe care-l pretinde presa în ansamblul ei; 

Producerea şi difuzarea informaţiilor tendenţioase ocupă un loc aparte în 
manipulare, fundu-i propri dezinformarea, calomnia sau minciuna, atunci 
când acestea se dovedesc a sluji interesele manipulatorului. Ca principale 
fațete ale manipulării, literatura de specialitate propune următoarele: 

-  dozajul savant de jumătăţi de adevăr cu jumătăți de minciună, primele 
determinând acceptarea celorlalte şi aceasta cu atât mai uşor cu cât 
opinia publică este neutră sau deja partizană; 

- minciuna absolută, adesea eficace datorită enormităţii sale; 

-  contraadevărul, nevenificabil datorită lipsei de martori. Minciuna prin 
omisiune, în special aceea, care neglijează să prezinte informația în tot 
contextul ei; 

- valorificarea detaliilor, a faptului întâmplător în detrimentul esențialului 
estompat în mod savant; 

- amestecarea faptelor, a opiniilor sau persoanelor echivalente, care, 
într-o anumită variantă, vor putea fi condamnate cu uşurinţă folosind 
o ilustrare adecvată, chiar dacă este abuzivă; 

-  reminiscențe false sau comparații nejustificate; 

- minciuna înecată într-un noian de informaţii, existând posibilitatea de 
a fi regăsită ulterior pentru a servi drept punct de referinţă; 

- citate aproximative sau trunchiate; 

- afirmații făcute pe un ton angelic, dezinvolt sau indignat; 

- exagerarea apocaliptică a unui fapt accesoriu şi fără importanţă în 
numele unor principii morale; 

- slăbirea adevărului printr-o prezentare sarcastică sau persiflatorie; 

- etichetarea interlocutorului atribuindu-i o pretinsă apartenenţă la un 
anumit sistem de idei ce poate fi respins mai uşor decât discutarea în 
detaliu a argumentelor veritabile prezentate; 

- forma superioară a utilizării manipulative a minciunii - supunerea 
adevărului, lăsându-se să se înţeleagă că este minciună sau negarea 
unei afirmaţii în aşa fel încât interlocutorul să creadă că, de fapt, este 
aprobată de cel ce o formulează şi o emite. 


În interiorul mass-media sau modul de operare - exemplu 

Vorbind despre veridicitatea informaţiei, citam o opinie (Ramonet) 
potrivit căreia, în presa de azi, un fapt este adevărat sau nu, nu fiindcă se 
conformează unor criterii obiective, riguroase şi atestate la sursă, ci pur şi simplu 
pentru că celelalte medii de informare repetă aceleaşi afirmaţii şi confirmă. 
“Repetiția se substituie demonstraţiei, iar informaţia este inlocuită cu confirmarea. 
Tendinţă periculoasă dacă ne gândim la apariția noilor monopoluri informa- 
tionale, a megastructurilor internaţionale de media” afirmă Ramonet. 

În zilele noastre, ştirile locale încep prin a apărea în ziarele de dimineață 
şi continuă să fie transmise la radio şi televiziune, pe tot parcursul zilei. Ziarele 
cercetează evenimentul şi se documentează asupra lui, iar televiziunea îl preia, 
adăugând imagini şi persoane. Radioul ne oferă şi el dar, într-o măsură mai mică, 
starea persoanelor citate în articolul publicat dimineață. 

Pentru a înţelege modul cum ajunge un subiect din ziare la radio şi tele- 
viziune trebuie studiat şi analizat sistemul de funcționare al agenției ASSOCIATED 
PRESS. 

Associated Press este o organizaţie privată de recoltare a ştirilor formată 
din ziare, posturi de radio şi televiziuni membre. De asemenea, agenția are proprii 
săi reporteri detasați în întreaga lume. S-a format la jumătatea secolului al XIX-lea 
sub denumirea de New York Associated Press. În prezent, organizaţia este o companie 
cooperativă, ai cărei membri sunt peste o mie patru sute de ziare şi şase mii de 
posturi de radio şi televiziune. Este o organizaţie de nivel mondial, cu opt mii cinci 
sute de agenţii de ştiri, în o sută douăsprezece ţări. Fiecare din aceste entități 
primeşte informațiile prin canalul de ştiri Associated Press (AP). De exemplu, un 
articol de interes regional dintr-un ziar local este preluat de A.P. şi retransmis pe 
canalul de ştiri. Apoi, alte ziare, posturi de radio şi televiziune sunt libere să 
folosească materialul. Astfel se explică de ce ştirile de dimineaţă, transmise de 
posturile locale par să fie citite direct din ziare. De acolo au fost preluate dar, 
printr-un intermediar. 

Membrii Associated Press nu sunt obligaţi să folosească materialele care 
le-au fost transmise. Acestea le stau la dispoziție pentru cazul în care le doresc sau 
nu. Posturile locale de radio şi televiziune pot contribui şi ele cu articole la A.P. 

Aceste articole sunt de obicei atribuite postului care a transmis mai întâi ştirea. De 
exemplu, articolul poate spune că: postul de radio XX din New York a anunţat că 
primarul cutare a suferit azi un atac de cord şi a decedat înainte de a ajunge la 
spital. Associated Press continuă să atribuie ştirea postului local de radio, până 
când poate verifica independent informația. 

Iată cum functioneaza totul: 

Reporterii de la ziare se ocupă de aşa-numitele domenii - de exemplu, 
domeniul polițienesc. Reporterul caruia 1 s-a atribuit acest domeniu nu scrie altceva 
decat articole cu subiecte din activitatea poliţiei. În general, el lucrează în preajma 
secției principale de poliție, cultivându-şi relații şi surse în cadrul departamentului. 
Una dintre surse îl informează pe reporter despre un subiect. Reporterul verifică 
informaţia cu ajutorul unei alte surse, culege declarații de la cei implicaţi şi scrie 
totul. Articolul apare în ziarul de a doua zi. Associated Press preia articolul din ziar 
şi îl transmite prin canalul A.P. (pentru că toate ziarele de mare tiraj sunt membre 
ale Associated Press şi contribuie cu articole). Acum alți membri ai A.P. sunt liberi 
să folosească materialul, după ce a fost difuzat pe canal. Posturile de radio şi 
televiziune din zonă îl preiau în forma respectivă, dacă nu au consultat deja ziarul 
de dimineaţă. Multe departamente de ştiri preiau materialul şi îl difuzează fără a-i 
da curs mai departe. Acest tip de departament mai este numit „cules şi citit”, în 
ideea că reporterul a cules materialul de pe canalul A.P. şi l-a citit în emisie ca 
atare. Nu se face nici o încercare de confirmare sau extindere a materialului. Sursa 
este Associated Press. Departamentelor de actualități ale televiziunii nu le place să 
recunoască, dar ele se bazează foarte mult pe presa scrisă pentru ideile de reportaje. 
De multe ori un reporter de televiziune primeşte o copie xerox a unui articol apărut 
în ziarul de dimineaţă, cu instrucțiunea: „a se da curs”. În continuare, reporterul 
de televiziune ia legătura cu participanţii la eveniment şi trage câteva cadre, ca să 
arate că a fost la fața locului, chiar dacă a întârziat o zi două. Dacă se poate, 
reporterul va încerca să ducă mai departe povestea, astfel încât aceasta să continue 
cele mai recente informaţii, fără să se observe că a fost preluată direct din ziar. 


Prilej de reflecţie 

Iată o pledoarie, pro domo, care conţine elemente ce trimit la multe din 
lucrurile discutate mai sus. Ea însăşi este, pe alocuri, un exemplu de amestec între 
eroare (mai puţin în opinia noastră) şi încercarea de manipulare. Puteţi identifica 
sau distinge tehnicile de manipulare de (posibilele) erori? Pe de altă parte, ce alte 
forme de manipulare, în afara “ușii în față” se poate spune ca ar fi folosit Puterea? 
Intoxicarea? Dezinformarea? Zvonul? Gandiţi-vă! 


Studiu de caz": 

“Trântitul-uşii-în-faţă” şi amuţirea presei independente 

În toamna lui 1995, o dată cu reluarea discutării noului Cod Penal în 
Parlamentul României, partidul de guvernământ şi-a reînceput presiunile pentru 
introducerea în cadrul articolelor 205, 206, 238 şi 239 a unor pedepse speciale 

pentru ziarişti, în cazul comiterii infracțiunilor de calomnie, ofensă adusă auto- 
ritățu etc. Cum rezistența reprezentanților presei independente era foarte puternică, 
fiind susținută şi de majoritatea partidelor din opoziţtie, formațiunea de guvernământ 
s-a gândit la o strategie de manipulare abil concepută, pentru a-şi îndeplini scopul. 

Înainte de a trece la descrierea strategiei propriu-zise şi a felului în care 
ea a fost pusă în aplicare, se cuvin totuşi câteva precizări pentru a contura întreg 
contextul respectivelor evenimente. 

1) Din opiniile reprezentanților presei, făcute publice atât în paginile 
ziarelor independente (nealiniate), cât şi cu alte numeroase prilejuri, reieşea clar că 
opoziția față de respectivele articole ale noului Cod Penal, precum şi față de 
inițierea unei legi a presei, nu era rodul dorinţei de a putea calomnia în voie, de a 
împroşca pe oricine cu noroi, de a pune în circulație ştiri voit false ori tendențioase, 
fără nici o teamă de posibile urmări. De fapt, asemenea lucruri nici nu erau posibile, 
chiar cu Codul Penal în vigoare la acea dată (de fapt şi în momentul în care sunt 
scrise aceste rânduri), acesta conținând deja pedepsele pentru infracțiunile de 
calomnie, ultraj etc. 

2) Opoziția fată de articolele împricinate sau față de o lege a presei 
rezida şi rezidă încă în România, tocmai în îngrijorarea - justificată de nenumărate 
exemple - că aceste legi pot fi aplicate şi interpretate într-un singur sens, anume de 
a îngrădi cât mai mult libertatea presei, chiar de a o anihila pentru a nu mai deranja 
Puterea şi pe ai săi clienți. 

3) Presa independentă (nealiniată), singură, nu reprezintă un pericol 
pentru Putere. Teama cea mare constă în audiența ei în rândul populației. Milioane 
de oameni citesc zilnic ziarele independente, plătesc pentru a le citi tocmai pentru 
că le reflectă opiniile, le răspund unor întrebări spinoase, le arată modul în care cei 
aleşi îndeplinesc sau nu aşteptările electoratului, le desluşesc mecanismele intime 
ale vieții sociale, economice şi politice din România. Dacă cititorii ar simți că tot 
ceea ce se spune în ziarul pe care îl cumpără contrazice realitatea, contravine 
propriilor lor observaţii, propriilor lor idei sau sentimente, s-ar orienta imediat spre 
un alt ziar, iar cel care le-a înşelat aşteptările ar da faliment. Deci, forța ziarelor 
independente stă, în primul rând, în cititorii pe care îi reprezintă şi cu care, la un 
moment dat, se identifică. De fapt, acest lucru reflectă tocmai rolul pe care trebuie 
să-l aibă presa, acela de a fi un veritabil “câine de pază al democrației.” 

Este nevoie de o mică observaţie: Bogdan Ficeac afirmă că presa 
independenta trebuie să nu contrazică, pe de o parte observaţiile, iar, pe de altă 
parte așteptările publicului său pentru că riscă să-l piardă. Gândiţi-vă: în ce măsură 
se poate alătura noţiunii de presă cea de independentă? Pe de altă parte, dacă 
reproşăm servilismul, fie față de publicul ţintă, de consummator, fie faţă de putere, 
ce imagine a lumii ar trebui să transmită presa? Lumea văzuta prin ochii cui? 
Înţelegeţi acum rostul discuţiilor despre funcţiile şi rolul presei? În ce-l priveşte pe 
autorul citat, el se pronunţă ferm: rolul presei este de a fi un veritabil “câine de 
pază al democrației”... Dar, tot nu este clar: cine ţine lesa? 

În consecinţă, Puterea nu se teme de presa independentă, ci de milioanele 
de oameni care au acces la această sursă de informaţie ce nu poate fi controlată. 
Pentru ca opinia publică să fie manipulată în voie, trebuie să aibă acces la o singură 

sursă de informaţie aflată total sub controlul Puterii (spre exemplu: televiziunea 
națională). O sursă de informaţie care să nu amintească nimic de corupție, de 
incompetență, de imaginea proastă a României în lume, ca urmare a mineriadelor 
şi a prezenţei extremiştilor la guvemare în anumite momente ş.a.m.d. O sursă care 
să prezinte numai întâlniri oficiale, zâmbete, şedinte de lucru susținute, momente 
înălţătoare din activitatea productivă etc. Aşa cum, spre exemplu, era pe vremea lui 
Ceauşescu. Mai ales că aceiaşi profesionişti de atunci au continuat să lucreze din 
plin şi după revoluție. Amintiţi-vă că regimul absurd, pe care o întreagă țară îl ura, 
nu a putut să cadă până nu a fost preluat controlul asupra informaţiilor, respectiv 
asupra televiziunii naționale. Amintiţi-vă, din nou, că mineriadele poate nu ar fi 
existat fără manipularea exercitată prin intermediul televiziunii. Manipularea 
eficientă a opiniei publice se poate realiza numai prin minimalizarea sau anihilarea 
surselor alternative de informaţie, deci a presei independente. 

4) Un motiv principal vehiculat în permanenţă de Putere, pentru a 
impune legile împotriva presei, este că aceasta publică şi ştiri false, tendențioase 
ori acuzaţii insuficient fundamentate. Este adevărat însă, în majoritatea cazurilor, că 
vina nu aparține ziariştilor, ci lipsei de transparenţă a autorităților, a diverşilor 
funcționari publici, chiar a celor obligați, prin natura muncii lor, să informeze 
opinia publică. Într-o democraţie veritabilă este un drept fundamental al contri- 
buabilului să fie informat corect, în mod direct sau, mai ales, prin intermediul 
presei, despre cum îi sunt cheltuiţi banii, despre activitatea autorităților sau a 
instituțiilor pe care le finanţează din buzunarul său, despre comportamentul şi 
activitatea aleşilor săi. Probabil nimeni nu ar fi protestat dacă, în acelaşi timp cu o 
lege a presei, s-ar fi adoptat şi legea funcţionarului public, legea răspunderii 
ministeriale, legea partidelor s.a.m.d., măcar pentru a-i da posibilitatea ziaristului 
acuzat de publicarea unor ştiri false sau tendențioase să acuze la rândul său 
funcţionarul public ori autorităţile, care au refuzat să-i răspundă la întrebări, pentru 
lipsă de transparență sau comportament abuziv ori arogant. Respectivele legi nici 
măcar nu au fost luate în discuţie. S-a aprobat, în schimb, Legea secretului de stat 
şi de serviciu, care îngrădeşte şi mai mult accesul la informaţii de interes pentru 
opinia publică. 

5) Faptul că modificarca articolelor 205, 206, 238, 239 din Codul Penal 
nu avea nimic de-a face cu dorinţa Puterii de a impune societății româneşti norme 
fireşti de conduită, de moralitate, ci erau orientate doar împotriva presei independente, 
reiese evident şi din exemplul oferit de publicaţiile Preşedinţiei şi Guvernului. Ele 
au apărut din dorinţa respectivelor instituţii de a influența opinia publică, dar şi ca 
o modalitate de a sonda în ce măsură electoratul mai este sau nu de acord cu 
politica lor. Tirajul infim reflectă neîncrederea populației faţă de amintitele 
instituţii, dar nu acesta este subiectul analizei de faţă. Important este faptul că în 
aceste publicații câțiva mercenari ai scrisului publică frecvent injurii grosolane, 
gratuite, mult mai grave decât unele excese din presa independentă (excese apărute, 
de cele mai multe ori, din dorința disperată de a atrage atenția asupra unor situații 
intolerabile, în condițiile unei apatii totale din partea celor îndreptățiți să le solu- 
ționeze, conform legilor şi Constituţiei ţării). În respectivele gazete apar frecvent 
insulte grosolane la adresa unor personalități politice sau culturale de prim rang, 

indezirabile Puterii. Instaurarea moralității atât de dorite - în discursuri - de Putere 
s-ar putea realiza, în aceste cazuri, prin simpla desființare a respectivelor gazete. 
De fapt, într-un stat democratic este nepermisă anomalia ca Guvernul să finanţeze 
din fonduri publice un ziar în care să-i fie atacați adversarii politici. 

6) Evident, trebuie remarcat faptul că ofensiva Puterii împotriva presei 
independente a coincis cu declanşarea campaniei pentru alegerile din 1996. 

Având în vedere situația existentă, să vedem strategia prin care Puterea 
şi-a propus să-şi atingă, într-o formă sau alta, scopul. O tehnică de manipulare a 
părții adverse, frecvent utilizată în cadrul unor negocieri, este Trântitul-uşii-în-faţă. 
Reamintim, pe scurt, ea constă în faptul că: adversarilor li se pun de la bun început 
în faţă nişte condiţii total inacceptabile, cu care inițiatorii nici nu se aşteaptă că 
partea adversă ar purea fi de acord, pentru ca apoi, pe parcursul negocierilor să se 
ajungă la punctul în care condițiile dorite de inițiatori să fie acceptate de adversari. 
Mai mult, adversarii rămân cu impresia că au obținut o victorie prin faptul că, deşi 
defavorabile lor, noile condiţii sunt mult mai blânde față de cele propuse la început 
de inițiatori. Dar, pentru adevărații profesionişti ai manipulării, lucrurile nu se 
opresc aici. Pentru ca succesul să fie deplin, prin diverse canale ce nici măcar nu 
pot fi suspectate de legătură cu inițiatorii, li se sugerează adversarilor chiar textul 
noilor condiții, apoi se creează o stare artificială de panică, în sensul că termenul 
final al negocierilor nu mai poate fi amânat şi ceva trebuie pus în locul inaccepta- 
bilelor condiții inițiale. Astfel, adversarii ajung ei înşişi să facă propunerile dorite 
de inițiatori, convinşi fund că sunt exclusiv rodul gândirii lor. Mai târziu, când 
tensiunea dispare şi analizele lucide arată situația de inferioritate în care s-au pus 
adversarii orice protest din partea lor este inutil, replicându-li-se că ei au fost cei 
care au făcut propunerile. 

Să traducem teoria de mai sus în ceea ce s-a întâmplat în toamna lui 
1995, în relatia dintre presa independentă şi Putere. Reprezentanţii Puterii au trântit 
de la bun început articolele cu pricina în noul Cod Penal. Au urmat, cum era de 
aşteptat, protestele privind neconstituționalitatea lor, proteste venite din partea 
ziarelor independente, susținute de forţe din opozitie, de sindicate, de o mare parte 
a opiniei publice ş.a.m.d. Imediat, Puterea, prin diverse declarații mai mult sau mai 
puţin oficiale, s-a arătat dispusă la concesii. În acest timp, prin canale oculte s-a 
răspândit sugestia că totuşi ceva trebuie pus în locul hulitelor articole. A fost elaborat 
chiar şi textul unui nou articol (doar unul, față de celelalte patru pe care era menit 
să le înlocuiască, pentru a sugera din start o nouă concesie), articol prin care era 
definit şi pasibil de pedeapsă aşa-numitul “delict de presă”. Respectiva nadă a fost 
canalizată spre mediul găzetăresc şi a început să circule pe diverse căi, fiind 
preluată şi transmisă de la unii la alții, până ce s-a pierdut total urma celor care au 
lansat-o. Manevra a dat roade, în sensul că, după puţin timp, câțiva gazetari de la 
un important cotidian național au făcut publică propunerea pentru înlocuirea celor 
patru articole incriminate din noul Cod Penal cu articolul privind „delictul de 
presă”, convinşi fiind că ei sunt autorii textului şi că astfel oferă o soluție pentru 
ieşirea din impas. În paralel, Puterea a inoculat atent o atmosferă de tensiune, de 
grabă, convocând imediat directorii principalelor cotidiane la o ultimă şi decisivă 
întâlnire cu preşedintele partidului de guvernământ pentru hotărârea finală. Sub 

presiunca timpului, gazetarii care au propulsat „delictul de presă” nu au mai avut 
timpul unei analize lucide care să le demonstreze că noul articol nu numai că nu 
protejează ziariştii, dar creează disponibilitatea de a fi incriminate chiar şi persoanele 
dispuse la mărturisiri sau declaraţii incomode. O astfel de analiză arăta clar că 
introducerea „delictului de presă” în noul Cod Penal ar fi reprezentat o victorie 
importantă a Puterii în ofensiva împotriva presei independente. 

Dar, cum spuneam, întâlnirea dintre reprezentantul de marcă al Puterii şi 
ziarişti nu mai lăsa timp pentru discuţii şi analize. Evident, se aştepta ca propunerea 
cu „delictul de presă” să vină din partea ziarului care l-a prezentat în paginile sale. 
„Delictului de presă” ar fi fost imediat introdus în Codul Penal pentru a înlocui 
celelalte patru modificări şi oricare proteste ulterioare ar fi fost contracarate cu 
nonşalanţă: Voi l-ați cerut, noi n-am făcut altceva decăt să vă acceptăm dorința. 

Strategia aplicată de profesionişti Puterii în acest caz avea şi alte efecte, 
mult mai greu decelabile, dar de mare importanţă. Anticipând eforturile presei 
independente de a se apăra de atacurile Puterii prin a demonstra că cele mai grave 
calomnii nu apar în paginile ei, ci în revistele extremiste, artizanii manipulării 
încurajau, prin diverse canale oculte, popularizarea conflictului existent la acea 
vreme între liderul Partidului România Mare şi preşedintele României, sugerându-se 
că neglijarea lui i-ar putea da apă la moară liderului extremist. De asemenea, zilnic, 
presei 1 se ofereau noi declaraţii belicoase pentru a mediatiza nefiresc de mult acel 
conflict. Rezultatul a fost contrar aşteptărilor gazetarilor, dar conform cu aşteptările 
manipulatorilor: atât Ion Iliescu, cât şi Vadim Tudor au înregistrat creşteri de 
popularitate, în detrimentul personalităţilor din opoziţie. În plus, preşedintele 
României a reuşit performanţa de a beneficia de o imagine favorabilă în mai toate 
cotidianele independente, fiind pus permanent în antiteză cu liderul extremist. O 
nesperată bilă albă în perspectiva alegerilor din anul următor. 

Revenind la manevra cu modifcările Codului Penal, trebuie amintit că, 
deşi a fost construită cu cea mai mare finețe, ea nu a reuşit. Directorii principalelor 
cotidiane s-au întâlnit în seara de dinaintea discuţiilor finale cu preşedintele 
partidului de guvernământ şi s-au înteles să renunțe la ideea cu „delictul de presă” 
şi să nu cedeze nici unei presiuni din partea Puterii. Ceea ce, a doua zi, s-a şi 
întâmplat. Imediat după aceea noul Cod Penal a căzut la vot în Parlament, fiind 
trimis spre reformulare. 


Alte exemple de manipulare prin mass-media: 

œ În timpul războiului din Golf armata americană a folosit mass-media 
pentru a manipula opinia publică şi a intoxica inamicul cu informaţii false, ştiind că 
irakienii aveau acces la C.N.N. şi îi urmăreau emisiunile. De exemplu, comunitatea 
informaţională din Arabia Saudită a fost făcută să creadă că principalele forțe ale 
Naţiunilor Unite se îndreptau spre nordul Kuweitului, lângă Golful Persic. Deşi nu 
exista nici o cale de a se verifica această informație, presa mondială a prezentat hărți 
şi diagrame din care se vedea poziția generală a trupelor. Irakul a muşcat momeala. 
În timp ce mass-media raportau despre masarea trupelor de-a lungul graniţei cu 
Kuweitul, adevăratele forţe armate se aflau la sute de kilometri mai spre vest, intrând 
în Irak şi atacând inamicul prin flanc. 

2 Chiar şi Kuweitul a manipulat opinia publică internațională prin 
mass-media. Guvernul a angajat firma de public relations Hill & Knowlton, pentru 
a alia opinia publică împotriva Irakului. Vă mai amintiți impresionanta mărturie a 
unei tinere kuweitiene refugiate care vorbea în faţa unei comisii a Congresului despre 
atrocitățile comise de soldaţii irakieni în Kuweit? Fata a declarat că văzuse militari 
irakieni năvălind într-un spital şi scoțând din incubatoare copii nou născuţi pentru 
a-i lăsa să moară. În zilele următoare, depoziţia ei a fost folosită de mai multe ori 
în buletinele de ştiri ale posturilor locale şi generale. Până şi preşedintele George 
Bush a menționat-o cu numeroase ocazii pentru a justifica intervenția O.N.U. în 
Orientul Mijlociu. În realitate, tânăra era fiica ambasadorului kuweitian la Naţiunile 
Unite şi fusese instruită intens de firma Hill & Knowlton, care la rândul ei fusese 
angajată de reprezentanţii organizației “Cetățenii pentru un Kuweit liber”. Totodată, 
în urma unor investigații ale posturilor C.B.S. şi A.B.C. făcute printre medicii 
kuweitieni aceştia au confirmat faptul că nu au văzut nimic din atrocitățile descrise 
de refugiată. 

COMPONENTA MEDIATICĂ A RĂZBOIULUI 
ȘI RĂZBOIUL INFORMAȚIONAL /PSIHOLOGIC. 
TERORISMUL. 


“Armele” războiului informaţional 

În viziunea multor istorici şi analişti ai fenomenului, războiul înseamnă 
ŞI a-i determina adversarului o asemenea schimbare de atitudine, încât să nu fie 
necesar a se trage nici măcar un foc deci, manipularea adversarului. Într-adevăr, 
judecând după evoluția societăților, se constată o tendință de refuzare a forței, în 
favoarea unor forme, relativ benigne, de soluționare a conflictelor, sau mai bine 
ZIS, O valorizare superioară a acestora din urmă. 

Dacă aceasta tendință va continua în zilele noastre va veni vremea când, 
în ceea ce priveşte SUA şi celelalte mari puteri, un conflict la scară mare se va 
învârt în jurul manipulării informaţiilor (în cazul în care nu asistăm deja la un 
astfel de conflict). 

Războiul informaţional, aflat la a doua generație, probabil că va semăna 
foarte mult cu reclama. Orice comunicare la nivel uman implică manipularea infor- 
maţiilor. În esentă, același lucru poate fi spus în multe feluri; dar rezultatele vor 
diferi în funcție de situația şi abordarea aleasă. A face reclamă înseamnă a exprima 
o idee, dar pe o bază mai formală. În funcţie de specificul demografic, de psihografie, 
reclama profesionistă inventează mesaje, forme, idei, culori şi stiluri care vor atrage 
atenția auditoriului țintă, convingându-l să se comporte conform obiectivelor autorului 
reclamei - în general, scopul este cumpărarea unui produs oarecare. 

Faptul că puține lucruri, mai importante decât ideile, ne pot schimba 
comportamentul, iar tehnologia este deja folosită pentru a schimba societăţile prin 
manipularea ideilor şi imaginilor pe care le primesc aceste societăţi, nu face decât 
să pună paie pe focul acestui curent. Ziarele, revistele, radioul, televiziunea şi, mai 
nou, internet-ul sunt canale care ne dirijează conştiinta dincolo de graniţele propriilor 
vieți şi simţuri. Suntem dependenți de această reţea globală pentru a fi la curent cu 
aproape tot ceea ce se întâmplă pe planetă, de aceea ne bazăm mult pe credibilitatea şi 
integritatea mediilor de informare. Această dependenţă fundamentală reprezintă o 
ocazie interesantă de manipulare a informaţiilor - ceea ce autorii de publicitate şi 
politicienii ştiu foarte bine. 

O variațiune pe aceeaşi temă o constituie potențialul de manipulare al 
aşa-numitelor teme - idei măreţe, idei-forță care îi pun în mişcare pe oameni. Unele 
imagini şi concepte precum poluarea mediului, războiul nuclear şi avortul sunt atât 
de importante pentru unii oameni, încât le declanşează comportamente semnificative. 
Pentru prima dată în istorie, sistemul informaţional global asigură potențialul 
necesar orchestrarii şi manipulării temelor. 

Ideile avansate, sofisticate pot fi lansate la multe niveluri ale ciberspațiului, 
având convingerea că aproape toți cetătenii-țintă li se vor ralia în câteva zile. 
Folosind efectul creator produs de echipele de editorialişti, producători de film, 
comentatori şi alte categorii profesionale, s-ar putea organiza o campanie în 
vederea stabilirii importanţei unei anumite idei, spre a fi valorificată ulterior într-un 
material care să o susțină. 

Ar fi o greşeală să ne gândim la un asemenea asalt în condiţiile unei 
campanii politice clare sau ale infopublicităţii. În cazul nostru, ar fi o campanie 
bine orchestrată, clandestină, complicată, executată la un nivel înalt de eficientă, pe 
parcursul câtorva ani. 

Ce ar fi dacă undeva, între sursă şi televiziune, ar putea fi modificate 
anumite cuvinte? Ar fi foarte dificil ca personalitatea respectivă să contracareze 
prejudiciul post factum. La fel se poate face în cazul presei tipărite prin modificări 
aduse unui reportaj undeva pe canalul de comunicare între editor şi tipografie. 
Tehnologia permite acest fel de manipulare. Cândva, se putea avea încredere în 
autenticitatea fotografiei. Cu ajutorul digitizării, imagini, sunete pot fi modificate 
sau inventate pe computer, fara a lăsa urme. Dacă percepția este realitate, realitatea 
poate fi deformată oricum. 


Război informational şi război media 

Dona Tudor” vorbeşte despre “Agresiunea informaţională, generaţia a 
doua" ce are ca ținte infrastructurile informaționale şi structurile mediatice. Media, 
în acest caz, este obiect de manipulare prin care se încearcă controlul atitudinilor 
cetăţenilor faţă de problematica ce prezintă interes pentru agresor. 

„Agresarea  infrastructurilor informationale face posibilă blocarea 
posibilităților funcţionale ale structurilor publice, de la cele administrative la cele 
productive: statul agresat nu mai poate exercita conducerea, nu mai controlează 
situația resurselor, nu mai poate să asigure cetățenilor un media social normal 
dacă nu se îndeplinesc cerinţele formulate de agresor”. Se vede clar din această 
expunere a Donei Tudor strânsa întrepătrundere dintre componenta mediatică şi 
cea socială, economică, politică etc. 

Spuneam că agresiunile informaţionale nu au fost inventate în secolul 
XX şi că ele sunt vechi de când lumea. Ceea ce le face însă mai de temut, pentru că 
sunt mai eficiente, sunt: 

e utilizarea rezultatelor ştiintifice pentru elaborarea strategiilor de manipulare 
şi dezinformare, astfel încât acestea să fie aplicate unui grup țintă cât mai 
precis, iar procedeele să fie eficiente; 

e specularea posibilităților de acțiune generate de constituirea structurilor de 
presă; 

e mijloacele de informare în masă permit atingerea unui număr foarte mare de 
indivizi. Mass-media e capabilă să provoace o psihoză colectivă; ea acționează 
asupra fiecărui individ în particular, izolat, dar generează fenomene colective. 

Pentru ca agresiunile informaționale să folosească sistematic structurile 
mediatice trebuie să se îndeplinească cel puţin următoarele condiţii”: 


* Dona Tudor, Manipularea opiniei publice în conflicte armate, Editura Dacia, 2001. 
* Dona Tudor, Manipularea opiniei publice în conflicte armate, Editura Dacia, 2001. 

e presa să fie liberă, adică să nu fie supusă controlului public; 

e redacțiile să se constituie în structuri cât mai vaste, transnaționale; redacțiile 
şi canalele de comunicare să fie private; 

e accesul oamenilor la sursele de informaţii oferite de rețele să fie necontrolabil 
public; 

e discernământul social al oamenilor să fie redus; 

e motivațiile sociale ale oamenilor să fie cât mai diversificate şi la niveluri cât 
mai reduse, dacă utilizăm ca sistem de referință Piramida lui Maslow. 

În continuarea discursului său, Dona Tudor se întreba dacă este oare 
întâmplătoare aparenta campanie concertată din ultimele decenii pentru producerea 
condițiilor enumerate mai sus. 

În 1991, un ziarist american, pe nume Bradlee”, afirma: “Am impresia 
că în ultimii ani minciunile au luat proporțiile unei epidemii faţă de care am 
devenit cu toții imuni”. Aceasta ar explica, poate, acceptarea de către populație a 
faptului de a-i fi ascunse informații importante pentru înţelegerea mersului 
evenimentelor. Este de înteles şi liniştea americanilor, care după atentatul din 11 
septembrie îşi plângeau morţii, surprinşi, dezorientați şi fără să înţeleagă ce se 
întamplă, dar care, în acelaşi timp, foarte încrezători că de restul se va ocupa statul 
american. lată un publicul redus la acea stare de infantilism atât de temută de 
teoreticieni, mai ales de cei sceptici, cu privire la rolul benefic al media în viaţa 
omenirii. Înşelăciunile oficiale par să fie aprobate de către populaţie cu o ridicare 
copilărească din umeri: “Astea sunt lucruri de oameni mari”. 


Război informaţional / războiul NTC 

(Nouvelles technologies de la communication) 

Războiul NTC utilizează tehnologia informațională ca mijloc de realizare 
în operaţiile de luptă a unei economii de timp şi de forțe fară precedent”. Lansarea 
vestitelor rachete americane care îşi găsesc ţinta se realizează cu ajutorul tehnologiei 
de vârf, tehnologie de care America e atât de mândră. Se pare că şi această tehnologie 
dă greş şi produce tot felul de pagube colaterale. Cel mai rău este că aceste pagube 
sunt, să le zicem palpabile şi pot fi folosite drept probe de mal-praxis. Însă, 
războiul informațional propriu-zis presupune folosirea informaţiei pur şi simplu ca 
armă. Dezinformarea, zvonul, intoxicarea, subversiunea, se constituie în modalități 
de purtare a acestui război. Informaţia devine tot mai dependentă de tehnologie 
pentru a putea fi transportată în timp real către ţinta sa. De aceea, la un moment 
dat, cele două tipurin de conflicte se intersectează, avantajul fiind de partea celui 
care ştie să le coreleze cât mai bine. Bătălia decisivă se va da pentru asimetria de 
informaţii, cunoştinţe şi capacităţii de operaționalizare a acestora, ca şi limitarea la 
maxim a entropiei mesajelor. Noi ne ocupăm în special de latura informațională a 
războiului, cea care presupune anihilarea informațiilor şi a funcțiilor de informare 
ale inamicului, precum şi protejarea celor proprii, cu intenția de a înfrange voința 
sau capacitatea sa de luptă. 


34 J A.Barnes Sociologia minciunii 
3 Dona Tudor, Manipularea opiniei publice în conflicte armate, Editura Dacia, 2001. 


85 


În aceste rânduri am surprins întrepătrunderea război informaţional/ 
război psihologic. Unii autori văd războiul psihologic ca pe un mijloc de desfă- 
şurare a războiului informaţional alături de componenta electronică, atacul fizic, 
măsuri de securitate, intoxicarea inamicului. Aceştia văd în operațiile psiho-logice 
o cale de a afecta puterea de decizie a inamicului. Alții, mai orgolioşi, văd în 
războiul psihologic un tip de sine stătător de agresiune. Agresiunea informațională 
presupune, indiferent de eventualele nuanțări ale unei direcții sau a alteia, activități 
care urmăresc interzicerea, exploatarea, denaturarea, distrugerea sau protejarea 
informațiilor. 

Vorbim tot mai mult de spațiu informaţional; în cadrul acestui spaţiu se 
pot da lupte la fel de aprige ca şi-n munții din Afghanistan; şi ele s-au dat în mod 
sigur. Obiectivele războiului informațional sunt: 

e controlul spațiului informării, astfel încât el să poată fi exploatat concomitent 
cu protejarea funcțiilor informări militare proprii de acțiunile inamicului 
(contrainformarea); 

e exploatarea spațiului informării. Ea poate facilita atacul strategic, furnizând 
informări despre punctele slabe şi punctele tari ale adversarului, ca şi despre 
contextul de atac; 

e desfăşurarea de operaţiuni în spațiul informării pentru a întări eficacitatea 
tuturor forțelor (supravegherea, cercetarea, comanda, controlul, transmisiunile, 
identificarea în luptă, culegerea de informării, navigația de precizie şi starea 
vremii). Esenţial este că toate aceste operațiuni au ca obiect, dar şi ca 
rezultat, informaţia. 

Trebuie subliniat că operaţiunile psihologice presupun îngreunarea capa- 
cităților unităților de a executa ordinele, dar nu afectează capacitatea comandantului 
de a emite ordine către unităţi şi nici capacitatea acestora de a primi acele ordine. 


Războiul mediatic 

“Războiul mediatic este acea confruntare, pe poate canalele de comuni- 
care în masă, purtată de mass-media aparținând taberelor aflate în conflict, în 
scopul de a induce opiniei publice naţionale sau internaționale propria imagine 
sau propriul punct de vedere asupra cauzelor desfaşurării şi deznodământului 
războiului propriu-zis '*. 

Conceptul de război mediatic este strâns legat de cel de război infor- 
mațional şi psihologic. Principalul punct de convergență este, bineînţeles, încercarea 
părților aflate în conflict de a-şi atinge obiectivele printr-un război al cuvintelor şi 
al imaginilor. La 2500 de ani după Sun-Tzu, strategia şi tactica militară revin în 
forţă cu leit-motivul: “Cei care sunt experți în arta războiului înving armata 
inamicului fără luptă”. Care e soluţia perfectă? A-l determina pe adversar să se 
îndrepte chiar în direcția pe care o dorim noi, fără să-şi dea seama. 

Dificultatea în vremurile noastre rezidă din faptul că nu e suficient ca 
armatele să-şi concentreze eforturile asupra adversarului, ci datorită (sau din cauza) 
societății informaționale, acestea trebuie să urmărească şi reacția opiniei publice 


** Hentea Călin, 150 de ani de război mediatic, Editura Nemira, 2000. 

interne şi internaționale, fără să uităm că trebuie să se poarte cu mănuşi cu presa şi 
televiziunea care influenţează direct opinia publică. În plus, privind din perspectiva 
războiului din Afghanistan şi a războiul împotriva terorismului putem afirma că, în 
mod sigur, nu e un război ce presupune acţiuni militare clasice, în mod sigur 
războiul antiterorist nu implică mari grupări de forţe militare pe fronturi continue şi 
forme de luptă prevăzute în manualele de artă şi strategie militară. Aceasta pentru 
că inamicul este ascuns, răspândit pe suprafeţe imense, dotat cu mijloace avansate- 
convenționale sau neconvenționale şi adoptând metode din cele mai diverse. 

Teroriştii care au planificat atacul de la WTC au avut succes tocmai 
pentru că au atacat cu arme proprii ale adversarului: au fost atacate două simboluri 
ale Americii — turnurile şi CNN-ul, furnizând întregii lumi imaginea înfrântă şi 
lovită a Americii. Prăbuşirea celor două turnuri a semnificat o lovitură dată Statelor 
Unite pe teren propriu. Dincolo de dezaprobarea vie a atentatelor, în presă se simte 
o anume perfecțiune a acestor atacuri. O altă lovitură de grație a fost, evident, 
constrângerea CNN-ului de a deveni din “axus mundi", axă a lumii informaționale, 
un fel de vioara a doua, după canalul omolog din Quatar: Al-Jazeera. Cu alte 
cuvinte, din chiar momentul mutării centrului de interes în Afghanistan, o dată cu 
declanşarea ostilităților CNN-u/ a fost părăsit. A fost o lovitură dată orgolului 
presei americane subliniat în timpul Războiului din Golf. Al-Jazeera este singurul 
birou de televiziune prezent la Kabul şi este finanţat de emirul din Quatar. În 
acelaşi timp, a fost o lovitură dată centrelor de propagandă americane care nu mai 
dețineau monopolul asupra informaţiei. Emitând din Doha, dintr-o clădire care abia 
ar putea adăposti o familie mai numeroasă, Al-Jazeera a apărut pentru prima oară 
în avanscenă la 7 octombrie, când a difuzat mesajul lui Bin Laden către Statele 
Unite, la numai o oră ce primele rachete de croazieră americane au început să cadă 
deasupra Afghamstanului. Al-Jazeera şi nu CNN a difuzat, de această dată, imagini 
în direct ale acestor atacuri. 

Este de înţeles că Washingtonul a manifestat o anumită nelinişte vizavi 
de impactul pe care l-ar putea avea acest post TV în lumea arabă. Emirul Qatarului 
a dezvăluit că secretarul de stat Colin Powell i-a cerut să-şi exercite influența pe 
lângă Al-Jazeera pentru ca aceasta să nu exprime opinii antiamericane. Nu este 
prima oară când Al-Jazeera trezeşte nemulțumirea unor guverne în cei cinci ani de 
existenţă ai săi: “Am fost acuzați că acționăm pentru Irak, pentru fundamentaliştii 
musulmani, pentru secularişti, pentru America şi chiar pentru Israel” afirma 
preşedintele postului, şeicul Hamad ben-Thamer-al-Thani şi tot el spune că: “Aceste 
alegații nu fac decât să demonstreze că postul acoperă un evantai larg de opinii”. 

Mesajele inamicului numărul 1 al SUA - Bin Laden, transmise prin 
intermediul canalului A/-Jazeera, au provocat o nouă distribuţie a forţelor pe 
frontul informațiilor. Evitând să-şi asume în mod direct responsabilitatea atacului 
terorist, enigmaticul Bin Laden l-a justificat printr-un discurs calm, decis, trezind 
sentimentul demnității în conştiinţa musulmanilor din lumea întreagă, umiliți de 
puterea militară sau economică a Occidentului. 

Retransmiterea acestui mesaj de către canalele americane a nemulțumit 
autoritățile: li s-au cerut autorilor emisiunilor de informații să fie mai prudenti. 
Este puţin probabil că discursul lui Bin Laden a avut vreun ecou în rândurile acelei 

majorități covârşitoare care susțin acțiunile preşedintelui Bush împotriva terorismului, 
dar este de crezut că a introdus un dubiu cu privire la capacitatea presei americane 
de a tranşa conflictul cu autorităţile în folosul adevărului. 

Chiar din primele momente ale atacului şi în perioada desfăşurării acțiunilor 
de salvare, ca şi în momentul formării coaliției antiteroriste, media şi statul au fost 
o singură voce. Opinia publică avea încredere în realismul şi fidelitatea relatărilor, 
evenimentelor în presă. Pe de altă parte şi statului i s-a acordat credit total. În acest 
moment au început disensiunile: media a început tirul de întrebări; statul nu a mai 
răspuns conform aşteptărilor; a început să fie ori evaziv, ori să tacă, ori să furnizeze 
alte informaţii decât cele care îi erau cerute şi a început, evident, negocierea statutului 
corespondentului de război, punct nevralgic al comunicării dintre cele două instituții. 

Ce doresc jurnaliştii? Acces pe câmpul de luptă, mobilitate şi libera lor 
deplasare pe teren, acces rezonabil la informațiile militare oficiale. Toate acestea 
sunt necesare pentru ca media să asigure calitatea, promptitudinea şi corectitudinea 
mediatizării evenimentului. Armata refuză aceste cerinţe, mai mult sau mai puţin 
vădit. Media şi armata ajung să se războiască între ele pentru: viteza de transmisie, 
prioritatea informației, caracterul de exclusivitate. Acestea sunt condițiile în care 
presa trebuie să poarte propriul său război pe mai multe fronturi: 

1. cu talibanii, de exemplu, care capturează ziarişti, îi atacă sau ucid 
(din greşeală?); 

2. cu dificultăţile enorme ale informării pe teren; 

3. cu secretomania liderilor politici şi militari occidentali. 

Fotoreporterii au deplâns faptul că nu pot surprinde pe peliculă realitatea 
conflictului. Media ajunge să recreeze realitatea în lipsa posibilității de a oferi 
informaţii din sânul acestei realități, fiind mult mai incisivă în a se exprima. 

În Pakistan, unde erau concentrați aproape toţi gazetarii occidentali, în 
halate şi turbane ca să poată stabili contacte cu localnicii, jurnaliştii locali au 
observat că zecile de răniți dintr-un spital de la Peshawar, prezentați de un canal 
american ca fiind afgani, erau de fapt victimele unui accident de circulaţie local. În 
ziua când a început bombardarea Afganistanului, în absenţa manifestațiilor de 
stradă, gazetarii s-au năpustit într-o cafenea din Peshawar unde clienții priveau la 
televizor un film indian. Li s-a cerut să schimbe canalul şi după vizionarea avioanelor 
americane să strige lozinci în favoarea lui Bin Laden. Ceea ce au şi făcut, iar după 
ce fotografii occidentali şi-au facut fotografii care ilustrau drama pakistaneză, 
clienții cafenelei şi-au reluat vizionarea melodramei idiene. Toate acestea ajung 
până la urmă pe piața informaţiilor din SUA şi efectul lor este mai devastator decât 
se crede: minciunile mici pun în umbră adevărurile mari, aşa apare neîncrederea 
care duce la indiferență şi minează elanul colectiv de solidaritate născut din 
fidelitate față de adevăr. 

Trimişii speciali ai redacțiilor, blocaţi în aşteptarea unor acțiuni specta- 
culoase, reporterii şi cameramanii de televiziune din întreaga lume n-au parte de 
imagini puternice, fiind dezavantajaţi în ce priveşte acoperirea evenimentelor de 
reporterii de radio sau trimişi speciali ai presei scrise, pentru care nu se pune 
problema ilustrării cu imagini a acestui război nevăzut. 

Media au darul ambiguităţii, sunt conştiente de atenţia care li se acordă, 
de credibilitatea pe care o au. Trebuie doar să furnizeze informaţii şi imagini, chiar 

dacă nu duc întotdeauna la cunoaşterea adevărului. Acesta este călcâiul lui Achile 
al media. Între Media şi Putere se fac şi se desfac alianţe. Media sunt conştiente de 
forţa lor reflectată de sintagma Putere simbolică, singura putere fără contra-putere 
şi care se luptă pentru supremația asupra dreptului de a informa. Forţa unui stat este 
de a corela perfect puterea politică şi cea simbolică, pentru că una o legitimează pe 
cealaltă.” 

Probleme de etică profesională cărora trebuie să le facă faţă corespondentul 
de război: 

1) A spune adevărul, a nu ascunde faptele chiar şi atunci când realitatea este 
dureroasă. În această privinţă, nu credem că trebuie să ne temem. Conform 
principiului “Good news is no news” media nu se sfiesc să arate sau să 
relateze orori. Adevărul este că nu e suficient de crud, machiat astfel încât să 
ne înfioare. 

2) Presa să nu fie o simplă extensie a efortului propagandistic național, chiar 
dacă efortul media de a se depărta de războiul mediatic propriu-zis dus de 
Putere cade deseori în plasa acestuia. O dată pentru că puterea nu furnizează 
informaţiile, a doua oară pentru că propaganda națională se sprijină, pe tot 
felul de stereotipii ale mentalului colectiv. Statul erijat în sursă foloseşte 
acele structuri discursive care se pliază atât de bine pe credinţele colective, 
ale căror purtător de cuvânt se vrea media, aşa încât mesajul manipulator nu 
mai e perceput ca atare, ci interiorizat, asumat. 

3) Dreptul publicului de a fi informat. În timpul războiului din Golf cetăţenii au 
fost de acord cu restricțiile şi cenzura militară a Pentagonului aplicate 
jurnaliştilor pe teren. 

4) Auto-cenzura. Mai ales în timp de război, când faptele se succed cu repe- 
ziciune, jurnalistul nu are suficient timp să verifice adevărul ştirilor care-i 
sunt prezentate spre difuzare. Nu numai că nu are timpul suficient, dar uneori 
nici şansa, nici mijloacele de a o face. Relatarea sa va fi fragilă din acest 
punct de vedere şi expusă influenţei unor forţe interesate. Totodată, nu trebuie 
uitat că editorul are ultimul cuvânt şi că acesta poate face politica unui grup 
sau a altuia. Aici intrăm pe imprevizibilul domeniu al conştuntei fiecăruia, al 
prejudecăților, credințelor, background-ului cultural personal. 

“Decizia finală privind trend-ul general al presei asupra evenimentului 
conflictual rămâne pe masa guvernului aflat la putere în ţara respectivă”. Cum 
ați caracteriza această opinie? Realistă sau cinică? 

Diferenţiem, prin urmare, războiul mediatic dus de instanțele media, în 
mod independent, de războiul informaţional, care îmbracă şi el accesorii mediatice, 
dar care e dus cu predilecție de structurile propagandistice specializate ale Armatei. 


Cenzura în Războiul împotriva terorismului - Studiu de caz 

Imediat după declararea Războiului împotriva terorismului, marile dileme 
ale presei americane erau atunci abia la început, făceau parte din noua dezbatere 
națională: mai multă securitate înseamnă mai puţină libertate. 


37 John B.Thompson, Media şi modernitatea, Editura Antet, Bucureşti. 
38 Hentea Călin, 150 de ani de război mediatic, Editura Nemira, 2000. 

“Ceva arde în această săptămână şi nu e vorba de locul unde s-a aflat 
World Trade Center, ci de ceea ce a mai rămas din primul amendament la 
Constituţie, cel care protejează libertatea de expresie" - scria, în editorialul său din 
26 septembrie, ziarul The Village Voice, alarmat de reintroducerea cenzurii în presa 
americană. 

În vremuri apreciate ca fiind de război, ziariştii americani păreau dispuşi 
să-şi cenzureze ei înşişi exprimarea pentru a nu fi introduşi în categoria informa- 
torilor subversivi. Realizatorul TV Bill Maher, într-o emisiune satirică, a afirmat: “să 
rămâi într-un avion când acesta se izbeşte de o clădire, orice ați spune, nu înseamnă 
laşitate”. Remarca sa într-un context de propagandă războinică a pus gaz pe foc. 
Două dintre principalele firme care aveau campanii de publicitate pe acest post 
şi-au reziliat contractele, iar 12 companii locale de televiziune au refuzat să mai 
preia emisiunea. În conferințele sale de presă, purtătorul de cuvânt al Casei Albe a 
deplâns în două rânduri intervenția deplasată a umoristului. Potrivit autorităților, 
presa “trebuie să amintească tuturor americanilor că trebuie să fie atenţi la ceea 
ce fac şi la ceea ce spun”. 

La 28 septembrie, cotidianul USA Today anunţă că forțele speciale 
americane se află deja de două săptămâni în Afghanistan, citând surse americane şi 
pakistaneze. “Numeroase reacţii au acuzat atunci ziariştii de la respectivul cotidian 
de un comportament antipatriotic, prin faptul ca divulgă informaţii confidenţiale” - 
consemna ziarul Boston Globe. 

În Texas şi Oregon doi ziarişti au fost concediaţi pentru că au criticat 
atitudinea preşedintelui după atentatele de la 11 septembrie. 

Cum să lucrezi independent, se întreabă unii ziarişti, dacă pe de o parte 
opinia publică se aşteaptă la riposte armate retaliatorii, iar pe de alta administrația 
asimilează orice dezvăluire cu o trădare? 


Vă mai amintiţi studiul de caz preluat din Tehnici de manipulare a lui 
Bogdan Ficeac? Faceţi o paralelă, în contextual celor prezentate aici; ce rol şi ce 
funcţii are presa? Pe cine slujeşte? De cine se teme? Cine manipulează pe cine? 


După CNN, pregătirea militară americană a fost foarte compartimentată 
astfel încât planurile să fie cunoscute de cât mai puţină lume. Preşedintele Bush a 
vestit tăcerea ce urma să se aştearnă: “Nu vom pune în pericol, indiferent în ce mod 
s-ar putea produce aceasta, oamenii care poartă uniforma SUA”. În această 
situație, multe organe mass-media au adoptat o atitudine de propagandă agresivă. 
În săptămânalul Time, Lance Morrow scria: “Nu putem îngădui această infamie 
fără a fi cuprinşi de furie. Să fim furioşi”. La televiziunea Fox News Channel, 
ziaristul Bill O'Reilly chema noapte de noapte la bombardarea infrastructurilor 
afgane: “aeroporturi, centrale electrice, staţiile de epurare a apei şi şoselele. 
Civilii? Nu trebuie vizați. Dar dacă nu se vor ridica împotriva guvernului lor 
criminal, vor muri de foame. Pur şi simplu." 

Unii ziarişti americani sunt încercaţi de îndoieli. Ei îşi amintesc de faptul 
ca în august 1998 au salutat bombardarea, în Sudan, a unei aşa-zise uzine de arme 
chimice ca represalii la atentatele de la ambasadele americane din Kenya şi 

Tanzania. De fapt, fusese vorba de o uzină farmaceutică, iar informaţiile serviciilor 
secrete erau inexacte. Convinşi de spusele administraţiei, ziariştii n-au mai verificat 
atunci ştirea. 

Ziarul New York Times îşi punea la un moment dat întrebarea: “Până 
unde are presa, şi deci opinia publică, dreptul de a fi informată în timp de război? 
Și cum ar putea presa, atunci când este supusă presiunii guvernului şi constrân- 
gerilor bugetare să lucreze eficace? ” 

În momente de criză, statul este tentat aproape instinctiv să controleze 
mai strict informaţia în ideea că securitatea națională prevalează asupra dreptului 
sau nevoii de a şti a populației. După 11 septembrie, scrie ziarul citat, publicul pare 
gata să accepte restricția, dar presa care de regulă se plânge de lipsa de informaţie 
şi de dificultatea de a ajunge la ea se află într-o capcană: ea înțelege să-şi îndepli- 
nească misiunea, care este aceea de a reflecta un subiect foarte complex, dar în 
acelaşi timp trebuie să se abţină de la criticarea guvernului într-un moment de criză 
națională. Ea se arată neobişnuit de moderată, prudentă, gata să intre în jocul Casei 
Albe, în numele a ceea ce Constituţia numeşte apărarea patriei. În actualele 
împrejurări o astfel de colaborare este de înţeles - scrie New York Times - dar este 
ea înțeleaptă în perspectivă ? 

Casa Albă a solicitat posturilor TV şi ziarelor “să dea dovadă de judecată" 
şi să limiteze sever publicarea sau difuzarea de “propagandă”, mai ales eventualele 
“mesaje codate" ale lui Bin Laden. De unde se subînţelegea, că presa ar putea fi, 
chiar fără voia ei, manipulată de către inamic. 


Este aceasta o manipulare? Dacă da, ce tehnică sau ce tehnici sunt folosite? 


Temându-se de reacția publicului, conducătorii marilor reţele de tele- 
viziune s-au angajat imediat să dea dovadă de mai mult discernământ în tratarea 
subiectului. Nimeni nu doreşte să fie acuzat că refuză să coopereze în lupta 
împotriva terorismului. Şi totuşi, observă ziarele americane, chiar dacă Washingtonul 
ar reuşi să-l elimine pe Bin Laden din paginile presei, şeful Al-Quaeda va continua 
să se exprime pe alte posturi TV, ca Al-Jazeera sau BBC, care ar transmite imaginea 
şi mesajele acestuia în SUA. “În era sateliților, războiul propagandistic este o artă 
delicată" - observa New York Times. 

Aşadar, în aceste momente, ziariştii americani trebuie să țină seama de 
trei elemente: valul de patriotism al concetăţenilor lor, black-out-ul asupra opera- 
țiunilor şi dorința administraţiei de a controla informarea. În timpul unei conferinţe 
de presă la Casa Albă, un ziarist a strecurat în întrebarea sa şi o serie de cifre 
privitoare la efectivele terestre americane din Afghanistan. Replica purtătorului de 
cuvânt Ari Fleischer a fost neobişnuit de tăioasă: “Fiți atent la ceea ce spuneți, 
Chiar şi atunci când puneţi întrebări”. Cert este că relațiile dintre presă şi preşedinţie 
sunt încordate. Dar nu numai relația cu puterea simbolică este încordată, ci şi cu 
alte puteri mai clasice. Când ziaristul Bob Woodward de la Washington Post a 
relevat că administrația a informat Congresul asupra posibilităţii de sută la sută a 
unor noi atentate preşedintele Bush s-a infuriat şi a limitat drastic şi informarea 
congresmanilor. 

Vocea Americii, post de radio public, a reuşit să-l intervieveze pe liderul 
talibanilor, mollahul Omar, dar Departamentul de Stat a interzis difuzarea benzii 
audio. “Un gest autoritar şi neliniştitor, contra tuturor regulilor pe care puterea le 
respectase până acum" - a comentat The New Yorker. Acordurile care reglemen- 
tează relațiile dintre mass-media şi guvern, înscrise în Carta drepturilor presei în 
timp de război cuprind nouă principii, stabilite după războiul din Golf. Clark Hoyt, 
de la grupul de presă Knight Ridder, unul dintre autorii acestei carte spune: 
“Primul principiu stipulează că instrumentul de prezentare a operaţiunilor 
americane va fi cronica independentă. Un alt principiul prevede că zianştii vor 
avea acces la principalele unități militare care participă la operaţiuni.” În fapt - 
observa ziarul italian La Repubblica - „ziaristul american nu reuşeşte astăzi nici 
să scrie cronici independente, nici să aibă acces la operațiunile militare din 
Afghanistan". lar când acest acces lipseşte, preţul plătit este independenţa. Howard 
Rosenberg de la Los Angeles Times constata: “Niciodată un război nu ni s-a părut 
atât de puțin accesibil. Fireşte, protejarea secretului şi cenzura sunt esenţiale în 
timp de război, dar dreptul de a şti nu este şi el esențial? Astăzi, prea multe 
întrebări rămân fără răspuns. Există pierderi colaterale? Există victime civile?" 

În schimb, Vernon Loeb de la Washington Post nu face o dramă din această 
situaţie: “În vremuri de criză ca acestea, administrația reduce fluxul informațiior. 
Trebuie găsit un echilibrul între dreptul cititorului de a fi informat şi necesităţile 
securității naționale, pentru că difuzarea unei ştiri <<sensibile>> poate pune în 
pericol vieţile militarilor noştri sau ale civililor. Washington Post primeşte în 
fiecare an între şase şi douăsprezece cereri din partea administraţiei de a nu 
publica informaţii privitoare la securitatea națională. După 11 septembrie, numărul 
acestor apeluri telefonice a crescut.” 

Preşedintele SUA - scrie La Repubblica - profită de consensul care există 
în țară pentru a face presiuni asupra presei fără ezitare şi fără diplomație. Dar 
prezentarea “responsabilă şi patriotică” a evenimentelor este agreată de 89% din 
americani! 

Toate marile canale de televiziune, cu excepția ABC, şi-au inclus în logo 
drapelul înstelat. Ţara este acoperită de un val de patriotism - observa Robert Giles 
de la Universitatea Harward - iar ziariştilor le este greu să-şi facă meseria. 

Din această “alternativă diabolică”, spune Ben Bradlee, directorul Washington 
Post, nu se poate ieşi decât prin pragmatism, responsabilitate şi inteligentă. Problema 
nu este nouă. În Coreea şi în Vietnam, ziariştii erau rugaţi să evite articolele 
defetiste. Dar Michael Elliot, de la săptămânalul Times nu se resemnează: “ar fi o 
eroare să se creadă că ne vom multumi doar cu informaţii oficiale şi că le vom 
păstra în sertar pe cele care deranjează puterea. Adevărul este mai simplu şi mai 
dureros: va fi greu să obținem informaţii destul de solide şi precise pentru a putea 
fi publicate. Avem de a face cu un război invizibil şi este la fel de dificil să 
înțelegem sau să descoperim ce se petrece la Pentagon şi ce se intâmplă pe teren”. 

O opinie similară are şi Michael Hoyt, director executiv la Columbia 
Journalism Review: "este un război secret şi Pentagonul a hotărât să fie extrem de 
zgârcit în informaţii”. Împrejurările sunt o justificare, dar în orice democraţie, 
informația independentă este crucială. Nu trebuie să uităm lecţia Vietnamului, când 

tot ce se spunea la briefinguri era diferit de ceea ce se întâmpla pe teren. Încă din 
timpul războiului din Vietnam, armata americană a început să controleze sistematic 
informaţia. lar ziariştii (şi instituțiile de presă) să se lase prea uşor manipulati. 
Înainte de a porni la război, majoritatea ziariştilor americani cer Pentagonului 
permisiunea de a-i însoți pe combatanți, iar Pentagonul răspunde invariabil 
redactorilor-şefi şi patronilor de televiziune: “Vă vom scrie”. 

"Astfel spus - scrie ziarul Denver Post - după sfârşitul neglorios al răz- 
boiului din Vietnam, armata uzează şi abuzează de ziare şi posturi TV pentru a se 
asigura că reportajele prezentate poporului american nu depăşesc limitele strict 
controlate". Majoritatea mass-media din SUA funcționează, se spune în glumă, sub 
tutela unei organizații numite: Pentagon News Network (sau PNN, prin analogie cu 
CNN). Astfel, se relatează numai ce trebuie relatat indiferent dacă sunt sau nu sunt 
acoperite evenimente care în realitate au sau nu au loc. 


Terorismul 

e Desfăşurarea politicii şi a propagandei prin violenţă este caracteristică terorii 
(Neale, 1973). 

e Terorismul este cea mai imorală formă de violență organizată (Wiljmson, 
1973). 

e Ceea ce deosebeşte terorismul de vandalism, cât şi de crima non-politică este 
violența motivată de scopuri politice. (Crozier, 1974) 

e Particularitatea actelor teroriste constă în faptul că rămân întipărite în memoria 
oamenilor (Fairbairn, 1974). 

Terorismul internațional este violenţa motivată politic şi social (Bite, 1975). 
Terorismul transnațional este practicat de indivizi independenți care se bucură 
sau nu de spijinul unor state simpatizante. Terorismul internațional este opera 
unor indivizi sau grupuri controlate de un stat suveran (Milbank, 1976). 

e Violenţa, pentru a deveni terorism trebuie să fie politică (Weisband şi 
Roguly, 1976). 

e Strategia teroristă nu urmăreşte înfrângerea forțelor regimului militar, ci 
înstrăinarea morală a maselor faţă de guvern, până când izolarea devine 
totală şi ireversibilă (Wolf, 1976). 

e Terorismul este folosit pentru a crea o atmosferă de disperare sau de frică, 
pentru a zdruncina încrederea cetăţeanului de rând în guvern şi în repre- 
zentanții săi (Leiser, 1977). 

e Terorismul este folosit pentru a crea panică, frică şi pentru a atrage atenția 
populaţiei (Jenkins, 1977). 

e Terorismul politic înseamnă folosirea sistematică a violenţei în scopuri 
politice, îndreptată împotriva celor neimplicați direct în conflictul politic, iar 
tăria sa depinde de patru factori: arme, mobilitate, comunicații (publicitate) 
şi bani (Tromp, 1979). 

e Terorismul reprezintă folosirea violenței politice extraordinare sau ameninţarea 
cu folosirea acesteia în scopul instaurării unei stări de frică, nelinişte şi 
panică în rândul țintelor spectatoare, mai numeroase decât grupul victimelor 
simbolice imediate (Heyman, 1980). 

e Acțiunile teroriste sunt ostentative (demonstrative), spectaculoase şi teatrale, 
iar victimele sunt simple instrumente în jocul terorist (Hacker, 1981). 

e Pentru obținerea efectelor dorite, teroriştii se bazează nu atât de mult pe 
caracterul imprevizibil al acțiunilor, cât mai degrabă pe luarea prin surprindere 
a țintei, ca şi pe izbucnirea violenţei în mediile în care, în mod normal, nu se 
întâmplă astfel de lucruri. 

e Terorismul este utilizarea sistematică şi bine gândită a actelor de violenţă 
ofensivă împotriva guvernului şi a maselor largi, ca şi împotriva proprietății 
publice şi private pentru a constrânge unele persoane, grupuri, comunități 
să-şi modifice comportamentul şi politica promovată (Herman, 1981). 

e Terorismul este un sistem organizat de intimidare pentru a crea instabilitate 
în cadrul unei societăți democratice. Teroriştii internaționali caută să lanseze 
atacuri imprevizibile şi nediscriminatorii asupra grupurilor (polițienești, militare, 
naționale şi multinaționale) pentru a schimba echilibrul politico-economic al 
lumii (Thackah, 1982). 

Observăm deplasarea treptată a accentului de pe dimensiunea exclusiv 
politică, pe cea socială a terorismului şi mai ales pe cea mediatică. Şi, în primul 
rând, accentul care se pune pe semnificaţia actului terorist, care devine un instrument 
de constrângere şi, mai mult, prin caracterul indirect al violenţei sau amenințării cu 
violența (din perspectiva grupului țintă, al destinatarului mesajului), un instrument 
de şantaj şi, în ultima instanță, de manipulare. 

Devierea spre terorismul multinațional de la cel intranaţional, s-a datorat 
marilor puteri antagoniste, care în confruntările lor geopolitice urmăreau astfel 
ascunderea adevăratei identități a agresiunilor şi a scopului acțiunilor teroriste 
întreprinse. Deşi obiectivele şi mijloacele de care dispune au evoluat de-a lungul 
istoriei, efectele principale ale terorismului - frica, panica, violenţa şi dezordinea - 
nu au suferit nici o schimbare. 

Ceea ce s-a schimbat este că, dacă înainte terorismul urmărea o cauză, 
oricare ar fi fost ea, ultimele atacuri au avut drept scop realizarea unui impact 
puternic în mintea opiniei publice mondiale. 

Evoluţia şi schimbările societății moderne, tensiunile generate de interesele 
geopolitice strategice, de acerbă competiție pentru deținerea supremaţiei economice 
pe plan mondial fac ca terorismul să-şi multiplice țintele, metodele şi tehnicile de 
operare şi acțiune, să împrumute tehnologie şi specialişti, metode, devenind astfel 
un adversar de temut al civilizaţiei cu atât mai mult cu cât acţionează de pe tărâmul 
plin de tenebre al anonimatului. 

Dar, actul de terorism a avut întotdeauna acelaşi scop descurajarea 
generală; victima sau victimele de moment sunt mai puţin importante decât efectul 
general asupra unui grup sau a unei colectivități anume căreia îi este, în realitate, 
adresat actul exemplar. Teroarea este un fenomen natural, iar terorismul reprezintă 
exploatarea conştientă a acestuia. 

Terorismul este un pericol real, dar difuz, o amenințare vagă, greu de 
înțeles şi definit, imprevizibilă şi neaşteptată, cu efecte inhibitoare, de blocare a 
acțiunii lucide. El afectează grav atât structura socială, cât şi individul ca atare. 
Gradul de teamă este generat de însăşi natura crimei respective, de modul de 

comitere sau de aparenta inutilitate şi absurditate a ei, de indiferența faţă de viața 
omenească, de bunurile materiale şi culturale sau simbolurile societăţii respective. 

Societatea lovită de terorism este supusă unor încercări de natură să 
slăbească coeziunea membrilor şi să tulbure climatul social preexistent atacului. 
Societatea provocată să riposteze violent şi care acţionează în acest sens poate 
încuraja propagarea terorii astfel încât această reacție să vină în mod paradoxal în 
sprijinul demersului terorist. 

Carlos Marighella, teoretician al terorismului în anii 1960-1970 în 
"Minimanualul de gherilă urbană” publicat în 1969, declară că în cazul unor 
atacuri teroriste grave "guvernul nu are altă alternativă în afara întăririi şi intensi- 
ficării represiunii. Atacurile polițienești, percheziționarea caselor, arestarea oamenilor 
nevinovați şi a suspecților, închiderea drumurilor fac viaţa citadină de nesuportat. 
Asasinatele politice şi teroarea polițienească devin rutină. În aceste situaţii, 
oamenii refuză să colaboreze cu autorităţile având sentimentul că guvemul este 
nedrept, incapabil să-şi rezolve problemele, apelând pur şi simplu la lichidarea 
fizică a oponenților săi”. 

Acest fenomen este foarte evident în epoca contemporană; atacurile 
teroriste atrag reacții represive din partea tuturor regimurilor, inclusiv a celor mai 
liberale şi democratice. 

Aceste măsuri de securitate, combinate cu reacțiile punitive afectează 
largi pături de populație neimplicate în acțiunile insurgente, guvernul devenind, în 
genere, nepopular. 


Terorismul ca război psihologic 

Terorismul reprezintă o strategie bazată pe impactul psihologic şi nu pe 
echilibrul dintre scop şi mijloace şi tocmai de aceea teroriştii trec cu uşurinţă peste 
marile neajunsuri ce apar în legătură cu obiectivele propuse şi posibilitățile reale de 
care dispun. Se mizează pe ingredientul psihologic al oricărui război, pe injectarea 
de teamă în tabăra adversă, dar şi pe creşterea potențialului motivațional, întărirea 
autoîncrederii în rândurile proprii. 

Este ştiut, în acelaşi timp, că terorismul reprezintă strategia luptei indirecte, 
a finalului mereu amânat, iar impactul psihologic este mai important decât acţiunile 
de luptă. 

Un element esenţial al psihologiei teroriste este propaganda prin fapte, 
care urmăreşte de cele mai multe ori atragerea atenției publice asupra caracterului 
opresiv al puterii, asupra cauzei lor şi a justeţii acesteia. În epoca modernă se 
renunţă uneori la exprimarea prin fapte în schimbul producerii unui şoc psihologic 
masiv în rândul populației, prin atentate nediscriminatoni ceea ce reflectă adaptarea 
strategiei teroriste la "era televiziunii”, la realitatea acoperirii mass-media. 

Propaganda prin fapte, nu urmăreşte căderea guvernului sau schimbarea 
regimului ci intimidarea, acesta fiind un al doilea element psihologic dominant al 
strategiei teroriste contemporane. În prezent, asistăm la multiplicarea țintelor 
terorismului coercitiv, în vizorul insurgenților intrând liderii de opinie, judecătorii 
sau ziariştii, precum şi categorii bănuite de aderență sau colaborare cu autoritățile. 
Intimidarea este aplicată în special neutrilor pentru a-i forţa să ia o atitudine față de 
oficialități. 

Se vorbeşte despre războiul psihologic, diferențiat de războiul clasic, prin 
aceea că urmăreşte influențarea spiritelor. Scopul final este acelaşi ca şi în cazul 
războiului tradițional: modificarea, de către una din părțile beligerante, a raportului 
de forţe în avantajul său. Are, evident, un caracter ocult, disimulat.”? 

În ultimul timp se vorbeşte din ce în ce mai mult despre războiul psiho- 
logic, unii chiar valorizându-l pozitiv şi considerându-l o variantă soft a războiului 
tradițional. Alţii îi acuză caracterul profund insidios şi-l aseamănă cu o spălare a 
creierelor. Cert este că războiul psihologic nu este nici de azi, nici de ieri. Să nu 
uităm celebra frază citată mereu din Sun-Tzu cu privire la învingerea adversarului 
fără luptă. 

Ceea ce-i conferă însă caracterul mult mai de temut la acest început de 
mileniu este importanţa avântului înregistrat în ultimele decenii de ştiintele sociale 
şi psihosociale şi mai ales explozia mijloacelor de comunicare în masă şi rolurile 
multiple pe care acestea le îndeplinesc în viaţa noastră. 

Războiul psihologic, mai ales sub forma terorismului, duce la spulberarea 
marcajului clasic dintre starea de război şi starea de pace. Războiul psihologic e cu 
atât mai prezent, pe timp de aşa-zisă pace, cu cât spiritele se cred la adăpost de 
orice agresiune. 


Tenorismul - un fenomen prin excelență mediatic 

În definitiv, ce este un atentat terorist? Acţiunea unui grup sau a unei 
grupări, organizată, planificată în vederea obţinerii unui ecou. Grupările teroriste 
vor să se facă auzite şi aleg pentru aceasta modalitatea cea mai eficace: incitarea 
media. A le oferi cuvântul, înseamnă a le face jocul. 

De fapt, terorismul se foloseşte de cel puţin două criterii pe care media le 
foloseşte în difuzarea unei ştiri: spectaculosul şi "Good news is no news”. În acest 
caz, ar trebui ca un atentat terorist să fie trecut sub tăcere? Ce ar trebui să facă 
autorităţile confruntate cu evenimentul? În mod sigur sunt obligate să-l aducă la 
cunoştinţa publicului. Pentru a contracara retorica teroristă autoritățile insistă pe 
măsurile de securitate pe care le ia, şi pe dezvăluirile cu privire la prinderea vino- 
vaţilor, eficacitatea forțelor de ordine în asigurarea justiţiei. Poate că acest obiectiv 
este cel mai greu de atins pentru că terorismul ține cont, în acest caz, de puterea 
media de a pune semne de întrebare asupra eficacităţii structurilor de securitate ale 
statului. 

După atentatele din 11 septembrie a avut de suferit mult imaginea eficienței 
şi ambiguităţii CIA-ului şi a celorlalte structuri de securitate ale SUA, mitizate în 
imaginarul de tip hollywoodian. O reputație câştigată în timp poate fi ruinată în 30 
de secunde de emisie în direct. 

Aşa cum menționam mai sus, terorismul s-a adaptat perfect la era tele- 
viziunii şi a mass-media. Acest aspect trebuie tratat cu maximă atenţie deoarece 
asistăm la formarea unui cuplu antinomic mass-media şi terorism. 

Întrebarea care se naşte este: ce uneşte presa exponent declarat al demo- 
craţei ŞI violenţa care neagă principiile fundamentale ale acesteia? 


* Guy Durandin, L'information, la désinformation et la realite, Editura Puf, 1993. 

Un răspuns la această întrebare a fost trasat de Friederich Hacker, 
psihiatru şi psihanalist, autor al mai multor lucrări despre violenţă, care scrie: 
„Terorismul depinde total de condiţiile şi ocaziile care asigură actelor sale o 
publicitate şi un interes vast. În mass-media, evenimentul ce se derulează dobân- 
deşte, prin realitatea sa autentică, o valoare crescută de senzaţional, cum tero- 
rismul furnizează mass-mediei material de o valoare incalculabilă, aceasta se 
ocupă generos şi gratuit de afacerile teroriștilor, cu un veritabil entuziasm şi un 
zel profesional foarte eficace. Teroriştii pot include mass-media în calculele lor şi 
încrederea lor în funcţionarea funestei alianţe n-a fost niciodată decepționată ". 

Amplificat de mass-media, spectacolul violenţei asigură un ecou consi- 
derabil actelor teroriste. Presa are nevoie de violenţă şi mister pentru a se vinde. 
Presa oferă teroriştilor o formidabilă tribună, fără de care acţiunea lor nu ar avea 
efecte majore, iar aceştia, prin initiațiva lor, dau impresia că sunt remarcabili strategi 
în materie de comunicare. Ei plasează bombele în locuri şi momente bine alese, iau 
ostatici personalități, ceea ce atrage atenția presei asupra lor. Astfel, mass-media 
transmite în mod cert toate mesajele teroriste importante. Ea nu este responsabilă 
de evenimentele care se produc fară ea şi joacă un rol important în funcționarea 
democraţiei afectate de terorism. Presa informează (este datoria ei) şi contribuie la 
determinarea reprezentărilor societății despre ameninţare şi despre autoritatea care 
poartă povara răspunderii. 

Referitor la reprezentările elaborate de către presă, acestea au efecte 
asupra terorismului şi asupra efectelor terorismului. În domeniul terorismului, 
reprezentările legate de amintiri istorice şi puncte de reper ideologice joacă un rol 
considerabil. Dacă în alte domenii cum ar fi politică, sănătate, economie actorii 
sunt mai clar identificaţi, în cazul terorismului absenţa totală sau parțială a 
identității unor subiecți potențiali atacatori atrage asocieri de idei, amintiri despre 
alte acte teroriste şi repere ideologice care, induc în sânul societății anxietate, 
resimţindu-se necesitatea punerii în perspectivă a amenințării respective. În unele 
cazuri, efectele terorismului ţin de reprezentările pe care populația le are asupra 
teroriştilor. Să se pastreze deci, tăcerea? Dificil de pus în aplicare, principiul black- 
out s-a dovedit a fi contraproductiv. Informaţii despre terorism şi actele lor ajung, 
în cele din urmă, la public fie pe cale neoficială (zvonuri), fie pe calea presei 
străine la care teroriştii apelează sau nu. Efectele psihologice pot fi mai profunde, 
criza mai accentuată, stârnind neîncredere mai mare în oficialitățile naționale. 

O analiză aprofundată ne conduce la concluzia că, dincolo de profita- 
bilitatea mediatizării terorismului, presa nu găseşte în acesta partenerul ideal. 
Raportarea jurnaliştilor la terorism se face prin prisma principiilor democratice, ai 
căror militanți sunt. Aceasta nu înseamnă a comunica chiar totul. Chiar dacă 
secretul a reprezentat apanajul absolutismului, acest lucru nu presupune eradicarea 
totală a secretelor. Democraţia nu înseamnă transparență totală; acest lucru este 
imposibil. Nu există democrație fără secrete, iar grandoarea unei democraţii constă 
a şti să le acorde locul potrivit acestora. Nu se poate alege între comunicare şi 
secret (sunt două fenomene constitutive ale unei societăți); trebuie girată relația lor 
conflictuală. 

Prilej de reflecţie: 


ACȚIUNILE PSIHOLOGICE / PERSPECTIVA MILITARĂ 
ASUPRA RĂZBOIULUI PSIHOLOGIC. 
DEFINIREA, CONCEPŢIA ȘI CLASIFICAREA 
ACȚIUNILOR PSIHOLOGICE 


Obiectivul: 
Insuşirea noțiunilor de bază referitoare la definirea, concepția şi clasificarea 
acțiunilor psihologice. 


I. GENERALITĂȚI 

Prezenţă constantă în peisajul lingvistic militar (dar nu numai), conceptul 
de acțiune psihologică este întâlnit - în mediul internațional - şi sub forma altor 
termeni, ca război psihologic, agresiune psihologică, operaţie psihologică etc., 
termeni ce sunt utilizați în funcție de eşaloanele, forțele şi mijloacele implicate, 
amploarea acţiunilor, scopul şi obiectivele urmărite. În literatura noastră de 
specialitate s-a adoptat, odată cu începerea procesului de apropiere faţă de armatele 
statelor membre NATO, termenul de acțiuni psihologice. Specialiştii domeniului 
au considerat, cu just temei, că acest concept răspunde cel mai bine specificului 
armatei romane. 

Acţiunile psihologice definesc totalitatea măsurilor, activităților şi pro- 
gramelor destinate să influenţeze conceptiile, mentalitatea, atitudinile, opiniile şi 
comportamentui țintelor (grupurilor de audienţă), să contracareze influențarea psiho- 
logică desfăsurată de adversar şi să menţină la un nivel dezirabil starea psihomorală a 
trupelor şi populației propii, în scopul îndeplinirii obiectivelor urmărite. Astfel 
definite, acțiunile psihologice sunt considerate de specialiştii militari ca parte 
componentă a războiului special. 

Acţiunile psihologice au apărut şi-au evoluat în strânsă legătură cu feno- 
menul război, fiind întrebuințate, de regulă, în perioada de tensiune (premergătoare) şi 
pe timpul ducerii acţiunilor militare, ca multiplicator de forță al acestora. Acest tip 
de acțiuni era parte integrantă a războiului, mai întâi ca atribut al comandantului, 
apoi ca atribut al unor structuri create special în acest scop. 

Privind retrospectiv, pe drumul parcurs de acţiunile psihologice de la 
vicleşug, şiretlic, înşelătorie sau prefăcătorie la ceea ce ştim astăzi despre amplele 
şi sofisticatele scenarii de influențare psihologică, s-au făcut mari acumulări 
cantitative, dar mai ales calitative, materializate într-un variat arsenal de forțe şi 
mijloace, de metode, tehnici şi procedee de influențare a conştiințelor, a stărilor 
psihice şi morale, a forței de acţiune a structurilor militare. 

Acţiunile psihologice - organizate şi desfăşurate în prezent - se deosebesc 
semnificativ de cele din trecut. Structurile specializate, cel puţin cele din armata 
deosebit pe multiplicarea forței structurii militare. Acţionând în spirit obiectiv, 
lăsând la o parte falsurile şi minciunile, structurile de acţiuni psihologice asigură 
astfel premisele obținerii unui putemic impact asupra audienței. 

Diversitatea şi complexitatea acțiunilor psihologice din zilele noastre 
rezidă, printre altele, în nivelul actual de dezvoltare a ştiinţelor despre om (antro- 
mass-media. Astfel potenţate, acțiunile psihologice au amploare, sunt organizate şi 
desfăşurate în mod planificat, pe baza unor programe minuţios elaborate de 
specialişti ai domeniului, constituiți în structuri specifice, la dispoziția cărora se 
află mijloace tehnice şi materiale la nivelul cerinţelor actuale. 

Evoluând permanent, acţiunile psihologice - după cum apreciază tot mai 
mulți specialişti - s-au transformat practic într-un nou gen de armă: eficientă, foarte 
temută şi se caracterizează prin: 

caracter bivalent, în sensul că poate fi ofensivă sau defensivă; 

vastă spațialitate dată de o mare rază de acţiune; 

neobosită, forțele şi mijloacele de acțiune pot fi operaționale mari 

perioade de timp, indiferent de condițiile mediului ambiant; 

e poate avea, simultan sau succesiv, caracter anticipativ-preventiv şi/sau 
reactiv; 

nu ucide, ci convinge, nu produce distrugeri fizice; 

uneori, efectele ei asupra țintei nu pot fi imediat evaluate, deoarece apar 

cu intârziere; 

e acționează asupra organismului uman prin stimuli de natură diferită: 
verbală (cuvânt), figurativă (prin simboluri de orice fel) şi auditivă 

(muzică, sunete); 

e răniții din punct de vedere psihic sunt greu de recuperat, fiind scoşi din 
activitate o perioadă relativ mare de timp. 

Ceea ce determină orientarea forțelor militare moderne spre formele, 
metodele şi mijloacele de acțiuni psihologice este caracterul nonletal al acestora, 
dar şi creşterea intoleranţei opiniei publice şi a organismelor internaționale față de 
războiul bazat pe violenţă fizică. În caz de agresiune armată, se ştie, O.N.U. - prin 
instrumentele sale - poate recurge la măsuri în forță, destinate să restabilească 
situația anterioară. Acţiunile psihologice nu fac, cel puțin la ora actuală, obiectul 
unor prevederi ale dreptului internațional. 

În altă ordine de idei, opţiunile pentru campaniile de acţiuni psihologice 
sunt încurajate şi din următoarele considerente: acțiunile nu sunt oficial declarate 
ŞI, în consecință, nu pot fi sancţionate de dreptul internațional; acestea nu suscită, 
cel puțin la început, atenția şi opoziția opiniei publice internaționale, deoarece 
efectele lor nu sunt întotdeauna evidente şi imediate. În fine, acţiunile psihologice 
vizează diferite componente ale conştiinţei sociale, se pot organiza şi desfăşura 
diferențiat. Cheltuielile materiale şi financiare, în comparaţie cu alte genuri de 
acțiuni, nu sunt prea mari. 


II. CONCEPȚIA ACȚIUNILOR PSIHOLOGICE 

La fel ca alte domenii ale sistemului militar, acţiunile psihologice, pentru 
a se desfăşura în mod coerent şi eficient, au nevoie de o concepție clar definită, 
care să cuprindă elementele fundamentale ce definesc acest gen de acțiuni. Aceste 
elemente sunt: 

a) Misiunea acțiunilor psihologice - se formulează pe baza misiunii 
generale a MU (U) respective, care desfăşoară o acţiune de luptă sau de altă natură. 
La stabilirea acestor misiuni, comandanții vor avea în atenție specificul situației 
(război, criză, menţinerea păcii etc.), obiectivele urmărite, țintele asupra cărora se 
doreşte a se acţiona, forțele şi mijloacele specifice aflate la dispoziţie etc. Misiunile 
se stabilesc pentru întreaga campanie de acțiuni psihologice, iar când se consideră 
că este necesar, acestea se pot defalca pe etape. 

Misiunile generale ale acțiunilor psihologice sunt: 

e influențarea trupelor adversarului (aliaţilor săi), a.opiniei. publice internaționale 
şi a populației din zona operaților/acțiunilor militare (când acestea se desfă- 
şoară în afara teritoriului național) în vederea obținerii unui anumit comporta- 
ment şi a unei anumite atitudini; 

e fortificarea moralului trupelor proprii şi întărirea coeziunii unităților şi 
subunitaților; 

e protecția psihologică a efectivelor proprii, contracararea influențelor psiho- 
logice ale adversarului şi a propagandei ostile; 
culegerea unor date şi informaţii specifice; 
stabilirea şi menţinerea legăturii cu diferite structuri militare şi civile implicate 
în desfăşurarea operațiunilor. 

b) Obiectivele campaniei de acţiuni psihologice - sunt stabilite în concor- 
danță şi în sprijinul obiectivelor generale ale comandantului. Obiectivele campaniei 
de acțiuni psihologice constau în rezultatele ce sunt urmărite a se obține prin 
desfăşurarea acelei campanii. Aceste rezultate trebuie să fie concrete, să poată fi 
măsurate sau, cel puţin, să poată fi observate cu uşurintă. La formularea obiectivelor 
campaniei nu se are în vedere o anumită țintă (grup de audienţă). Ţintele sunt luate 
în considerare atunci când se stabilesc obiectivele acțiunilor psihologice (deci, nu 
ale întregii campanii). Prin irtermediul acestor obiective (parţiale) se îndeplinesc 
obiectivele campaniei de acțiuni psihologice. 

c) Ţintele acțiunilor psihologice (grupurile de audienţă) - sunt reprezentate 
de cei carora le sunt adresate, de fapt, produsele de acţiuni psihologice. Când audiența 
este constitută din efective proprii, se recomandă a se folosi sintagma grup de 
audiență şi nu termenul țintă. Noţiunea de țintă (sinonimă în teoria comunicării cu 
cea de receptor) are - trebuie să recunoaştem - şi conotaţii psihologice negative, 
întrucat țintă înseamnă de fapt, în limibajul militar, adversar sau ceva ce-i aparţine 
acestuia. 

La cristalizarea unei concepţii de acțiuni psihologice se au în vedere doar 
țintele de bază (nu cele indirecte, nu audiența adiacentă/întâmplătoare). Fiind con- 
stituite din indivizi sau grupuri umane, țintele; (grupurile de audiență) sunt 
caracterizate de o serie de trăsături: mărime, localizare, status social, rol, nivel de 
instruire/informare, grad de dezvoltare şi cultură, vulnerabilitate etc., trăsături de 
care se ține cont la stabilirea concepției. 

d) Temele de acțiuni psihologice - reprezintă liniile de persuasiune promo- 
vate de către sursa de influențare, în vederea obţinerii unui anumit rezultat (înde- 
plinirii unui obiectiv). Este evidentă necesitatea corelarii temelor, cu obiectivele 
acțiunilor psihologice? De o importantă semnificativă pentru concepția acțiunilor 

psihologice este împărțirea temelor în cele două categorii diametral opuse: teme ce 
trebuie promovate şi, respectiv, teme ce trebuie cu desăvârşire evitate. Cele din 
urmă sunt teme care, dacă ar fi puse în practică, ar compromite întreaga campanie 
de acțiuni psihologice. 

e) Forţele şi mijloacele angajate - sunt constituite din structurile specializate 
de acțiuni psihologice aflate pe scara ierarhică (inclusiv unităţile şi subunitățile 
tehnice de acțiuni psihologice) şi mijloacele pe care acestea le au în dotare (sau 
care pot fi primite ca întăriri/în sprijin). În concepţie este necesar a se stabili cum 
vor fi angajate în campania de acţiuni psihologice aceste forțe şi mijloace, ce 
misiuni le revin, unde vor fi amplasate, cu cine vor coopera etc. 

f) Tipul acțiunilor psihologice - în cadrul concepţiei trebuie precizat ce 
fel de acțiuni se vor desfăşura: de influențare a țintelor, de fortificare şi/sau de 
protecție psihologică a propriilor efective. Fiecărui tip de acțiuni îi corespund 
metode, procedee şi tehnici specifice. 

g) Modul de concepere şi de realizare a produselor de acţiuni psihologice - 
ca ultim element al concepției acțiunilor psihologice, acesta reprezintă ideea în 
care se vor înfăptui produsele specifice, materializate în creații vizuale, audio sau 
audio-vizuale. Pentru a fi un produs de acţiuni psihologice, aceste creaţii trebuie, în 
mod obligatoriu, să urmărească direct obținerea, asupra țintei (audienței), a unui 
efect psihologic. Finalizând concepția, ofițerii din structurile de specialitate vor 
stabili ce fel de produse se vor promova, cum se vor realiza, în ce cantitate, cum 
vor fi difuzate/răspândite, de către cine, în ce etape etc. 

În vederea înţelegerii într-un mod unitar a problematicii concepției 
acţiunilor psihologice, se impun câteva precizări. În primul rând, trebuie subliniat 
faptul că stabilirea misiunii forțelor de acțiuni psihologice este atributul coman- 
dantului în subordinea căruia se află aceste forțe. Celelalte elemente ale concepției 
se concretizează de către ofițerii din structurile de profil, sunt cuprinse în docu- 
mentele de conducere şi de informare, documente ce se aprobă de către comandant. 
În al doilea rând, în stabilirea concepției de ansamblu se ţine cont, în mod obligatoriu, 
de dispozițiile primite — de la structura de acţiuni psihologice a eşalonului superior. 

Este necesar a se întelege exact următorul aspect: concepția acţiunilor 
psihologice se modifică şi (eventual) se completează pe parcursul procesului de 
realizare practică a unei campanii de acţiuni psihologice, în funcție de schimbările 
ce au loc în desfăşurarea evenimentelor. 


III. CLASIFICAREA ACȚIUNILOR PSIHOLOGICE 

În pofida disputelor ce există între specialiştii domeniului, cu privire la 
clasificarea acțiunilor psihologice, considerăm că se recomandă a se opera cu o 
categorizare a acestor acțiuni, fie şi numai din punct de vedere practic. Astfel, 
luând - din mai multe variante existente - audiența drept criteriu de clasificare, 
putem distinge între următoarele tipuri de acțiuni: 

a) Acţiuni psihologice de influențare a țintelor - sunt acțiunile care se 
îndreaptă asupra audienţelor care nu aparțin efectivelor proprii. Prin intermediul lor 
se doreşte a se obține un anumit comportament (o anumită atitudine) din partea 
tinte. 

O categorie aparte a acțiunilor de influențare o constituie acţiunile psiho- 
logice de consolidare. Acestea sunt îndreptate asupra populației civile din zonele 
aflate (intrate) sub controlul trupelor propri/aliate. 

Acţiunile de influențare se pot planifica, pregăti şi desfăşura simultan pe 
mai multe planuri, cu forţe şi mijloace diferite şi asupra mai multor ţinte. 

b) Acţiuni psihologice de fortificare - sunt acțiunile destinate efectivelor 
proprii (trupe şi populaţie civilă). Se pregătesc şi se desfăşoară în scopul formării şi 
menținerii în rândul propriilor efective a unei stări psihomorale ridicate, a unei 
stabilității psihice de durată, pentru formarea şi dezvoltarea calităților psihomorale 
necesare militarilor (curaj, încredere, bărbăție, voință fermă, responsabilitate, spirit 
de sacriflciu şi de întrajutorare etc.), precum şi pentru formarea şi îmbunătăţirea 
omogenității subunităților şi unităților. 

Aceste acţiuni se desfăşoară în cadrul misiunii de fortificare a moralului 
trupelor proprii. Pentru proiectarea şi desfăşurarea acestor acțiuni se vor avea în 
vedere: 

valorile fundamentale ale națiunii şi armatei române; 

scopul general al războiului (acţiunilor militare pe care le desfăşoară 
efectivele); 

misiunile şi sarcinile unităților şi subunităților; 

acțiunile desfăşurate de adversar; 

metodele şi procedeele de influențare psihologică utilizate de oponent. 

Acţiunile psihologice de fortificare sunt executate de către comandanți, 
începând de la nivelul comandantului de unitate în jos. În demersul lor, comandanții 
sunt îndrumați şi sprijiniți de ofițeri din structurile de acțiuni psihologice şi de către 
psihologi (acolo unde aceştia sunt încadrați). Desfăşurate constant, cu profesionalism, 
acțiunile de fortificare constituie un bun fundament pentru succesul acţiunilor de 
protecție psihologică a efectivelor proprii. Ca metode şi procedee de fortificare 
psihomorală se pot enumera: informarea subordonaților; transmiterea unor cunoştinţe; 
explicarea unor evenimente, procese şi fenomene; exemplul personal pozitiv al 
comandantilor; aplicarea regulamentară a sistemului de recompense şi sancțiuni; 
asigurarea condițiilor de trai (materiale, financiare, spirituale, sanitare, de securitate 
etc.) la un nivel corespunzător; o bună asistență medicală. 

c) Acţiunile psihologice de protecție - sunt acțiuni organizate şi desfăşurate 
în scopul menținerii echilibrului psihic al efectivelor proprii, ecihilibru absolut 
necesar îndeplinirii cu succes a misiunilor şi sarcinilor ce le revin. 

Protecția psihologică presupune un adevărat complex de măsuri şi 
acțiuni destinate anihilăru (diminuării) efectelor psihologice urmărite de adversar a 
fi obținute asupra efectivelor noastre. Având în vedere cele trei planuri (adversar - 
sursă ostilă - efective proprii) protecția psihologică cuprinde atât acţiuni îndreptate 
asupra efectivelor şi mijloacelor adversarului, cat şi acțiuni destinate personalului 
propriu. Din perspectiva caracterului acțiunilor, trebuie să operăm o altă clasificare, 
mai importantă şi, totodată, mai practică. Vom avea, deci: acţiuni preventive şi, 
respectiv, contraacțiuni. 

Acţiunile preventive - sunt acele acţiuni ce sunt pregătite şi desfăşurate 
în scopul prevenirii efectelor psihologice nedorite în rândul efectivelor proprii, ce 

ar putea apărea ca rezulat al acțiunilor de influențare desfăşurate de adversar. Pe 
scurt, aceste acțiuni cuprind: informarea efectivelor asupra problemelor care le 
privesc; prezentarea şi însuşirea temelor, obiectivelor şi scopurilor propagandei ostile; 
avertizarea propriilor efective asupra vulnerabilitaților pe care le au şi aplicarea 
măsurilor ce se impun pentru înlăturarea/micşorarea acestora. 

Contraacţiunile - sunt acțiunile care se pregătesc de către structurile de 
acțiuni psihologice şi care se execută direct asupra mijoacelor de acțiuni psiho- 
logice ale adversarului (sursei ostile) cu scopul de a anula (micşora) efectele 
acțiunilor desfăşurate de acesta sau de a distruge/bloca mijloacele de difuzare a 
mesajelor sale de influențare. Aşadar, contraacțiunile sunt de două feluri: de ordin 
fizic şi de ordin ideatic. Din prima categorie fac parte: acțiunile de lovire şi 
distrugere a mijloacelor folosite de sursă; acţiunile de blocare/bruiere a mijloacelor 
tehnice (staţii de radio, TV), acţiunile de strângere şi distrugere a produselor de 
acțiuni psihologice difuzate de adversar (cele care se pretează la acest gen de 
acțiuni - ziare, reviste, casete, manifeste etc.). Din cea de-a doua categorie fac parte 
acțiunile care se desfăşoară prin intermediul următoarelor tehnici şi procedee: 
anticiparea/dejucarea, tăcerea (ignorarea), respingerea directă/indirectă, minimali- 
zarea, distragerea atenției, mimetismul propagandistic şi alte tehnici de acest fel. 

Trecând în revistă cele trei tipuri ale acțiunilor psihologice (de influențare, 
de fortificare şi de protecție), putem constata că există o similitudine (păstrând, 
desigur, proporțiile şi specificul) între acestea şi formele luptei armate, ofensiva şi 
apărarea, respectiv cu procedeul contraatacului. 

Un alt aspect al acţiunilor psihologice, care se impune a fi subliniat, se 
referă la modalitatea în care acestea se pot desfăşura în raport cu operaţiile 
militare/acțiunile de luptă (alte acțiuni). Aşadar, funcție de situație, acțiunile psiho- 
logice se pot desfăşura: pe fondul (simultan) altor acțiuni militare sau de sine 
stătător. În primul caz, acţiunile psihologice concură la îndeplinirea misiunii generale 
a eşalonului respectiv, ca multiplicator de forţă. În cea de-a doua ipostază, acţiunile 
psihologice se pregătesc şi se desfăşoară în mod independent, având misiuni şi 
obiective specifice, funcție de scopul concret pentru care se proiectează şi se 
execută. 

Ultimul aspect este cel al nivelului la care se desfăşoară acţiunile psiho- 
logice. Acestea fiind o categorie a acțiunilor militare, se pot planifica, pregăti şi 
desfăşura la toate nivelurile: strategic, operativ şi tactic. Ceea ce le deosebeşte în 
aceste cazuri sunt nivelul concepției, amploarea, forțele şi mijloacele angajate, 
țintele (grupurile de audiență) vizate, nivelul competenţelor de aprobare. 


Concluzii: 

2 Actiunile psihologice sunt planificate şi desfăşurate în scopul influențării 
comportamentului țintelor, contracarării acțiunilor specifice desfăşurate de adversar, 
precum şi pentru menţinerea la un nivel dorit a stării psihomorale a efectivelor 
proprii. 

2 Concepţia acțiunilor psihologice cuprinde următoarele elemente: misiunea, 
obiectivele campaniei, ţintele (grupurile de audienţă), temele, forțele şi mijloacele 
necesare, tipul acţiunilor, modul de concepere şi realizare a produselor de acţiuni 
psihologice. 

= Acţiunile psihologice se clasifică în: 
-acțiuni psihologice de influențare a țintelor; 
-acțiuni psihologice de fortificare; 
-acțiuni psihologice de protecţie. 
= Răspunderea privind îndeplinirea misiunilor acțiunilor psihologice revine 
comandantului. 
2 Caracteristicile acțiunilor psihologice fac din ele o armă eficace şi de 
temut. 

